Enme agu bodu photo-shoot! Enme agu bodu celebrity!\nލޯތްބަށް ބޭވަފާތެރިވީއޭ ބުނެވިދާނެ\nމިހާރު މާ ބޮޑަށް ޝާޔަން ދެކެ ލޯބިވޭ\nނޮމިނޭޓްވި އެވޯޑް ގެއްލުން ގަބޫލެއްނުކުރެވޭ\nމުއާ އަށް މިފަދަ ސުރުހީއެއް ހައްގުތޯއާ މެދު ބައެއް މީހުންގެ ހިތުގައި ފުން ސުވާލުތަކެއް އުފެދިދާނެ އެވެ. އެކަމަކު ހަގީގަތަކީ މިއީ އެވެ. މި ސިލްސިލާއެއްގެ ތާރީޚުގައި ވެސް މިވަރުގެ ސެލެބްރިޓީއަކާ އަދި ދިމަލެއް ނުވެ އެވެ. -- އަބްދުﷲ މުއާޒު ހާއްސަވާ އެއް ހާސް ސަބަބު ލިޔަނީ ނަމަ މިއީ އެ ލިސްޓުގެ ފުރަތަމަ ސަބަބެވެ.\nހަގީގަތުގައި ވެސް މިއީ ތަފާތު މީހަކީ އެވެ. އެންމެ "އަގުބޮޑު" ފޮޓޯޝޫޓަށް މި އިންޓަވިއުވެ، އެންމެ އަގުބޮޑު ސެލެބްރިޓީއަކަށް އިސާހިތަކު ބަދަލުވެގެން ދިޔަ ސަބަބަކީ ވެސް މިއީ އެވެ. އެކަމަކު، އެންމެ ފުރަތަމަ ކަމަކަށް، މިފަދަ އިންޓަވިއުއެއް އޭގެ އެންމެ ފުރިހަމަ ގޮތުގައި ގަތައި ކިޔުންތެރިންނާ ހަމަ އަށް ގެނެސްދިނުމަށް މުއާގެ ހިތުގައި އެކަމަށް އޮތް ޝައުގުވެރިކަމަށާއި ލޯތްބަށް ވަރަށް ހާއްސަ ޝުކުރެއް އަދާކުރަމާ ހިނގާށެވެ.\nއެކަން އެންމެ ބޮޑަށް މިފަހަރު ފެނިގެންދާނީ މުއާގެ ފޮޓޯޝޫޓްގައި ބޭނުންކޮށްފައިވާ ވޯޑްރޯބް ކަލެކްޝަނުންނެވެ. އަބްދުﷲ މުއާޒަކީ ހަމައެކަނި "ރެޑްކާޕެޓާއި" ހަފުލާތަކަށް ރީއްޗަށް ހެދުން އަޅާ އާޓިސްޓެއް ނޫނެވެ. އެންމެ ރީއްޗަށް ހެދުން އަޅާ ފިރިހެން ސެލެބްރިޓީންގެ ޗެމްޕިއަނަކީ އޭނާކަން މިފަހަރު ވެސް އޭނާ ސާބިތުކޮށްދިނެވެ. ހުރިހާ ވެސް ޝުކުރެއް އޭނާގެ ހިތާއި އިސްޓައިލާ ދެމެދު ފައްކާކޮށްފައި އޮތް ގަދަފަދަ ލޯތްބަށެވެ.\nމި އިންޓަވިއު އާއި ފޮޓޯޝޫޓްގައި ބޭނުންކޮށްފައިވާ ވޯޑްރޯބް ކަލެކްޝަނަކީ މިހާތަނަށް މި ސިލްސިލާ އަށް އައި އެންމެ އަގުބޮޑު އަދި ހިތްގައިމު ކަލެކްޝަން ވެސްމެއެވެ. މިކަމުގައި ރޮމްބަސް ފިހާރައަށް ވުރެން ބޮޑު ޝުކުރެއް ހަގީގަތުގައި ހައްގުވަނީ އަބަދުވެސް ތަފާތަކަށް ބަލަބަލަ އިންނަ މި އެކްޓަރަށެވެ.\nއެކަމަކު މުއާ ވެސް ބުނާ ގޮތުން ނަމަ، މީހަކު "ޖަޖުކުރަން ޖެހޭނީ" އެމީހަކު އަޅައިގެން ހުންނަ ހެދުމަކުން އެކަންޏެއް ނޫނެވެ. މި ފޮޓޯޝޫޓަށް ފަހު މުއާ އަށް މި ކަލެކްޝަން ބާވީ އެވެ. އެކަމަކު ބާ ނުވާނެ އެއްޗެއް ނުވަތަ ކަމެއް އެބައޮތެވެ. -- އަވަސް ވީކެންޑްގެ މި ހާއްސަ އިންޓަވިއު އެވެ.\nއެންމެ ފުރަތަމަ ވެސް އަހަރެމެން ފަށައިގަންނާނީ ނިމިގެން ދިޔަ ގައުމީ ފިލްމު އެވޯޑްސް އާއި މުއާގެ އިހްސާސްތަކުންނެވެ. އެއަށް ފަހު ޒަވާޖީ ހަޔާތަށް އައި ބިންހެލުމާއި މިހާރުގެ މުއާ އާއި އާ އަހަރުގެ އަމާޒުތަކަށް ވެސް ބަލައިލާނީ އެވެ.\nއެންމެ މޮޅު ސަޕޯޓިން އެކްޓަރަށް ނޮމިނޭޓްވެފައި އެ އެވޯޑް މިފަހަރު ނުލިބުން ސިފަކުރާނީ ކޮން ގޮތަކަށް އަދި ފިލްމު "އިނގިލި" އަށް އެއްވެސް އެވޯޑެއް ނުލިބުމުން ހިތަށް އަރަނީ ކީކޭ؟\n"އެންމެ މޮޅު ސަޕޯޓިން އެކްޓަރަށް ނޮމިނޭޓްވެފައި އެވޯޑް ނުލިބުން، އަސްލު ތެދަށް ބުނަންޏާމު އޭތި ބަލައެއް ނުގަނެވޭ. ހީއެއް ނުވޭ އަހަންނަށް ގަބޫލުކުރެވޭވަރުގެ ޖަސްޓިފިކޭޝަނެއް ދެވޭނެ ހެނެއް ވެސް. އަދި ހާއްސަކޮށް (އެވޯޑް) ލިބުނު ފަރާތް، ރަވީ ކުޅެފައިވާ ރޯލާއި އަހަރެން އިނގިލި ފިލްމުގައި ކުޅެފައިވާ ރޯލު އަދި ރަވީ އަށް އެ އެވޯޑް ލިބުން، ހީއެއް ނުވޭ ދުވަހަކު ވެސް ގަބޫލުކުރެވޭނެ ހެނެއް. އަހަންނަށް ނުލިބެން ޖެހޭ އެއްޗެއް ކަމަކަށެއް. އެއްވެސް ހާލެއްގައި މި ދަންނަވަނީ ޖަޖުން ޖަކުކުރި ގޮތް ގޯހެކޭ ނުވަތަ ރަނގަޅެކޭ ވެސް ނޫން"\n"އަހަރެން އަބަދުވެސް ގަބޫލުކުރަމޭ އިނގިލި އިން އަހަންނަށް ލިބެން ޖެހޭނެ ކަމަށް. އަދި ހާއްސަކޮށް ރަވީ އާއި އަޅުގަނޑާ ދެމީހުންގެ ރޯލަށް ބަލައިފި ނަމަ ލިބެން ޖެހޭނެ ކަމަށް. ދެން އެވޯޑް ހަފުލާ ނިމިގެންދިޔައިރު އިނގިލި ހުސް އަތާ ދާން ޖެހުން އެކަން ވެސް ދުވަހަކު ވެސް ގަބޫލެއް ނުކުރެވޭނެ. އެއީ އިގިއްޔަކީ ކޮންމެގޮތެއްވިޔަސް އެވޯޑްތަކެއް ހައްގު ފިލްމެއް."\nފިލްމީ ދާއިރާގެ ހައްގުގައި، ގައުމީ ފިލްމު އެވޯޑްސް އަލުން ގެނެސް މި ހުރިހާ ކަމެއްގައި އެންމެ ބުރަކޮށް އަދި އިސްކޮށް މި އުޅުނީ މުއާ. އެކަމަކު ހަފުލާ ނިމިގެން ދިޔައިރު މުއާ އަށް ލިބުނު އެވޯޑެއް ނުވަތަ ބަޔަކު މީހުން އަދާކުރި ޝުކުރެއް ވެސް ހަގީގަތުގައި ނެތް. ކޮން ކަހަލަ އިހްސާސްތަކެއް ބަންޑުންވީ؟\n"ފިލްމު އެވޯޑް ވުޖޫދަށް ގެނައުން އެއީ އޭގެ ޒާތުގައި އަޅުގަނޑުގެ އަމިއްލަ އުފަލަކަށް ކުރި ކަމެއް ނޫން ފުރަތަމަ ކަމަކަށް. ދެން، އެ މަސައްކަތްކުރީ ދާއިރާގެ އެއްވެސް މީހެއްގެ ފަރާތުން މާ މޮޅު ބަސްތަކެއް ލިބޭނެ ކަމަކަށެއް ނޫން. ހަގީގަތަކީ ދާއިރާގެ ކޮންމެ މީހަކީ އަޅުގަނޑު ޕާސަނަލީ ދަންނަ މީހުން. އެހެންވީމަ އެއްވެސް އިރެއްގައި އެކްސްޕެކްޓެއް ނުކުރަން މި މީހުންނަށް މިކަމެއް ކޮށްދިނީމަ މާ ރަނގަޅު ވާހަކަތަކެއް ދައްކާނެ ކަމަކަށް. އަބަދުވެސް އެކްސްޕެކްޓްކުރި ގޮތް ފެންނަން އޮތީ ވެސް"\n"އެވޯޑް ހަފުލާ ފެށެން ހަފުތާއެއްވެފައި އޮތްވާ އަޅުގަނޑާ ބެހޭ ގޮތުން ވަރަށް ތުހުމަތުތަކެއް ކުރެވި ހަގީގަތެއް ނެތް ވަރަށް ގިނަ ވާހަކަ ދެކެވުނު. ބައެއް މީހުންނަށް ހީވީކަމަށް ވެދާނެ މިވަރުން އެވޯޑް ހަފުލާ މި ބާއްވަނީ އަޅުގަނޑަށް ނުވަތަ އިނގިލި ފިލްމަށް އެވޯޑްތަކެއް ހޯދައިދޭށޭ. އެކަމަކު ހަފުލާ ނިމިގެން ދިޔަގޮތުން އެނގޭނެ ކުރިން ވެސް ބުނެފައި އޮތް ގޮތަށް އިންސާފުވެރިކޮށް މީގައި އަޅުގަނޑުގެ އެއްވެސް ނުފޫޒެއް ނެތިއޭ ހަފުލާ ނިންމާނީ."\nބައެއް މީހުން އުޅުނު އެންމެ މޮޅު ސަޕޯޓިން އެކްޓަރަކަށް މުއާ ނޮމިނޭޓްވުމުން އެކަމާ ހިތްހަމަނުޖެހިގެން ވެސް. އެއީ އެވޯޑް އިންތިޒާމުކުރުމުގައި ވެސް މުއާ އިސްކޮށް އުޅެފައި އެވޯޑަށް ވެސް ނޮމިނޭޓްވީމަ. މުއާ ގަބޫލުކުރަންތަ އެއީ މައްސަލައެއް ކަމަށް؟\n"ފުރަތަމަ ކަމަކަށް، އިނގިލި ފިލްމުން އަޅުގަނޑު ނޮމިނޭޓްވުން މައްސަލައަކަށްވުމާ ހިސާބަށް، ފިލްމު އެވޯޑަށް އިއުލާނުކޮށްގެން، ފޯމު ސަބްމިޓުކޮށް، ޖަޖުކޮށް މި ހުރިހާ ކަމެއް ނިމި އެރޭގެ ހަފުލާއާ ހަމަ އަށް ދަންދެން އަސްލު އެއްވެސް މައްސަލައެއް ނެތް އޭގެ ޒާތުގައި. އެކަމަކު ނޮމިނޭޓްވި ހިސާބުން ފެށިގެން އެކަން ވަރަށް ބޮޑު މައްސަލައަކަށް ހަދާފައި އޮތީ. އެއީ ކީއްވެގެން ކަމެއް އަޅުގަނޑަކަށް ނޭނގޭ. މިސާލަކަށް އަޅުގަނޑު (އެންސީއޭގައި) ހުއްޓަސް އަދި ނެތަސް، ފިލްމުތަކަށް ބަލައިފި ނަމަ އެއްވެސް މީހަކު މައްސަލަ ޖައްސާނެހެނެއް ހީއެއް ނުވޭ. ކުރިން ވެސް ބުނިގޮތަށް ބަޔަކަށް ހީވީކަން ނޭނގެ މިއީ އަޅުގަނޑަށް އެވޯޑްތަކެއް ހޯދަން ކުރި ކަމެކޭ."\nމުއާ އަށް އެ އެވޯޑް ހައްގަސް ބައެއް މީހުން ބުނޭ ލިބުނު ނަމަ ސުވާލު އުފެދޭނެއޭ މުއާގެ އެންސީއޭ މަގާމާ ހެދި. ކިހާވަރެއްގެ ޔަގީންކަމެއް ދޭން ކެރިދާނެތަ ޖަޖިން ޕެނަލް އަށް މުއާގެ އެއްވެސް ބާރެއް ނުފޯރާކަމުގެ؟\n"ޖަޖިން ޕެނަލް އަށް އަޅުގަނޑުގެ އެއްވެސް ބާރެއް ނުފޫޒެއް ނުފޯރުވާކަން އެނގޭނެ ހުރިހާ ލިޔެކިޔުންތަކެއް ބެލިޔަސް. ޖަޖުންނާ އެއްވެސް މުއާމަލާތެއް ވެސް ނުހުންނާނެ ކުރެވިފައި. އެމީހުން ޖަޖުންނަށް ހޮވުނު ހިސާބުން ފެށިގެން އެއިން މީހަކާ އެކުގައި ކޮފީއަކަށް ވެސް ނުވަތަ ރަސްމީ ވާހަކައެއް ދައްކަން ވެސް އަޅުގަނޑު ގޮސްފައިނުވާނެ. އެންސީއޭ އިން އެޕޮއިންޓްކުރި އެހެން މީހަކު އެ ހުރިހާ ކަމެއް ބެލެހެއްޓީ، ޖަޖުންނާ ވާހަކަ ދެއްކީ ވެސް. އެއްވެސް މީހަކަށް، އެއްވެސް ހެއްކަކާ އެކު އައިސް ނުބުނެވޭނެ ޖަޖުންނަށް ނުފޫޒެއް ފޯރުވާފަ އޮތެކޭ. ފޯރުވާފަ އޮތް ނަމަ ހަމަ ގައިމުވެސް އިނގިލި ނުދާނެދޯ ހުސްއަތަކާ.\nއެހެންވީމަ މުއާ އަށް ގަބޫލުކުރެވޭ ގޮތުގައި ކީއްވެގެންތަ ފިލްމީ ދާއިރާގެ ބައެއް މީހުން، ވަކިން ހާއްސަކޮށް ސީނިއާ ބަޔަކު މުއާ އަށް އިނގިލި ދިއްކޮށް ފާޑުފާޑުގެ ވާހަކަ ދައްކަނީ؟ މުއާ އަކީ ހަމަ އެ ބުނާހާ ގޯސްމީހަކީތަ އަނެއްކާ؟\n"ފުރަތަމަ ކަމަކީ އެޕްރެޝިއޭޓްކުރަން ނޭގުން. ހަގީގަތަކީ ކިތަންމެ ދުވަސްވަންދެން މީހަކު ސިމެންތި ޖަހައި ރޭނިޔަސް ފަހުން އައިސްދާނެ އެއަށް ވުރެ މާ މޮޅަށް އެކަންކުރާނެ މީހަކު. އެއީ ގަބޫލުކުރަން ޖެހޭނެ ކަމަކީ. އަދި ފިލްމީ ދާއިރާގައި ވެސް މާ މޮޅެތި ކަންތައް ކުރާނެ މީހުން އަންނާނެ. އެހެންވީމަ އެކަކު އަނެކަކަށް، އަޅުގަނޑުވެސް ޝާމިލުވާގޮތަށް މި ބުނަނީ، އެކަކު އަނެކަކަށް އިހްތިރާމްކުރަންވީ"\n"މިސާލަކަށް ޒާތީ ހަސަދައެއް އަޅުގަނޑާ މެދު ބާއްވައިގެން ވަކި އެ މީހަކަށް ލިބޭނެ މޮޅެއް ނޯންނާނެ. އަސްލު މައިގަނޑު މައްސަލައަކީ މިއީ. އެކަކު އަނެކަކާ ދެމެދު އޮންނަ ޒާތީ ހަސަދައިގެ ސަބަބުން އަނެއް މީހާ އަށް ކުރިއެރުމެއް ނޭދޭތީވެ ތިމާ މީހާ އަށް ވެސް ރަނގަޅު ކުރިއެރުމެއް ނުލިބެނީ."\nބުނެވިދާނެތަ ފިލްމީ ދާއިރާ އަށް ހައްގު ތައުރީފާއި ތަރައްގީ އަށް ހުރަސްއެޅޭ ސަބަބަކީ މިފަދަ އެތެރޭގެ ޒުވާބާއި ޒާތީ ތައައްސަބުން ފުރިފައިވީ މައްސަލަތައް ކަމަށް؟ އަބަދުވެސް ކޮންމެވެސް ބަޔަކާ ޖެހިގަނެގެން އުޅޭތަން މި ފެންނަނީ. ކޮބާ މުއާގެ ހިޔާލަކީ؟\n"ދާއިރާ އަށް މީހުންގެ ލޯބި ހޯދުމަށް ފުރަތަމަ ކަމަކަށް ކުރަން ޖެހޭނެ ކަމަކީ އަޅުގަނޑުމެން އަޅުގަނޑުމެންގެ މަސައްކަތްތަކަށް އިހްތިރާމްކުރަންވީ. އަޅުގަނޑުމެންގެ މަސައްކަތަށާއި މިތަނުގައި މަސައްކަތްކުރާ އެކަކު އަނެކަކަށް އިހްތިރާމްނުކޮށް އެހެން ބައެއްގެ ފަރާތުން ލޯތްބާއި އިހްތިރާމާއި ތަރައްގީ ލިބޭނެ ކަމަށް ވިސްނައިގެން ވެސް ނުވާނެ"\n"ހަގީގަތަކީ މިހާ ހިސާބަށް އައިއިރު ވެސް މަދު ބަޔަކު ފިޔަވައި ދާއިރާގެ މުސްތަގުބަލަށްކުރެވޭ ކަމެއް ނެތް. އަބަދުވެސް ކޮފީ މޭޒެއްގައި، ކޮންމެވެސް ގޮތަކުން މައްސަލަތަކެއް ޖައްސައިގެން މީހަކަށް އެއްޗެހި ކިޔުން މި އޮންނަނީ. މިހާރު މިއީ 2017. މައްސަލަތައް ހައްލުކުރަން ޒަމާނީ ގޮތްގޮތަށް ހުށަހެޅީ ކިތައް މީހުންތޯ؟ އޭބެ ބަދަލުގައި އެކަކު އަނެކަކާ ދިމާއަށް އެއްޗެހި ގޮވާ ނަމަ ކޮން ކަމެއް ރަނގަޅުވާނީ. އެއްވެސް ކަމެއް ނުވާނެ ރަނގަޅެއް"\n"ދުރުގަ ހުރެގެން އެއްޗެހި ކިޔުމުގެ ބަދަލުގައި އެ ވާހަކަ ދައްކަން އައުންހެން އަޅުގަނޑަށް ހީވަނީ ރަނގަޅުގޮތަކީ."\nމި މައްސަލަތަކުން ފިލްމީ ދާއިރާ ސަލާމަތްކޮށް މިހާރަށް ވުރެ ބޮޑަށް އާންމުންގެ އިހްތިރާމާއި ލޯބި އަދި ޝައުގުވެރިކަން ލިބޭ ފެންވަރު ރަނގަޅު ދާއިރާއަކަށް ފިލްމީ ދާއިރާ ހެދުމަށް މުއާ ގެންގުޅޭ ވިސްނުންތައް ނުވަތަ ވިޝަންތައް ކުޑަކޮށް ކިޔާލަދީބަލަ؟\n"މީހުންގެ ލޯތްބާއި އިހްތިރާމް (ފިލްމީ) ދާއިރާ އަށް ހޯދަައިދޭން ސަރުކާރަށް ނުވަތަ ސަރުކާރުގެ މުއްސަސާއަކަށް ކުރެވޭނެ ކަމެއް ނޯންނާނެ. އެކަމަށް މަސައްކަތްކުރާނީ އެ ދާއިރާގައި މަސައްކަތްކުރާ މީހުން. ފުޓްބޯޅަ ކުޅެން ނަގާ 11 މީހުން އެމީހުންގެ އިހްތިރާމް ގެއްލުވައިލީމަ ސަރުކާރަށް ނުވަތަ ފުޓްބޯޅަ އެސޯސިއޭޝަނަށް ކޮށްދެވޭނެ ކަމެއް ނޯންނާނެ. އެއީކީ ގަނެ ހޯދޭނެ އެއްޗެއް ނޫން. ހަމަ އެގޮތަށް، ފުރަތަމަ ކަމަކަށް އަޅުގަނޑުގެ އަމާޒަކީ އެކަކު އަނެކަކަށް އިހްތިރާމްކުރުން. އެޕްރެޝިއޭޓްކުރުން."\nއެހެންވީމަ މުއާ ދެން ބޮޑަށް ފެނިގެންދާނީ ފިލްމީ ދާއިރާގެ މަންދޫބެއްގެ ގޮތުގައި ސަރުކާރުގެ ތެރެއިންތަ އަނެއްކާ؟ ބޮޑު ސްކްރީނަށް އެނބުރި އައުމުގެ ވިސްނުމެއް، މަސައްކަތެއް ނެތްތަ؟\n"މިހާރު ބޮޑަށް މި ހަރަކާތްތެރިވެވެނީ ސަރުކާރުގައި. އެކަމަކު ދާއިރާއާ ދުރަށް ދިޔައީކީއެއް ނޫން. ވަރަށް ގިނަ މީހުން ކުރާ ސުވާލެއް ތިއީ. ކެމެރާ ކުރިމަތިން އަދި ފިލްމީ މަސައްކަތްތަކުން ދުރުވީހޭ. އެއަށް ބުނާނީ ނޫނެކޭ. ހަމަ ގައިމުވެސް އިރާދަކުރެއްވިޔާ ކޮންމެވެސް ގޮތަކުން މި އަހަރު ސިނަމާ އަށް، ކެމެރާގެ ފުރަގަހުގެ މަސައްކަތެއް ވިޔަސް ކުރިމަތީގައި ވިޔަސް، އަންނާނެކަން ޔަގީނޭ. އަނެއްކާވެސް ތަފާތު މަސައްކަތެއް ކުރާނީ. ފިލްމީ ދާއިރާ އިން ނަމަ ބޮޑަށް ބޭނުންވަނީ ކެމެރާގެ ފުރަގަހުގައި މަސައްކަތްކުރަން. އާދައިގެ ކެރެކްޓާއަކުން ހީއެއް ނުވޭ ފެންނާނެހެނެއް."\nމުއާ މި ވަނީ އަނެއްކާވެސް ކޯޑިނޭޓަރު ކަމަށް އެނބުރި އައިސްފައި. މުއާ ކުރިން ހަމަ ތި މަގާމުން ކަނޑާލި ސަބަބާއި އަލުން ތި މަގާމަށް އާދެވުނު ގޮތަކީ ކޮބާ؟\n"ރީތިކޮށް ބުނަންޏާމު ބުނެވޭނީ ވެރިއަކަށް ހުންނަ މީހަކަށް އިތުބާރު ގެއްލުނީމަ ދަށުން ހުންނަ އެއްވެސް މީހަކު އެ މަގާމެއްގައި ހުރުމަކީ އޭގެ ޒާތުގައި ވެސް ރަނގަޅު ކަމެއް ނޫނޭ. ދެން ދެ ވަނަ ފަހަރަށް އެނބުރި އައުން. ހަމަ ވެރިއަކަށް ހުންނަ މީހަކަށް އެމީހަކާ މެދު އޮތް އިތުބާރު އަނެއްކާވެސް ލިބުނީމައޭ އަނބުރާ ގެންނާނީ. އެ އިތުބާރު ހޯދަން ކުރެވުނު މަސައްކަތްތަކާއި މުއާމަލާތްތައް އެއީ ތަންކޮޅެއް ޕާސަނަލްކަންތައްތަކެއް. ވާހަކަ އަކީ އިތުބާރު ގެއްލުނީމައޭ މަގާމު ގެއްލުނީ. އަނެއްކާވެސް އެ އިތުބާރު ލިބުނީމައޭ މި މަގާމަށް އަލުން އާދެވުނީ."\nމަގާމަށް އެނބުރި އައިގޮތަށް މުއާ މި ވަނީ ޝާޔަންގެ ހަޔާތަށް ވެސް އެނބުރި އައިސްފައި. ދެ މީހުންގެ ލޯބި މިހާރު ސިފަކުރާނީ ކިހިނެތް އަދި މި އެނބުރި އައުމާ މެދު ބުނެލާނީ ކީކޭ؟\n"ދިވެހިން ވަރަށް ގިނައިން ބޭނުންކުރާ ބަހެއް އެއީ، އެއްޗެއް ގެއްލުނީމައޭ އެނގޭނީ އެ އެއްޗެއްގެ ހުރި މުހިންމުކަން. އެ މުހިންމުކަމާ އެއްކޮށް އެ އެއްޗެއް ލިބުނީމަ ކުރިއަށް ވުރެން، އިހުނުވީ ލޯތްބަށް ވުރެން މާ ބޮޑު ލޯތްބެއް ވާނެ. އެއީ އިންސާނީ ތޮބީއަތު. ދުނިޔޭގައި ހިނގާ އާދަކާދަ. ހަމަގައިމުވެސް (ޝާޔަން) އަކީ އެތައް އެތައް ގޮތަކުން އަހަރެންގެ ލައިފަށް މުހިންމު މީހެއް. އެހެންވީމަ ދެން އަދި ކޮންމެ ސަބަބަކާ ހެދި ކަންތަކެއް ހިނގައި މެދުވެރިވެގެން ދިޔަޔަސް އަނެއްކާ ދެ މީހުން އެކުގައި އުޅުން އޭގެ މާނައަކީ ކުރިއަށް ވުރެން މާ ލޯބިން، އާ ފެށުމަކާ އެކުއޭ ކޮންމެ ކަމެއް ވެސް ފަށާނީ."\n"ކުރުކޮށް ބުނާ ނަމަ މައްސަލަ ޖެހުނަސް މީހުން އަނބުރާ އަންނަނީއޭ، އެމީހުންނާ ނުލައި އުޅެވެން ނެތީމަ. އެމީހަކާ ނުލައި އުޅެވެން ނެތީމަ އެގޮތަށް ޑިޒިޝަން ނަގަން ޖެހޭނީ."\nބުނެވިދާނެތަ މުއާ އަކީ ޝާޔަންގެ ޕްރޮފެޝަނަލް ލައިފްގެ ޑިޒިޝަންތަކަށް އެއްވެސް ވަރަކަށް ނުފޫޒު ފޯރުވާ މީހެކޭ. އެއީ ކުރިން އިވިގެން ދިޔަ އަޑެއް އެއީ، މުއާ އެގޮތަށް ނުފޫޒު ފޯރުވައޭ. ކޮބާ ހަގީގަތަކީ؟\n"ޝާޔަންގެ ޕްރޮފެޝަނަލް ލައިފްގަ ނޫނީ ދެ މީހުންގެ ދެމެދުގައި އޮންނަ ގުޅުމުގެ އިތުރުން ދެން ނަގާ އެއްވެސް ކަމެއްގައި، ރައްޓެހިންގެ ކަމެއްގައި ވެސް، ހާއްސަކޮށް ޕްރޮފެޝަނަލް ލައިފްގައި ނަގާ އެއްވެސް ކަމެއްގައި ނުފޫޒު ފޯރުވާފައެއް ނޯންނާނެ. ޝާޔަން އަކީ ޕްރޮފެޝަނަލީ އަޅުގަނޑަށް ވުރެން މޮޅަށް ކަންތައްތައް ވިސްނޭނެ މީހެއް ކަމަށް އަޅުގަނޑު ގަބޫލުކުރަނީ. އެކަމަކު ވެސް އަހައިފި ނަމަ އަޅުގަނޑަށް ވިސްނިފަ ހުންނަ މިންވަރަކުން ބުނެދެން. އެކަމަކު އެއްވެސް ކަމެއްގައި ނުފޫޒު ފޯރުވައި ކަމެއް ބަދަލުކުރަން މަސައްކަތެއްކޮށްފައެއް ނޯންނާނެ. ކުރިއަށް އޮތްތާގައި ނުވެސް ކުރާނަން."\nއެއްވެސް މީހަކަށް ބުނެވިދާނެތަ މުއާ އާއި ޝާޔަން ވަރިވާން ޖެހުނީ މުއާ އެ ލޯތްބަށް ބޭވަފާތެރިވެގެންނޭ؟\n"ދެ މީހުން ދުރުވާން ޖެހުނު ސަބަބުތަކުގެ ތެރޭގައި ބުނެވިދާނެ، ދެ މީހުން ދުރުވާން ޖެހުނީ އަޅުގަނޑު ބޭވަފާތެރިވެގެންނޭ ވެސް. ބޭވަފާ މާނަކުރެވޭނެ ވަރަށް ގިނަ ގޮތްގޮތަށް. ވާހަކަ އަކީ އެގޮތަށް ބުނެވިދާނެ."\nމުއާ އަކީ ވަރަށް ބިޓީ މީހެކޭ ބުނާ އަޑު އިވޭ. ކައިވެންޏަށް ފަހު މުއާގެ ދިރިއުޅުން ބަދަލުވެގެން ދިޔަ ގޮތް ނުވަތަ އަހުލާގަށް އައި ބަދަލުތަކެއް ފާހަގަކުރާ ނަމަ ކީކޭ ކިޔައިދޭނީ؟\n"އަޅުގަނޑުގެ ލައިފްސްޓައިލާ ބެހޭ ގޮތުން، ޝާޔަންއާ ދިމާވުމުގެ ކުރިން އަޅުގަނޑާ ބެހޭ ގޮތުން ވަރަށް ގިނަ ވާހަކަތަކެއް ދެކެވިދާނެ. އެއީ ކޮންމެވެސް ވަރެއްގެ ތެދެއް ހުރީމަ ކަމަށް ވެސް ވެދާނެ. އެކަމަކު ހާއްސަކޮށް ލައިފްގައި ވަރަށް ކަންތަކެއް ބަދަލުވެގެން ދިޔައީ، ރަނގަޅު ކަންތަކެއް މެދުވެރިވެގެން ދިޔައީ، ހާއްސަކޮށް ދިރިއުޅުމަށް ހެޔޮބަދަލުތަކެއް އަންނަން މެދުވެރި ވަރަށް މުހިންމު މީހެއް ޝާޔަން އަކީ. އަނެއްހެން ބުނަންޏާމު ހެޔޮލަފާ ނުވަތަ ޒިންމާދާރު މީހަކަށް އަޅުގަނޑު ހެދުމުގައި ވަރަށް ބޮޑު ރޯލެއް އަދާކޮށްފައި ހުރި މީހެކޭ ބުނެވިދާނެ ޝާޔަން އަކީ."\nޝާޔަންގެ ވާހަކަ ބާއްވާފައި ހިނގާ ބަލަ އެހެން ވާހަކައެއް ދައްކަމާ. ބުނެވިދާނެތަ މުއާ ތިއީ ވަރަށް ފޮނި މީހެކޭ؟\n"ވަރަށް ގިނަ މީހުން ބުނޭ ވަރަށް ފޮނި މީހެކޭ. އެކަމަކު ދިމާވެފަ، ވާހަކަ ދައްކާފަ ނޫނީ ކޮންމެވެސް ގޮތަކަށް އެއްކޮށް އުޅެފަ މީހަކު ނުބުނާނެ އަޅުގަނޑަކީ ފޮނި މީހެކޭ. އަސްލު އަޅުގަނޑަކީ ހަގީގަތުގައި އެހާ ފޮނި މީހެއް ނޫން. މިސާލަކަށް ތިކަހަލަ ސުވާލެއް ކޮންމެ މީހަކާކުރިޔަސް ބުނާނީ ފޮނި މީހެއް ނޫނޭ، ފޮންޏެއް ނޫނޭ. އެކަމަކު އަސްލު އަޅުގަނޑާ އެކު މަސައްކަތްކުރާ، ނުވަތަ ކޮފީއަށް ދާ މީހަކަށް ވެސް ނުބުނެވޭނެ އަޅުގަނޑަކީ ފޮނި މީހެކޭ"\n"މީހަކު ހުންނަ ގޮތަކުން ނުވަތަ ހުންނަ ސިފައަކުން ނުވަތަ ސައިކަލުގައި ދާއިރު މަގުމަތިން ގޮވާލާ ކޮންމެ ފަހަރަކު ނޫން ނަމަ ފޯނަށް ގުޅާލާ ކޮންމެ ފަހަރަކު ވާހަކަ ނުދެއްކުނީމަ އެއީ ފޮނި މީހަކަށް ވަންޏާމު ދުނިޔޭގައި ވަރަށް ގިނަ ވާނެ ފޮނި މީހުން."\nފިލްމީ ދާއިރާގެ މީހުންގެ އަހުލާގު ދަށް ވާހަކަ ވަރަށް އިވޭ. މި ދުވަސްކޮޅު ވެސް އެބަ އުޅޭ އޭގެ މައްސަލައެއް. މުއާގެ ހިޔާލުގައި ކީއްވެގެން މިކަހަލަ އަޑުތައް އަރަނީ ނުވަތަ އަސްލަށް ވެސް އެކްޓަރުންގެ އަހުލާގު ދަށީތަ؟\n"ފިލްމީ ދާއިރާގެ މީހުންގެ އަހުލާގު ދަށަކީ ނޫން. މިސާލަކަށް ހިނގާ ހިސާބެއް ހަދަމާ. ފިލްމީ ދާއިރާގައި އުޅެނީ ތިން މީހުންނޯ. ދެން އެކި އެހެން ދާއިރާތަކުގައި ރާއްޖޭގައި އެބައުޅެޔޯ 10 މީހުން. ޖުމްލަ މި އުޅެނީ 13 މީހުން. ދެން އެ ތިން މީހުންގެ ތެރެއިން އެކަކު ކަމެއްކުރިޔަސް ބުނާނީ މުޅި ދާއިރާގެ މީހުންނޭ ދޯ. ނޫނީ ދާއިރާގެ މީހުން ވަރަށް ގޯހޭ. މި ދާއިރާގައި މި ތިބެނީ ފުދޭވަރަކަށް މީހުންނަށް އެނގޭ މީހުން. އެމީހުންގެ ވާހަކަ ހޯދަން ބޭނުންވާ މީހުން. ހާއްސަކޮށް މީޑިއާ އިން. ބުނަން މި އުޅެނީ އެމީހުންގެ އަހުލާގު ދަށްވެގެންކުރާ ކަމެއް ވަކި ނެތޭ. އެކަމަކު ގޯސް ކަމެއް ފިލްމީ ދާއިރާގެ މީހަކުކުރިޔަސް ގޯސްކަމެއް ވާނީ ގޯސް ކަމަކަށް. މަޝްހޫރު މީހަކު އެކަހަލަ ކަމެއްކޮށްފި ނަމަ އެކަމެއް ބޮޑުވެގެންދޭ. އަދި ހަގީގަތެއް އޭގައި އޮތަސް ތުންތުންމަތިން އެ ވާހަކައެއް ބަދަލުވާލެއް އަވަސްވާނީ."\nއަހަރެއް ނިމި އާ އަހަރެއް މި ފެށުނީ. މި އިންޓަވިއު ވެސް މި ނިންމާލަނީ ދެން. ފިލްމީ ދާއިރާ އަށް 2017 ވަނަ އަހަރު ކުރެވޭ އުއްމީދުތަކަކީ ކޮބާ؟\n"2017 ވަނަ އަހަރު ފިލްމީ ދާއިރާ އަށް ކުރެވޭ އުއްމީދުތަކަކީ، ހަމަ ގައިމު ވެސް ޕޮލިސީ ލެވެލްގައި ވަރަށް ހެޔޮ ބަދަލުތަކެއް އަންނާނެ އިރާދަކުރެއްވިއްޔާމު. ދެން ދާއިރާގެ މަސައްކަތްތަކާ މެދު ބުނާ ނަމަ، ވަރަށް ގިނަ ބަޔަކު، ހީވެސް ނުކުރާހާ ގިނަ ބަޔަކު ރަނގަޅު މަސައްކަތްތަކެއް ކުރަން ފަށައިފި. މި އަހަރު އަޅުގަނޑު ސިފަކުރާނީ ދާއިރާ އަށް ކާމިޔާބު (ލިބޭނެ) އަހަރެއްގެ ގޮތުގައި."\nހެއާ އެންޑް މޭކަޕް: ޖަސްޓިން\nވީޑިއޯ އަދި އެޑިޓިން: އަފްޝީން ނަސީރު / އަވަސް


Aguero dhekki vaahkain hoonu fenah\nބެލަންޑޯ އެވޯޑް ލިބޭނީ، ޗެމްޕިއަންސް ލީގްގެ ފައިނަލަށް ދެވުމުން ކަމަށް މެންޗެސްޓާ ސިޓީގެ ފޯވަޑް ސާޖިއޯ ކުން އަގުއޭރޯ ބުނުމުން ހޫނު ފެނަށް ވެއްޓި ފާޑުކިޔުންތައް އަމާޒު ވެއްޖެ އެވެ.\nމެންޗެސްޓާ ސިޓީ ވަނީ، މި ސީޒަންގެ ޗެމްޕިއަންސް ލީގް ކްއާޓާ ފައިނަލުން ކަޓާފަ އެވެ. އަގުއޭރޯ ގަބޫލު ކުރާ ގޮތުގައި ބެލަންޑޯ ލިބެންޖެހޭނީ ލިވަޕޫލް ނުވަތަ ޓޮޓެންހަމް ހޮޓްސުޕާގެ ކުޅުންތެރިޔަކަށެވެ.\n"އަހަންނަށް ހީވަނީ ބެލަންޑޯ އެވޯޑް ހޯދަންޏާ ޗެމްޕިއަންސް ލީގްގެ ފައިނަލަށް ދާން ޖެހޭނެ ހެން، އެ މައްސަލައެއް ނެތް ކޮންމެ ގޮތެއް ވިޔަސް." އަގުއޭރޯ ބުންޏެވެ.\nއޭނާ މިހެން ބުނުމުން، އެ ބުނަނީ މި އަހަރުގެ ބެލަންޑޯ އެވޯޑް މެސީއަށް ނުލިބެންޖެހޭނެ ވާހަކަ ކަމަށް ބައެއް މީހުން ސިފަ ކުރި އެވެ. އެކަމާ ގުޅިގެން އަގުއޭރޯ ހޫނު ފެނަށް ވެއްޓި، އޭނާ އަށް ފާޑު ކިޔުންތައްް އަމާޒުވި އެވެ.\nފަހުން އަގުއޭރޯ ބުނީ، މެސީއަށް ބެލަންޑޯ އެވޯޑް ލިބެން ނުޖެހޭ ވާހަކަ އޭނާ ނުބުނާ ކަމަށެވެ. އޭނާ ބުނީ އޭނާ ދެއްކި ވާހަކައެއް ފަހުން އޭތި ސާފް ކޮށްދިނުމަކީ އޭނާ ކުރާ ކަމެއް ނޫން ކަމަށާއި ނަމަވެސް އޭނާ ދެއްކި ވާހަކައިން އެހެން މާނައެއް ދޭހަކޮށް ނުދައްކާ ވާހަކައެއް ފަތުރާނަމަ އެކަން ސާފް ކޮށްދޭން ޖެހޭ ކަމަށެވެ.\nޓްވިޓާގައި އޭނާ ބުނީ، އޭނާ ގަބޫލު ކުރަނީ އެހެން ކަމަށާއި ނަމަވެސް މެސީ ކުޅޭހާ ހިނދަކު އޭނާއަށް ބެލަންޑޯ ހައްގުވާ ކަމަށެވެ.\nއަގުއޭރޯއަށް އިތުރަށް ފާޑު ކިޔުން އަމާޒުވީ އޭނާ ދެއްކި ވާހަކަ ދެކޮޅު ނުޖެހޭކަން މީގެ ކުރިން ސާބިތު ވެފައި ވުމުންނެވެ. ޗެމްޕިއަންސް ލީގްގެ ފައިނަލަށް ނުދިޔަ ނަމަވެސް، މެސީ އާއި ކްރިސްޓިއާނޯ ރޮނާލްޑޯ ވަނީ ބެލަންޑޯ އެވޯޑް ހޯދާފަ އެވެ.\nއޭގެ ކުރިން އެހްނަތަރިން ކަމަށްވާ، ބްރެޒިލް ރޯނާލްޑީނިއޯ އާއި ރޮނާލްޑޯ ނަޒާރިއޯ އަދި ރިވާލްޑޯވެސް ވަނީ ޗެމްޕިއަންސް ލީގްގެ ފައިނަލަށް ނުގޮސްވެސް ބެލަންޑޯ އެވޯޑް ހޯދާފަ އެވެ.


ހުތް އަލީ ދީދީ - ވިކިޕީޑިއާ\nހުތް އަލީ ދީދީ އަކީ ފަޟީލަތުއް ޝައިޚް މައުލަވީ ހުތް ޢަލީ ދީދީ އެވެ. ފުރިހަމަ ނަންފުޅަކީ ޢަލީ އިބްނި ޙާއްޖު އިބްރާހީމް އެވެ. ހުތް ޢަލީ ދީދީ އަކީ ދިވެހި ބަހުން ފުރަތަމަ ޅެމެއް ހެއްދެވި ޅެންވެރިޔާ އެވެ. ހުތް އަލީ ދީދީ އަކީ ދިވެހި އަދަބުގެ ތެރެއަށް ވަރަށް ބޮޑު އިސްލާހެއް ގެންނަވައި، ވަރަށް ތަނަވަސް ދޮރެއް ހުޅުވައި ދެއްވި އަދީބެކެވެ.ދުނިޔޭގެ އަލިކަން ދެކެވަޑައިގަތީ ހިޖުރައިން 1291 ވަނަ އަހަރުގެ ޞަފަރު މަހުގެ3ވަނަ އަށް ވީ ހޮނިހިރު ދުވަހުއެވެ. ދިވެހި ބަހުގެ އަދީބެކެވެ. މުގައްރިރެކެވެ. ޝާއިރެކެވެ.\nހުތް ޢަލީ ދީދީގެ ބައްޕާފުޅަކީ ޏ. ފުވައްމުލަކު ހުތް އަޙްމަދުދީދީގެ ދަރިކަލުން އަލްޙާއްޖު ހުތް އިބްރާހީމް ދީދީ އެވެ. މައިކަނބަލަކީ ޅ.ނައިފަރު ކޮރު ޙަސަންގެ (ފާތިމަތު) ސަންފަ އެވެ. އުފަން ރަށަކީ ޅ. ނައިފަރު އެވެ. އަވަހާރަވެ ފަސްދާނުލެވުނީ ހއ. ހޯރަފުށީގައެވެ. އެރަށު ކުޑަ މިސްކިތް ދޮށުގައި އޭނާގެ މަހާނަފުޅު ވެއެވެ. އޭގައިވާ ގޮތުން އަވަހާރަވީ 11 ޖުމާދިލް އާޚިރާ 1351 ގައެވެ މިއީ އަންގާރަ ދުވަހެކެވެ. އޭރު އުމުރުފުޅަކީ ހިޖުރީ ގޮތުން 60 އަހަރު އެވެ. ރާއްޖޭގެ އުއްތަމަ ފަނޑިޔާރުކަން ކުރެއްވި ފަޟީލަތުއް ޝައިޚް ޢަބުދުﷲ ފަހުމީ ދީދީ އަލްއަޒްހަރީ(ޖަލާލުއްދީން ޝައިޚުލް އިސްލާމް) އަކީ ހުތް ޢަލީ ދީދީގެ ދަރިކަލެކެވެ.\nހުތް ޢަލީ ދީދީ އަކީ އިންޑިޔާ އިން އަރަބި، ފާރިސީ، އުރުދޫ، އަދި ދީނީ ތަޢުލީމް ޙާޞިލް ކުރައްވައިގެން ހުންނެވި މައުލަވީ އެކެވެ. ޢާލިމެކެވެ. ދައުލަތުން އެކަމުން ހުއްދަ ދެއްވުމާއެކު، މާލޭގެ މައިޒާން ތަކާއި، މިސްކިތް ތަކުގައި ދީނީ އިރުޝާދު ދެއްވާ އުޅުއްވި މުރުޝިދެކެވެ. ދައުލަތުގެ ހުއްދައާއެކު އާންމުންނަށް ދީނީ ނަޞޭހަތް ދެއްވުމަށް ފުރަތަމަ ވަޢުޒު ވިދާޅުވި ބޭފުޅަކީ ވެސް ހުތް ޢަލިދީދީ އެވެ.\nޅެން އެންމެ ފުރަތަމަ ހައްދަވާން ފެއްޓެވި ޝާއިރަކީ އަލްމަރުހޫމް ހުތް އަލީ ދީދީ އެވެ. މީނާ އަކީ ހިޖުރައިން 1291 އާއި 1351 އާއި ދެމެދު ދިރިއުޅުއްވި ބޭފުޅެކެވެ. އެހެންކަމުން ފުރަތަމަ ޅެމެއް ދުނިޔޭގެ އަލިކަމުގެ ތެރެއަށް އުފަންވީ ހިޖުރީ 14 ވަނަ ގަރުނުގެ ދެބައިން ކުރީބައިގައި ކަމަށް ބެލެވެއެވެ. ހުތް ޢަލީ ދީދީ އަކީ ރައިވަރު ހެދުމުގައި އަރާހުންނެވި ޝާޢިރެކެވެ.\n3.1 ފުރަތަމަ ޅެން\nތާރީޚުން އެނގެން އޮތް ގޮތުގައި ދިވެހިބަހުން އެންމެ ފުރަތަމަ (މިހާރު މި ހަދާ ވައްޓަފާޅިއަށް) ޅެމެއް ހެއްދެވީ ހުތް އަލީ ދީދީއެވެ. ހުތްއަލިދީދީގެ އަސްލު ނަންފުޅަކީ ފަޟީލަތުއް ޝައިޚް މައުލަވީ ހުތް ޢަލީ ދީދީ އެވެ. އެމަނިކުފާނުގެ އުފަން ރަށަކީ ޅ. ނައިފަރެވެ. ހުތް ޢަލީ ދީދީގެ ބައްޕާފުޅަކީ އައްސައްޔިދު މުޙައްމަދު ހޮޅި ނަހާ އަލްމަލާބާރީގެ ފަސްމަންދޫ އައްސައްޔިދު އަލްވަޒީރު ޙަސަން ބޮޑު ހަކުރާ ތަކުރުފާނުގެ އަލްވަޒީރު ޙަސަން ހޮޅި ކުޑަ ހަކުރާ މަނިކުފާނުގެ މޮޔަ ޙަސަން މަނިކުފާނުގެ ފާޠިމާ މަނިކުފާނުގެ ހުތްގުޅި ޢަލީ މަނިކުފާނުގެ ހުތްގުޅި އާމިނާ މަނިކުފާނުގެ ޏ. ފުވައްމުލަކު ހުތް އަޙްމަދުދީދީގެ ދަރިކަލުން އަލްޙާއްޖު ހުތް އިބްރާހީމް ދީދީ އެވެ. މަންމާފުޅަކީ ޅ.ނައިފަރު ކޮރު ޙަސަނުގެ ސަންފަ އެވެ.\nހުތް އަލިދީދީ އަވަހާރަވެ ފަސްދާނުލެވުނީ ހއ. ހޯރަފުށީގައެވެ. އެރަށުގައިވާ ހުތްއަލިދީދީގެ މަހާނަގަލުގައި ވާގޮތުން، އަވަހާރަވެފައިވަނީ ބުދަ 11 ޖުމާދިލް އާޚިރާ 1351 ގައެވެ. އަވަހާރަވީއިރު ޢުމުރުފުޅަކީ 60 އަހަރެވެ.\nތާރީޚީ ޢިލްމުވެރިން ވިދާޅުވާ ގޮތުގައި ހުތް އަލީ ދީދީ އަކީ ދިވެހި އަދަބުގެ ތެރެއަށް ވަރަށް ބޮޑު އިޞްލާޙެއް ގެންނެވި ބޭފުޅެކެވެ. ފަޟީލަތުއް ޝައިޚް ޢަބުދުﷲ ފަހުމީދީދީ ނުވަތަ މަޝްހޫރު ޖަލާލުއްދީނަކީ ހުތް ޢަލީ ދީދީގެ ދަރިކަލެކެވެ. ޖަލާލުއްދީނަކީ ރާއްޖޭގެ އުއްތަމަ ފަނޑިޔާރުކަން ވެސް ކުރައްވާފައިވާ ބޭފުޅެކެވެ.\nހުތް ޢަލީ ދީދީގެ ތަޢުލީމީ ޙަޔާތްޕުޅަށް ބަލާއިރު އެމަނިކުފާނަކީ އިންޑިޔާ އިން އަރަބި، އުރުދޫ، އަދި ދީނީ ތަޢުލީމް ޙާޞިލް ކުރައްވައިގެން ހުންނެވި ޢިލްމުވެރިއެކެވެ. މާލޭގެ މިސްކިއްތަކާއި އެނޫންވެސް ތަފާތު ތަންތަނުގައި ހުތްއަލީ ދީދީ ވަނީ ދީނީ ތަޢުލީމު އުނގަންނައި ދެއްވުމުގައި އުޅުއްވާފައެވެ. ތާރީޚީ ބައެއް ފޮތްތަކުގައިވާގޮތުން ދައުލަތުގެ ހުއްދަ އާއެކު އެންމެފުރަތަމަ އާންމުންނަށް ދީނީ ނަސޭހަތް ދެއްވި ބޭފުޅަކީވެސް ހުތް ޢަލިދީދީ އެވެ.\nދިވެހި ތާރީޚުން އެނގެންއޮތް ގޮތުގައި އެންމެފުރަތަމަ ދިވެހިބަހުން ޅެމެއް ހެއްދެވީ ހުތް އަލީ ދީދީ އެވެ. ހުތްއަލީ ދީދީ އެންމެ ފުރަތަމަ ޅެން ހެއްދެވީ ކޮންތާރީޚެއްގައި ކަން އެނގޭކަށް ނެތެވެ. އެހެންނަމަވެސް އެމަނިކުފާނު ދުނިޔޭގައި އުޅުއްވީ ހިޖުރައިން 1291 އާއި 1351 އާއި ދެމެދު ކަމަށް ތާރީޚުން އެނގެން އޮތީތީ އެންމެފުރަތަމަ ދިވެހި ޅެން ހެދިފައިވާނީ ހިޖުރީ 14 ވަނަ ޤަރުނުގެ ކުރީކޮޅުގެ އަހަރެއްގައިކަމަށް ބެލެވެއެވެ. ޅެންވެރި ކަމުގެ ތެރެއިން، ހުތް ޢަލީ ދީދީ އަކީ ރައިވަރު ހެއްދެވުމުގައި އަރާހުންނެވި ޝާޢިރެކެވެ.\nއެންމެ ފުރަތަމަ ދިވެހި ޅެމުގެ ފުރަތަމަ ދެބައިތު އޮތީ ޢަރަބިބަހުންނެވެ. ރައިވަރު ހަދަމުން އައި ވަޒަނާ ޚިލާފަށް ޅެންވަޒަނުގެ މައްޗަށް ހެދުނު ފުރަތަމަ ދިވެހި ޅެން ހެދިފައިވަނީ ޢަރަބި ޅެމުގެ ވަޒަން ތަކުގެ ތެރެއިން ވަޒަނެކަށެވެ. އޭގެފަހުން އެތައް ޒަމާނަކަށްފަހު މިޒަމާނުގައިވެސް ދިވެހިޅެން ގިނައިން ހަދައި އުޅެނީ މިދެންނެވިފަދަ ވަޒަން ތަކަށެވެ..\nދިވެހިބަހުން ދެވަނައަށް ހެދުނު ޅެމަކީ ވެސް ހުތްއަލިދީދީގެ ޅެމެކެވެ.\nތާރީޚީ ފޮތްތަކުން އެނގޭގޮތުގައި ހުތްއަލީ ދީދީ ދިވެހިބަހުން ޅެން ހައްދަވަން ފެއްޓެވުމާއެކު އޭރު ތިއްބެވި ބައެއް އަދީބުން މިފަދަ ޅެންތައް ހައްދަވަން ފެއްޓެވިއެވެ. އޭގެ ތެރެއިން ތާރީޚީގޮތުން ފާހަގަކުރެވިފައިވާ ބޭފުޅުންނަށް ބަލާލާއިރު ވާހަކަގޭ ދޮންތުއްތު، އެއްގަމުގޭ އަހުމަދު ދީދީ، އަދި ސީދީގެ އަލިދީދީ ފަދަ ބޭފުޅުން ހިމެނެއެވެ.\nދިވެހިޅެން ވައިގައި ހިފައި ޅެންހެދުމު ފޯރިއުފެދިގެން ދިޔަކަމަށް ވެއެވެ. އެގޮތުން އެންމެ ގިނަ ޅެން ހެއްދެވިކަމަށްވަނީ އެއްގަމުގޭ އަހުމަދު ދީދީ ނުވަތަ ހަކުރާ މަނިކުފާނު އެވެ. ޅެންތަކުގެ ތެރޭގައި “ފާތިމަތުގެފާނުގެ ޅެން” “ހުސައިނުގެފާނުގެ ޅެން” މިފަދަ އެތައް ޅެންތަކެއް ފާހަގަ ކޮށްލެވެއެވެ.\nއަލްމަރުހޫމް ހުތް އަލީ ދީދީ ފުރަތަމަ ހެއްދެވި ޅެން، ފެށިފައި އޮތީ ޢަރަބި ދެބައިތަކުންނެވެ. ރައިވަރުގެ ވަޒަނުން ނެއްޓި މިހާރުގެ ޅެންތައް ހުންނަ ވަޒަންތަކަށް ދިވެހި ބަހުން ފުރަތަމަ ޅެން ހައްދަވާފައިވަނީ ޢަރަބި ޅެމުގެ ވަޒަން ތަކުގެ ތެރެއިން ވަޒަނެކެވެ. އަދި މިފަދަ ދެވަނަ އަށް އުފަންވި ޅެމަކީ ވެސް އަލްމަރުހޫމް ހުތް އަލީ ދީދީ ގެ ޅެމެކެވެ. އަލްމަރުހޫމް ހުތް އަލީ ދީދީ މިބާވަތުގެ ޅެން ހައްދަވަން ފެއްޓެވުމާއެކު އޭރު ތިއްބެވި ބައެއް ޅެންވެރިން މިގޮތަށް ޅެން ހައްދަވަން ފެއްޓެވި އެވެ. އޭގެ ތެރޭގައި ވާހަކަގޭ ދޮންތުއްތު، އެއްގަމުގޭ އަހުމަދު ދީދީ، އަދި ސީދީގެ އަލިދީދީ ފަދަ ބޭފުޅުން ހިމެނެއެވެ. އެގޮތުން އެންމެ ގިނަ ޅެން ހެއްދެވީ އެއްގަމުގޭ އަހުމަދު ދީދީ ނުވަތަ ހަކުރާ މަނިކުފާނު އެވެ. ހެއްދެވި ޅެންތަކުގެ ތެރޭގައި ފާތިމަތުގެ ފާނުގެ ޅެން، ހުސައިނުގެފާނު ގެ ޅެން ފަދަ ޅެންތައް ހިމެނެއެވެ. އައްޝައިޚުލް މަރުޙޫމް ހުތް އަލީ ދީދީގެ ޅެންތައް ރާއްޖޭގައި ވަރަށް ގިނައިން ގެންގުޅެއެވެ.\nޢަބުދުﷲ ފަހުމީ ދީދީ\nޙުސައިން ފަހުމީ ދީދީ\nޢަބުދުﷲ ދީދީ (އުފަންވެފައި އަވަހާރަވީ)\nފާޠިމަތުދީދީ (ތުއްޕުޅު އިރު އަވަހަރާވެފައި)\nމީގެ ތެރެއިން ޖަލާލުއްދީނު (ޢަބްދު ﷲ ފަހުމީދީދީ)ގެ މަންމަ ނައިފަރެވެ. ދެން ތިއްބެވި5ބޭފުޅުންގެ މަންމައަކީ މުޙައްމަދު ހާޖީގެ ފާތިމައެވެ. އަނެއް އަށް ބޭފުޅުންގެ މަންމައަކީ މުޙައްމަދު ހާޖީގެ އައިސަައެވެ.\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 22 އެޕްރީލް 2021، 11:06 ގައެވެ.


Sarukaaru Ulhenee "Moya Hassanah Amaa Fenunu Hen"\nރިޕޯޓު - ޤާސިމް ހައްޔަރުކުރުން\nސަރުކާރު އުޅެނީ "މޮޔަ ހަސަނަށް އަމާ ފެނިގެން އުޅުނު ހެން"\nޤާސިމް ޖަލަށް ލުމަކުން ސަރުކާރުގެ ހިތަކަށް ހަމަޖެހުމެއް ނުލިބުނު\nއެކައުންޓްތައް ފްރީޒް ކުރުމަކުން ސަރުކާރުގެ ލޮލަކަށް ނިންޖެއް ނައި\nކ. މާލެ 23 އޭޕުރިލް 2017 | އާދީއްތަ 05:19 46,942\nޤާސިމް އިބްރާހިމް - ރާއްޖެ އެމްވީ\nދޫކޮށްލާފައި ހުރެއްޖެ ނަމަ މުޖުތަމައަށް ނުރައްކާ ވެދާނެތީ އާއި، ޤާނޫނީ ސަރުކާރު ވައްޓާލަފާނެތީ އާއި، ބަޔަކަށް ރިޝްވަތު ދީފާނެތީ ކަމަށް ބުނެ ޤާސިމް އިބްރާހިމް ހައްޔަރުކޮށް ބަންދަށް 15 ދުވަހުގެ މުއްދަތު ޖެހި ޚަބަރާއެކު އެތައް ބައެއްގެ ލޮލުން ކަރުނަ ފާއްދާލިއެވެ. އެ ޚަބަރާއެކު އެތައް ބަޔަކަށް ހައިރާންކަންވެސް ގެނުވިއެވެ.\nޤާސިމް އިބްރާހިމް ހައްޔަރުކޮށް 15 ދުވަހަށް ޖަލުގައި ބަންދުކުރި ޚަބަރު އިވުމުން އެހެން މީހުންނެކޭ އެއްފަދައިން އަޅުގަނޑަށްވެސް އަސަރުތަކެއް ކުރި އެވެ. ޤާސިމް އަޅުގަނޑު ދަންނަނީ ރާއްޖޭގައި ހުރި އެންމެ މުއްސަނދި މަހުޖަނުގެ ގޮތުގައި އެކަންޏެއް ނޫނެވެ. ވަރަށް ކުޑަ އިރުއްސުރެ އަޑު އިވޭ ގޮތުން ޤާސިމް އިބްރާހިމް ނުވަތަ ބުރުމާ ޤާސިމް އަކީ ދީލަތި ބޭފުޅެކެވެ. ހެޔޮ ބޭފުޅެކެވެ. އޯގާތެރި ބޭފުޅެކެވެ. މީހުންނަށް އަޅާލާ އިހްސާންތެރި ބޭފުޅެކެވެ. ބޭނުން ޖެހިފައިވާ މީހުންގެ މުހުތާދުތައް ފިލުވައިދޭ އެހީތެރި ބޭފުޅެކެވެ. މުއްސަނދި ވުމަކުން، ތަނަވަސް ވުމަކުން، އިއްޒަތްތެރި ވުމަކުން ނިކަމެތި މީހާގެ މަތިން ހަނދާން ނައްތައެއް ނުލައްވައެވެ. ކެންސަރު ޖެހިފައިވާ މީހުންނާ، ހިތުގެ ބަލީގެ މީހުންނާއި ކިޑްނީ ބަލީގެ މީހުން ފަދަ ބޮޑެތި ބަލިތަކުގައި އުޅެމުންދާ މީހުންގެ ބޭސްފަރުވާ އަށް ދުވާލެއްގެ މައްޗަށް ލައްކައިން ދެ ލައްކައިން ޚަރަދު ކުރައްވަމުން ގެންދެވިއިރު އިންޑިޔާގެ ޓްރިވެންޑްރަމްގައި އޮފީސް ޤާއިމް ކުރައްވައިގެން، ބޭސްފަރުވާއަށް އެދި ޤާސިމް އަރިހަށް ދިޔަ ކޮންމެ މީހަކަށް އެކަން ކޮށްދެއްވަމުން ގެންދެވިއެވެ. ސްކޫލާއި ކޮލެޖް އަޅުއްވައިގެން ރާއްޖޭގައި ދިވެހި ދަރިންނަށް ތަޢުލީމް ދެއްވަމުން މަތީ ތަޢުލީމަށް ރާއްޖެއިން ބޭރަށް އެތައް ކުދިންނެއް ފޮނުއްވަމުން ގެންދެވިއެވެ. އެންމެ ކުރީއްސުރެ އަޅުގަނޑު އަޑުއަހާ ގޮތުން ނަމަ ޤާސިމް އިބްރާހިމްގެ އެހީތެރި ކަމުގެ މިންވަރެއް ނުލިބޭ އެއްވެސް އާއިލާއެއް މި ދިވެހި ރާއްޖެއަކު ނުއޮންނާނެ އެވެ. އާދައިގެ ފަރުދެއް، ވަޒީރެއް، ރައީސުލް ޖުމްހޫރިއްޔާއެއް މިކަމުގައި ތަފާތެއް ނެތެވެ.\nކޮންމެ އަކަސް މިދެންނެވި ޤާސިމް އިބްރާހިމް ސިޔާސީ ޕާޓީއެއް އުފައްދަވާ އިސްލާހުގެ މަސައްކަތަށް ނުކުންނަވާ، ސިޔާސީ މަސައްކަތްޕުޅު ފެއްޓެވި ހިސާބުން ކޮންމެވެސް ދުވަހަކުން ލުނބޯ ހުތް ކިބައެއް ފެލާލާހެން ޤާސިމް ފެލާލާނެ ކަމަށް ކޮންމެވެސް ބޭފުޅަކު ވިދާޅުވި ވާހަކަ ޤާސިމްގެ ދުލުން އިވުނު ދުވަހު އެންމެ ފުރަތަމަ އެވާހަކަ އަޅުގަނޑެއް ޤަބޫލެއް ނުކުރަމެވެ. ނަމަވެސް މިހާރުގެ ސަރުކާރުން ޤާސިމް އިބްރާހިމް އާ ދޭތެރޭ ޢަމަލު ކުރާ ގޮތް ފެނުމުން އެވާހަކަ އަޅުގަނޑުގެ ހަނދާނަށް އަތުވެއްޖެ އެވެ. މި ސަރުކާރުގެ ކޯލިޝަން ޕާޓްނަރެއްގެ ގޮތުގައި ޤާސިމް އިބްރާހިމް ހުންނެވީ މި ސަރުކާރު ވެރިކަމަށް ގެނައުމަށް ޤާސިމްގެ ޖާނާ މާލުން ޤުރުބާންވެ ވަޑައިގެންނޭ ކިޔާތީ އަޑުއަހަމެވެ. ނަމަވެސް އޭރުވެސް ފެނުނީ މުޅިން އެހެން މަންޒަރެކެވެ. ސަރުކާރުގެ ހިއްސާ އޭރުވެސް ޤާސިމަށް ދީފައި އޮތީ "ނާލާފުށީ ފަޤީރު ކޮޔަށް ގެރި ދިން ހެން" ނެވެ. ނަމަވެސް ކެތްތެރިކަމާއެކު ސަރުކާރު ދިފާއު ކުރެއްވުމުގައި ޤާސިމް ކުރައްވަމުން ގެންދެވި އިޚްލާސްތެރި މަސައްކަތުގެ އަގު ޤާސިމަށް މިއަދު ދައްކަން ޖެހިފައިވަނީ ކުޑަ ގޮޅީގެ ތޭރިތަކުގެ ފުރަގަހުންނެވެ. މީހުން ބުނާ ގޮތުން ޤާސިމް ޕޯޑިއަމް އަކަށް އެރުއްވިޔަސް، ނޫސް ކޮންފަރެންސެއް ބޭއްވެވިޔަސް، ބަޔަކަށް އިންޓަވިއު އެއް ދެއްވެވިޔަސް، ސަރުކާރަށް ހީވަނީ ޤާސިމް އެ އުޅުއްވަނީ ވެރިކަން ވައްޓާލަން ހެންނެވެ. މީހުން ބުނާ ގޮތުން ސަރުކާރު އުޅެނީ "މޮޔަ ހަސަނަށް އަމާ ފެނިގެން އުޅުނު ހެން" ނެވެ.\nޤާސިމް ހައްޔަރުކޮށް މުއްދަތު ޖަހާ ޖަލަށް ލުމަކުން ސަރުކާރުގެ ހިތަކަށް ހަމަޖެހުމެއް ނުލިބުނެވެ. އެކައުންޓްތައް ފްރީޒް ކުރުމަކުން ރަށްތައް އަތުލުމަކުން ސަރުކާރުގެ ލޮލަކަށް ނިންޖެއް ނައެވެ. ޤާސިމްގެ ކެމްޕެއިން ޖަގަހަ ކުނޫޒްގެ ދޮރުމަތި ކޮނުމަކުން ގޯތި ގެދޮރު ބަލާ ފާސްކުރުމަކުން ސަރުކާރުގެ ދެފައިކޮޅުގައި އަޅަމުންދިޔަ ތުރުތުރެއް ނުހުއްޓުނެވެ. ގިނި ދުށް މީހާ ރަތް މަލަށް ބިރުގަންނާނޭ ބުނާހެން ޤާސިމްގެ ފޮޓޯއެއް ފެނުނަސް، ޕޯސްޓަރެއް ފެނުނަސް ސަރުކާރުން ގަންނަނީ އަމަށަކު ބިރެއް ނޫނެވެ. އެކަމަކު ދަންނަވަން ތޯއެވެ.\nMi poster dhivehi Sarukaarah hajam nuvanee keevve? Mi posteru Nagan fuluhun heyvattalafa masahkaiy fashaifi. pic.twitter.com/IzqjottEzg\n— aminath nadira (@a_nadraa) April 22, 2017\nބިތެއްގައި ހަރުކޮށްފައި ހުންނަ ޕޯސްޓަރެއް ނެގުމަކީ މީހުންގެ ހިތުން އެ ޕޯސްޓަރުގައި އިން މީހާގެ ސޫރަ ފިލައިގެން ދާ ކަމެއް ނޫނެވެ. ޤާސިމް ހައްޔަރުކޮށް ޖަލަށް ލުމަކުން ޤާސިމް އެހީތެރި ވެދިން އެތައް ރައްޔިތުންނެއްގެ ހިތަކުން ޤާސިމްގެ ނަން ފިލުވައެއް ނުލެވޭނެއެވެ. އެކައުންޓެއް ފްރީޒް ކުރުމަކުން ތަނެއްގެ ދޮރުމަތި ކޮނުމަކުން ޤާސިމްގެ ޚިދުމަތެއް މީހުންގެ ހަނދާނަކުން ފިލައިގެނެއް ނުދާނެ އެވެ. ޤާސިމަށް ރީނދުލުގެ ނަސީބު ދިނަސް، ފެން ކައްކާ ބޮލީގެ އިއްޒަތް ދިނަސް، ރައްޔިތުންގެ ހިތަކުން ސިޔާސީ ލީޑަރުންގެ ފިކުރަކުން ޤާސިމަށް ދެވިފައި އޮތް ޤަދަރެއް ފިލައިގެނެއް ނުދާނެއެވެ.


އެލީން – 22 – Vaahaka\nޒައި January 24, 2021\t9 Comments\nViews: 1468\t72\nރޭގަނޑުގެ ވަގުތެވެ. ފަޒާގައި ވަނީ ތެތްފިނިކަމެވެ. ހަނދުވަރުގެ ރީތި އަލިކަމުގެ ބަދަލުގައި މިރޭ ދުނިޔެމައްޗަށް މަރުހަބާ ކިޔާފައިވަނީ ކަޅު ވިލާތަކުންނެވެ. އީވާން ހުރީ ގޭޓް ކައިރި ފޯނާ ކުޅޭށެވެ. ގަޑިން ނުވަގަޑި ބައިވި ނަމަވެސް މަގުމަތިން މީހެއްގެ ހިލަމެއް ވަނީ މަދުފަހަރަކުއެވެ. އާއްމުކޮށް މިގަޑީ މާލޭ މަގުތަކުން މީހުން ވަރަށް މަދު ނުވާނެއެވެ. ފަޒާގައި އުފެދިފައިވާ ތެތްފިނިކަމުން އެންމެންވެސް އަވަހަށް ރަޖާ އެޅީކަންނޭނގެއެވެ. އެލީންވެސް ބޭރުން އައިގޮތަށް ބޮލުގައި ރިއްސަނީއޭ ބުނެ ކޮޓަރީގައި އޮތުމުން އީވާން ހުރީ ފޫހިވެފައެވެ. އެހެން ހުރިއިރު މަގުމަތިން ދާހާ މީހެއްގެ ނަޒަރު އޭނާ އަށް ހުއްޓެމުން ދިޔައެވެ. ހާއްސަކޮށް އަންހެން ކުދިން ބަލަމުން ދިޔައީ ލޯބިން ފުރިގެންވާ ނަޒަރަކުންނެވެ. އީވާން ދެނެހުރިކަމަށްވެސް ނަހަދާ ފޯނާ ކުޅެން ހުރިއިރު ދޭތެރެއަކުން ވައިރޯޅިތަކުގެ ލުއި ސަމާސާއިން އޭނާގެ އިސްތަށިގަނޑު ހާވާލައެވެ.\n"އެކްސްކިއުޒް.." ދާދި ކައިރިން އަންހެން ކުއްޖެއްގެ އަޑު އިވިގެން އީވާން އިސްއުފުލައިލި އިރު ދަންނަ ވައްތަރެއް ޖަހާ ކުއްޖެއް ގާތުގައި ހުއްޓެވެ.\nއެކުއްޖާ ދެއަތްދެއަތާ މޮޑެމުން ދިޔަ ގޮތުންނާއި މޫނަށް ވެރިވެފައިވާ ފަނޑު ރަތްކުލައަކުން އެކުއްޖާ ހުރީ ލަދުގަނެ ޖެހިލުންވެފައިކަން އީވާންއަށް އެނގުނެވެ. "ޔެސް..؟" އީވާން އެއް ބުމަ އަރުވާލުމުން އެކުއްޖާ އަދި އިތުރަށް ލަދުގަތްހެން ހީވިއެވެ. "މީ....ލީންއަށް ގޮވާލަދީބަ...ބުނޭ މަލް އޭ.." އެކުއްޖާ އެހެން ބުނުމުން އީވާންގެ މޫނަށް ހައިރާންކަން ވެރިވެފައި ދެވަނަ ސިކުންތުގައި ތުންފަތްމައްޗަށް ލާނެއް ހިނިތުންވުމެއް ވެރިވިއެވެ. އެލީން އެ ބުނާ މަލް އަކީ މިއީތާއެވެ. އެންމެ ފަހުން މި ބައްދަލުވީއެވެ. "ލީން ބޮލުގައި ރިއްސާތީ މިރޭ ވަރަށް އަވަހަށް ނިދައިފި...ލީންއަށް ގުޅިންތަ...؟" އީވާންގެ ބަރު އަޑު ޖެހުމުން މަލީކާގެ ގައިން ހީބިހި ހަލުވައިލިއެވެ.\n"ގުޅިން...ފޯނެއް ނުނަގާ.." ހިނިތުންވެލުމާއެކު މަލީކާ ހިނގައިގަންނަން އުޅުނެވެ. ާާާެާާާާާާެާާާާާާެާާާާާާެާާާާާާެާާާާާާެާާާާާާެާާާާާ ދެފައި ތަތްވީ އީވާން ވާހަކަ ދެއްކުމުންނެވެ. "ލީން ނިދާފަ އޮތަސް ލީންގެ ބްރޯއާ ޓޯކްކޮށްލަން މަޑުނުކޮށްލެވޭނެތަ...؟" މަލީކާ ލަސްލަހުން އެނބުރުނު ވަގުތު އީވާން ރީތި ހިނިތުންވުމެއް ދިނެވެ. މަލީކާވެސް ރައްދުގައި ހީލަމުން ވަޔާއިއެކު ހޫރެމުން ދިޔަ އެ ބުޅި އިސްތަށިގަނޑު ކަންފަތް ކައިރިއަށް ލައްވާލި ވަގުތު އީވާން ހުއްޓުން އެރިއެވެ. ފުރަތަމަފަހަރަށް މަލީކާގެ ރީތިކަން އޭނާއަށް ފާހަގަ ކުރެވުނީއެވެ.\n"މަލް ދޯ ކިޔަނީ...؟ ޕްލީޒް ކަމް އިން..." އީވާން ހަމަޖެހިލަމުން ގޭޓުން އެތެރެއަށް ވަންނަން މަލީކާއަށް ދަޢުވަތު ދިނެވެ. މަލީކާ ލަދުން މަރުވާވަރުވެފައި ހުރެ އެތެރެއަށް ވަނެވެ. އޭނާއަށް އީވާން ފެނުނީއްސުރެ ހިތް ހީވަނި އޮބިނޯވެގެން އުޅޭހެންނެވެ. ނަމަވެސް އީވާންގެ އަޑުގައި ހުރި ގާތްކަމުން ހިތަށް ވަނީ ބުނެދެން ނޭނގޭ ހަމަޖެހުމެއް ލިބިފައެވެ.\nއީވާން ތަންކޮޅަކަށް ހިނގާލާފައި ގޮސް ބެންޗާ އަރާ ހަމަވުމާއެކު ބެންޗަށް އިޝާރަތްކޮށްލުމުން މަލީކާ ލަދުން ހުރެފައިވެސް އިށީނެވެ. އީވާންވެސް ބެންޗްގެ އެއްކޮޅުގައި އިށީނެވެ. އެ ދެމެދުގައި އަދި އެކަކަށް އިށީނދެވޭނެހާ ޖާގަ ހުއްޓެވެ. މާހައުލު ތެތްފިނިކޮށް އޮތްކަމުގައި ވިޔަސް އީވާންއާއި އެކު އެކަހެރިކޮށް އިންނަން ޖެހުމުން މަލީކާގެ އެތެރެހަށިވަނީ އުދާސްވެފައެވެ.\n"ލީން ހޯދަންތަ މިއޮއް ފިނިގަދަ ރޭ ތިއައީ..؟ ނަސީބެއްނު ވަޔާއެކީ ތިއޮއް ސްލިމް ކުއްޖާ އުދުހިގެން ނުދިޔަކަން..." މަލީކާއަށް މަޑުމަޑުން އީވާން ބުނި އެއްޗަކަށް ހީލެވުނެވެ. އީވާން އިނީ ހަމަ ރަނގަޅަށްވެސް އެ އަޑުގެ ޖާދޫގައި ޖެހިފައެވެ. އެލީންގާތު މަލީކާ ހޯދާނަމޭ އޭނާ ބުނީ ހަގީގަގުގައި ެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެެ އެކަން ކުރާކަށް ނޫނެވެ. އެއީ އޭނާ ކުރަން ހިޔާލުވެސް ކުރި ކަމެއް ނޫނެވެ. ނަމަވެސް މިހާރު އެގޮތް ބަދަލުވެއްޖެއެވެ. އެކަން ނުކޮށް ދެން ހިތަށް ހަމަޖެމެއް ލިބޭނެކަމެއް ނޭނގެއެވެ. "އަސްލު އައީ ދައްތަމެން ގެޔަށް..ދެން ގެއަށް ދާން އުޅެފަ ހިތަށް އެރީ މި ހިސާބަށް އާދެވުނީމަ ލީން ގާތަށް ވަދެލާފައޭ ދާނީ..." މަލީކާ މަޑުމަޑުން ވާހަކަދެއްކިއެވެ.\n"ރިއަލީ...؟ އާއްމުކޮށް މިގަޑީ ގާލްސް އެކަނި ނުކުމެ އުޅޭނީ ބިއެފްއާއި މީޓްކުރަން...މަލްގެ ބީއެފް ކޮބާ..؟" އީވާން ގަސްތުގައި މަލީކާ ލަދުގަންނުވައިލިއެވެ. އެ މޫނު ރަތްވެގެން އައިތަން އޭނާއަށް ފެނުނެވެ.\n"ހެހެ...އަދި ތިކަހަލަ ކަމެއް ނުކުރަން...ބީއެފްއެއް ނެތް..." މަލީކާއަށް އީވާން އެސުވާލު ކުރި ސަބަބެއް ނޭނގި ހަމަޖެހިލަމުން ޖަވާބު ދިނެވެ. އޭނާ ހީކުރީ އީވަން ސަމާސަ ކުރަނީ ކަމަށެވެ.\n"އޯވްހް...ތިހާ ރީތި ކުއްޖަކު ސިންގަލްތަ ހަމަ...؟ ހެހެ...ގްރޭޓް..." އީވާން ގަޑިއަށް ބަލާލިއެވެ. "އޯހ ނޯ...އޯލްމޯސްޓް ޓެން...މެޗް ފެށޭ ގަޑި ޖެހެނީ..." އީވާން ބެންޗުން ތެދުވުމާއެކު މަލީކާވެސް ތެދުވިއެވެ.\n"ގިވް މީ ޔޯރ ނަމްބަރ..." މަލީކާއަށް ސިހުމެއް ލިބުނެވެ. އޭނާ ގަބޫލު ނުކުރެވިފައިވާ ގޮތަކަށް އީވާންއަށް ބަލައިލުމާއެކު އީވާން އެ ޖުމްލަ ތަކުރާރު ކޮށްލިއެވެ. މަލީކާ ހީލަމުން ނުކެރިފައި ހުރެ ނަމްބަރ ކިޔައިދިނެވެ.\n"ތޭންކްސް..ދައްކަން ބޭނުންވާ ގިނަ ވާހަކަތައް ނުދެއްކި މި ދިޔައީ...އަދި ވާނެ ދޯ މީޓްވާން...އެންޑް ތޭންކްސް ތިހާ އަވަހަށް ޓްރަސްޓް ކޮށްފަ ނަމްބަރ ދިނީތީ..." އީވާން ވާހަކަދެއްކުމުން މަލީކާ ހިނިތުންވެލައިފިއެވެ. އަދި ފޯނުން ޓެކްސީއަކަށް ގުޅައިލިއެވެ. ޓެކްސީ އަންނަންދެން އީވާން އެކި އެކި ވާހަކަ ދައްކަމުން މަލީކާ ގާތު މަޑުކުރިއެވެ. ފަސް މިނެޓް ފަހުން ޓެކްސީ ބަރުގޮނު އަޅައިލި އަޑު އިވުނެވެ.\n"ޓޭކް ކެއަރ..." މަލީކާ ނުވިސްނާ ހުއްޓާ އީވާން އޭނާގެ ފިނިފިނި ތުންފަތުން މަލީކާގެ ކޮލަށް ލުއިކޮށް ބޮސްދިނެވެ. ހަގީގަތުގައި އެއީ އީވާންއަށް ކެތްނުވެގެން ބޭއިހްތިޔާރުގައި ކުރެވުނު ކަމެކެވެ. އޭނާގެ އަމާޒަކީ އަދި ކޮލެއް ނޫނެވެ. އީވާންގެ ލޮލުގައިވާ އަސަރުތައް ދެނެނުގަނެވުނީ މަލީކާގެ ނަސީބު ދެރަކަމުން ކަންނޭނގެއެވެ. އީވާން ގަބޫލުކުރިގޮތުގައި އެއްވެސް އަންހެން ކުއްޖަކަށް އެ ޒުވާން ހިތާ ހަމަޔަށް ވާސިލުވުމަކީ އެހާ ފަސޭހައިން ވާނެ ކަމެއް ނޫނެވެ. ނަމަވެސް މިރޭ މަލީކާ އާއި އެކު ހޭދަކުރެވުނު ވަގުތަށްފަހު އެ ވިސްނުން ބަދަލު ކުރުވުމަށް ހިތް މަޖުބޫރު ކުރުވީ އީވާންގެ އަމިއްލަ ސިކުނޑީގައިވެސް ވަރުގަދަ ހަނގުރާމައެއް އުފައްދަމުންނެވެ. އީވާންގެ އެ އަމަލުން މަލީކާ ލަދުން މަރުނުވީ ކިރިޔާއެވެ. ލާނެއް ހިނިތުންވުމަކާއެކު އީވާން ގޭތެރެއަށް ވަނީ މަލީކާ އެރި ކާރު ދުއްވައިލުމުންނެވެ.\nމިބައިވެސް ހަމަ ވވވވ ސަޅި.. ވެން އިޒް ދި ނެކްސްޓް؟ 🙂\nކޮންއިރަކު ވާހަކައިގެ 23ވަނަ ޕާޓް ނިކުނާނީ\nވަރަށް އަވަހަށް އިންޝާﷲ\n23 ވަނަ ބައި ނެރެބަލަ ޕްލީޒް\nމިހާރު އަޕްވެފަ އިންނާނީ ❤


SunOnline: Tiger ge reethi hashigadu dhahkaalaa ''Casanova'' ge Teaser nerefi\nޓައިގާގެ ރީތި ހަށިގަނޑު ދައްކާލާ "ކެސެނޮވާ"ގެ ޓިޒާ ނެރެފި\nއައިމިނަތު ލުބާ 11 Jan 2021, 07:32\nކާމިޔާބު އެކްޓަރު ޓައިގާ ޝްރޮފް---\nމިދިޔަ ސެޕްޓެމްބަރު މަހު ބޮލީވުޑްގެ ކުޅަދާނަ ބަތަލު ޓައިގާ ޝްރޮފްގެ ލަވަކިޔުމުގެ ހުނަރު މުޅި ދުނިޔެއަށް ދައްކާލިއިރު އަނެއްކާ ވެސް އޭނާގެ އަޑުން ކިޔާފައިވާ އާ ލަވަ "ކެސެނޮވާ"ގެ ޓީޒާ އެއް ދައްކާލައިފިއެވެ.\nމިދިޔަ ހަފްތާތެރޭ އޭނާގެ ދެވަނަ ލަވައެއް އަންނަން އުޅޭކަމަށް ބުނެ ޕޯސްޓަރު އާންމުކުރިއިރު އިއްޔެ މިވަނީ އެ ލަވައިގެ ޓީޒާކޮޅެއް ނެރެފައެވެ. އެކްޓަރު ޓައިގާގެ ފަރި ފަރި ނެށުމުގެ ހަރަކާތްތަކެއް މި ޓީޒާއިން ފެނިގެން ދިޔައިރު މި ލަވައަކީ މި މަހު 13 ވަނަ ދުވަހު ޓައިގާގެ ޔޫޓިއުބް ޗެނަލުގައި ރިލީޒްކުރުމަށް ހަމަޖެހިފައިވާ ލަވައެކެވެ.\nލަވައިގެ ޓީޒާ އާންމުކުރުމާއެކު ޓައިގާގެ ލޯބިވެރިޔާ ދިޝާ ޕާޓްނީ ވަނީ "ކިލްޑް އިޓް"ކިޔާ އެ ޕޯސްޓަށް ކޮމެންޓްވެސް ކޮށްފައެވެ. ދިޝާގެ އިތުރުން އެކްޓަރު ރަންވީރު ސިންހް، ޓައިގާގެ ކޮއްކޮ ކްރިޝްނާ ޝްރޮފްގެ އިތުރުން ގިނަ ފަންނާނުންނެއްވަނީ އޭނާގެ ހުނަރަށް ސާބަސް ކިޔާ ކޮމެންޓްކޮށްފައެވެ.\nމިދިޔަ އަހަރު "ބާގީ 3"އިން އެންމެ ފަހުން ފެނިގެންދިޔަ ތަރި ޓައިގާ އެންމެ ފުރަތަމަ ނެރުނު ލަވަ “އަންބިލީވަބަލް” އަށް ބޮޑު ތަރުހީބެއް ލިބުނުއިރު މި ލަވައަކީ ޕުނީތު މަލްހޯތުރާގެ ޑައިރެކްޝަނުގެ ދަށުން ޕަރޭޝް ކޮރިއޮގްރާފުކޮށްދިންލަވައެކެވެ. އަދި ޓައިގާގެ "ކެސެނޮވާ"ވެސް ގެނެސްދެނީ ޕުނީތުގެ ޑައިރެކްޝަނުގެ ދަށުންނެވެ.\nއޭނާ ދެން އެންމެ އަވަހަށް ފެނިގެންދާނީ ފިލްމު “ގަންޕަތު” އިންނެވެ. އެ ފިލްމުގެ މަސައްކަތް މިއަހަރު ކުރީކޮޅު ފަށާނެއެވެ. މި ފިލްމުގައި ޓައިގާ ކުޅޭނީބޮކްސިންތެޅުންތެރިއެއްގެ ރޯލެވެ.\nވަރުން ދަވަންގެ ކައިވެނި މި މަހު 24 ގައި\nކަންގަނާގެ "މަނިކަރްނިކާ"ގެ ދެވަނަ ބައި އިއުލާންކޮށްފި\nޕަރިނީތީގެ ފިލްމު އަންނަ މަހު


ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް، ބޮޑުތަކުރުފާނު މަގުގައި އަލިފާނުގެ ހާދިސާ ހިނގި ސަރަޙައްދަށް ޒިޔާރަތް ކުރައްވައި ދެއްކެވި ވާހަކަފުޅު - The President's Office\nރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް، ބޮޑުތަކުރުފާނު މަގުގައި އަލިފާނުގެ ހާދިސާ ހިނގި ސަރަޙައްދަށް ޒިޔާރަތް ކުރައްވައި ދެއްކެވި ވާހަކަފުޅު\n28 އޮގަސްޓް 2020، ރިފަރެންސް: SA/RIMS/2020/28\nއަލިފާނުގެ ހާދިސާއެއް މާލޭގައި ހިނގައިގެން މިދިޔައީ. އަޅުގަނޑުމެންގެ ވާތްފަރާތުން މިހުރި ބޭންކް އޮފް މޯލްޑިވްސް އާއި ސްޓޭޓް ބޭންކް އޮފް އިންޑިއާއާ ދެމެދުގައި މިހުރި ރެސްޓޯރެންޓެއްގައި ފުރަތަމަ އަލިފާން ހިފިކަމަށް އަޅުގަނޑުމެންނަށް މަޢުލޫމާތު މި ލިބެނީ. އެއަށްފަހުގައި އެސް.ބީ.އައި.ގެ އިމާރާތުގެ އެންމެ މަތީ ފްލޯރގައި ހިފައިގެން މިދިޔައީ.\nދެން މިހާތަނަށް އައިއިރުގައި ގާތްގަނޑަކަށް 95 ޕަސެންޓް ކޮންޓްރޯލް ކުރެވިފައި އޮތް ކަމުގެ ޔަޤީންކަން އަޅުގަނޑުމެންނަށް ފަޔަރ ރެސްކިއު ޓީމުން އެބަދޭ. އިރާދަކުރެއްވިއްޔާ، ދާދި އަވަހަށް މުޅިން ނިއްވައިލެވޭނެކަމުގެ ޔަޤީންކަން މިހާރު އަޅުގަނޑުމެންގެ އެބައޮތް.\nދެން މިހާތަނަށް އައިއިރުގައި، މިހިސާބުގެ އިމާރާތުގައި ދިރިއުޅޭ އެއްވެސް މީހަކަށް އެއްވެސް ގެއްލުމެއް ވެފައި އޮތް ކަމަކަށް ނެތް ރިޕޯޓް ކުރެވިފައެއް. އެހެންނަމަވެސް، އެކަމަށް ސަމާލުވުމުގެ ގޮތުން ތައްޔާރުވެ ތިބުމަށްޓަކައި އެން.ޑީ.އެމް.އޭ.ގެ ފަރާތުން ސްކޫލެއް، ކަލާފާނު ސްކޫލް މިހާރު ވަނީ ތައްޔާރުކޮށްފައި. މިފަދަ ޙާލަތެއް ޖެހިއްޖިއްޔާ އަޅުގަނޑުމެން ވަގުތުން އެއަށް އެޓެންޑްވާންވެގެން.\nދެން އަޅުގަނޑުގެ އިލްތިމާސަކީ، މިހާރުވެސް މަސައްކަތުގައި، އެތަނުގައި ޢަމަލީގޮތުން މި އުޅުއްވާ ބޭފުޅުން ފިޔަވައި އެހެން ހުރިހާ ބޭފުޅުން، މިވަގުތުގެ ޙާލަތަށް ބަލާއިރުގައި ވީހާވެސް އަވަހަކަށް ގެޔަށް ވަޑައިގަތުން.\nއެނގިވަޑައިގަންނަވާނެ، މި އަލިފާނުގެ ހާދިސާގެ އިތުރަށް، އަޅުގަނޑުމެންގެ ކުރިމަތީގައި މިވަގުތު މިއޮތީ ވަރަށްބޮޑު ޕެންޑަމިކެއް، ކޮރޯނާ ވައިރަސްގެ. އޭގައި އެންމެބޮޑު މައްސަލައަކަށްވަނީ، ފެތުރުމަށް ދިމާވާ އެންމެބޮޑު އެއް މައްސަލައަކަށް މިވަނީ އެންމެން އެއްތަނަކަށް އެއްވެ ގައިގޯޅިވެއުޅުން. އެހެންނަމަވެސް، އަޅުގަނޑުމެންގެ ތެރޭގައި، އެޗް.ޕީ.އޭ.ގެ އެ އެންގުމާ ޚިލާފަށް ޢަމަލުކުރާ ފަރާތްތައް އެބައުޅޭ. އަޅުގަނޑު މި ދެންނެވީ ކޮންމެހެން މިކަމަކާ ގުޅިގެންނެއް ނޫން. އެހެންވީމާ، އެއީ ހުރިހާ ރައްޔިތުން ސަމާލުކަންދޭންޖެހޭ ކަމެއް ކަމުގައި އަޅުގަނޑު މިވަގުތުވެސް ދަންނަވަން.\nވަރަށް ހިތާމަކުރަން، މިއަދުވެސް މާލޭގައި މިފަދަ ކަމެއް ހިނގައިގެން ހިނގައްޖެ. އާދެ، އެއީ އަޅުގަނޑުމެންގެ ތެރޭގައި ތިއްބެވި، ވަރަށް އިސް ބޭފުޅުން ނުކުމެވަޑައިގެން، މާސްކްވެސް ނާޅުއްވައި، ރައްޔިތުންގެ އެތައް ބައެއް އެއްތަނަކަށް އެއްކޮށް، މިފަދަ ޢަމަލުތަކެއް ހިންގައިފި.\nމިއީކީ މިފަދަ ދަނޑިވަޅެއްގައި ރައްޔިތުންނަށް ހެޔޮއެދޭ، ޤައުމަށް ހެޔޮއެދޭ ބަޔަކު ކުރާނެ ކަމެއްނޫން. ރާއްޖޭގައި މުޒާހަރާ ކުރުމާއި، ޚިޔާލުފާޅުކުރުމުގެ މިނިވަންކަން އޮންނާނެ. އެއީކީ މި ސަރުކާރަކުންނެއް ހުއްޓުވާނެ ކަމެއްނޫން. އެހެންނަމަވެސް، މިފަދަ ދަނޑިވަޅެއްގައި އެފަދަ ޢަމަލެއް ހިންގީތީ، ޒިންމާދާރުކަމެއްނެތި ހިންގީތީ އަޅުގަނޑު ވަރަށް ހިތާމަކުރަން.\nދެން މިރޭގެ މި އަލިފާނުގެ ހާދިސާގައި، ވަރަށް ބުރަކޮށް، އަޅުގަނޑު މި ދެންނެވިހެން ކޯވިޑް 19ގެ މި ނުރައްކަލުން ސަލާމަތް ކުރުމަށްޓަކައި އެމް.އެން.ޑީ.އެފް އާއި ޕޮލިސް ވަރަށް ބުރަކޮށް އުޅުއްވަމުންވެސް މި ދަނޑިވަޅުގައި، ކުއްލިއަކަށް މި ދިމާވި މަސައްކަތަށް އެޓެންޑްވެ ވަރަށް ރަނގަޅަށް، ވަރަށްބުރަ މަސައްކަތެއްކޮށް، އިރާދަކުރެއްވިއްޔާ އެކަން މިވަނީ ނިމުމަކަށް ގެނެވިފައި.\nއަޅުގަނޑު އެ ހުރިހާ ބޭފުޅުންނަށް، އެމް.އެން.ޑީ.އެފް. އާއި ޕޮލިސްގެ މިކަމުގައި ޙަރަކާތްތެރިވި ހުރިހާ ބޭފުޅުންނަށް އިޚްލާޞްތެރިކަމާ އެކުގައި، ރައްޔިތުންގެ ނަމުގައި ޝުކުރު އަދާކުރަން.\nއަދި މީގެއިތުރުން، އަޅުގަނޑުމެންނަށް އެހީތެރިވުމުގެ ގޮތުން އެމް.އޭ.ސީ.އެލް.ގެ ފަޔަރ ޓީމުވެސް މިކަމުގައި ހަރަކާތްތެރިވަމުން އެބަގެންދޭ. އެބޭފުޅުންނަށްވެސް އަޅުގަނޑު އިޚްލާޞްތެރިކަމާއެކު ޝުކުރު އަދާކުރަން އިނގޭތޯ.\nއަޅުގަނޑުމެން އަބަދުވެސް ފުލުހުންގެ ފަރާތުންވެސް އިލްތިމާސް ކުރަމުން ގެންދަނީ މިހާރު އެޗް.ޕީ.އޭ.ގެ އެންގުމާ އެއްގޮތަށް، ފަސް މީހުންނަށްވުރެ ގިނައިން އެއްތަނަކަށް އެއްވެ ނޫޅުމަށް. އެހެންވީމާ، އެ އެންގުމާ ޚިލާފަށް ޢަމަލުކުރާ ހުރިހާ ފަރާތްތަކާ ދޭތެރޭގައި، ޤާނޫނުގައިވާ ގޮތުގެ މަތިން ފުލުހުންގެ ފަރާތުން ފިޔަވަޅު އަޅަމުން ގެންދާނެ.


އޭ އުޚްތާއެވެ! ނޭނގިހުރެ ތިބާއަށް ތިކުރެވެނީ ކޮން ފާފައެއްކަން އެނގޭ ހެއްޔެވެ؟\nއެއަންހެނާ އޮތީ ނިދާފައެވެ. އެހެންނަމަވެސް އޭނާ ފާފައެއް ކޮށްފިކަމަށް ވައަތު ކޮނޑުގައި އިންނަ މަލާއިކަތާ ލިޔުއްވައިފިއެވެ.\nއެއަންހެނާ ނަމާދު ކޮށްފިއެވެ. އެހެންނަމަވެސް އޭނާ ފާފައެއް ކޮށްފިކަމަށް ވައަތު ކޮނޑުގައި އިންނަ މަލާއިކަތާ އެފަތުގައި ލިޔުއްވައިފިއެވެ.\nއެއަންހެން މީހާ ކައިބޮއެ، ގައިން ޠާޙިރުވެ، ޤުރްއާންވެސް ކިޔަވާ މިނޫންވެސް ހެޔޮ ޢަމަލުތައް ކޮށްފިއެވެ. އަދި ބޮޑުވެގެންވާ ފާފައެއް ވެސް އޭނާ ނުކުރެއެވެ. އެހެން ނަމަވެސް އޭނާ ފާފައެއް ކޮށްފިކަމަށް ވައަތު ކޮނޑުގައި އިންނަ މަލާއިކަތާ ލިޔުއްވައިފިއެވެ.\nއޭނާ ހަމަހިމޭނުން އިނެވެ. އެއްވެސް މީހަކާއި ވާހަކަވެސް ނުދައްކާ އެއްވެސް ކަމެއް ނުކޮށެވެ. އެހެންނަމަވެސް އަނެއްކާވެސް އޭނާގެ ފާފައިގެ ލިސްޓަށް އިތުރުވެ، އެފަތުގައި މަލާއިކަތާ ލިޔުއްވައިފިއެވެ.\nއެއުޚްތާ ފާފައެއް ނުކުރާއިރުވެސް ފާފައެއް ކުރެއްވިއްޖެ ކަމަށް ވައަތު ކޮނޑުގައި އިންނަވާ މަލާއިކަތާ އެފަތުގައި އެލިޔުއްވަނީ ކޮން ފާފައެއްކަން އިނގޭ ހެއްޔެވެ؟ އޭނާގެ ކުށަކީ ކޮބާކަން އިނގޭ ހެއްޔެވެ؟ އޭނާގެ ކުށަކަށްވީ ސޯޝަލް މީޑިއާގައި އެއުޚްތާގެ ފޮޓޯ ޖަހާފައި އިނުމެވެ.\nއެއުޚްތާގެ ފޮޓޯ ދުރުހިލޭ ގިނަ ބަޔަކަށް ފެންނަނީ އެވެ. އެގޮތުން ދުރު ހިލޭ ފިރިހެނުންނަށް އޭނާގެ ފޮޓޯ ފެންނަ ކޮންމެ ފަހަރަކު ވައަތު ކޮނޑުގައި އިންނަވާ މަލާއިކަތާ އެއުޚްތާގެ ފާފައެއްގެ ގޮތުގައި އެކަން ލިޔުއްވައެވެ. އެހިސާބުން ނިމުނީކީ ނޫނެވެ. އެފަދައިން ދިރިއުޅެމުން ދަނިކޮށް އެއުޚްތާ ނިޔާވެއްޖެނަމަ، އަދި ނިޔާވުމަށްފަހު ވެސް ހިލޭ ފިރިހެނުންނަށް އެއުޚްތާގެ ފޮޓޯތައް ފެނިއްޖެނަމަ، ކަށްވަޅުގައި ވެސް އެއުޚްތަކަށް އަޛާބު ލިބެއެވެ.\nނަމަވެސް އަހަރެމެންގެ ވެރި ރަސްކަލާނގެއީ އެންމެ ރަޙްމާންވަންތަ ރަސްކަލާނގެއެވެ. އެކަލާނގެ އަޅުތަކުންނަށް ހުރިހާ ކަމަކުން ވެސް އަރައިގަނެވޭނެ މަގުވަނީ ފަހި ކޮށްދެއްވާފައެވެ. މާތް ﷲ ސުބްޙާނަހޫވަތަޢާލާއަށް ކުއްތަންވެ ތަޢުބާވުމުން، އެމީހަކަށް ކުރެވިފައިވާ ހުރިހާ ފާފައެއް އެކަލާނގެ ފުއްސަވައެވެ.\nއަހަރެމެންގެ މައްޗަށް އޮތީ ތަޢުބާވެ، ހެޔޮ ޢަމަލު ގިނަކޮށް، ދީނީ އަޅުކަމަށް ފުރިހަމަ އަޙައްމިއްޔަތުކަން ދިނުމެވެ. އަދި އަޅަމެންގެ ޢަމަލާއި ދުލުން ބުނެވޭ ބަސްތަކާއިމެދު ވެސް ފަރުވާތެރިވުމެވެ. މާތް ﷲބ އަޅަމެންނަށް ހެޔޮ ތަޢުފީޤު ދެއްވާށި. އާމީން\n--މުފްތީ މެންކްގެ ދަރުސަކުން--\nމައިމީހާގެ އަގު ވަޒަންކުރާށެވެ! އެވޭނެއްގެ ގަދަކަމުން ދުނިޔޭގެ ހުރިހާ ކަމެއް ހަނދާން ނެތިގެންދާ ވޭން އުފުލަނީ މައިމީހާއެވެ!\nޢާއިލީ ދިރިއުޅުމުގަ އަތް އިސްކުރުމަކީވެސް ޤިޔާމަތް ދުވަހު ބަދަލުދޭންޖެހޭނެ ކަމެއް!\nސުވަރުގޭގެ ވަސް ފޯރާހަމައަށް ވެސް ތިއަ ކަނބަލުން ކައިރިވިއަ ނުދޭން މަސައްކަތްކުރާ ޝައިޠޯނުންނަށް ބިރުވެތިވާށެވެ!\nކޮވިޑް ޖެހިގެން އުމުރުން ދުވަސްވީ ދިވެހި އަންހެނަކު މަރުވެއްޖެ!\nދަރިން ނުލިބިގެން މާޔޫސްނުވާށެވެ! ދަރިން ނުލިބުމަކީ ކޯފާއެއް ކަމަށް ދެކެން ހެޔޮނުވާނެ ސަބަބުތައް!\nދަރިންނަށްވެސް އެހެން މީހުންނަށްވެސް އަނިޔާކުރުން ހުއްޓުވަން ބޭނުންނަމަ އެއީ ވަރަށް ފަސޭހައިން ކުރެވެން އޮތް ކަމެއް!\n7 ޑިސެމްބަރ 2019


އޮސްޓްރޭލިއާގެ "ސައުތް ފްރިމަންޓަލް ސީނިއާ ހައި ސްކޫލް" ކާބަން ނިއުޓްރަލް ވުމަށް ކުރި ދަތުރު\nފާއިޤް 04 ޖެނުއަރީ 2013\nދެހާސް ހަތް ވަނަ އަހަރުން ފެށިގެން އޮސްޓްރޭލިއާގެ ސައުތް ފްރިމަންޓަލް ސީނިއާ ހައި ސްކޫލް ޕްރިންސިޕަލް އަދި އެ ސިޓީގެ ފާހަގަ ކޮށްލެވޭ ބޭފުޅުންތަކެއް އިސް ނަގައިގެން ކުރެއްވި މިންނެތް މަސައްކަތުގެ ނަތީޖާއަކީ އެންމެ އަހަރެއްގެ ތެރޭގައި މުޅި ސްކޫލުގައި ބޭނުން ކުރެވޭ ކަރަންޓަކީ %100 އިއާދަ ކުރެވެނިވި ހަކަތައިން އުފައަދާފައިވާ ކަރަންޓު ކަމުގައި ވުމެވެ.\nއެ ދުވަސްވަރު އެ ސްކޫލުގެ ދަރިވަރެއްގެ ބެލެނިވެރިއެއް ކަމުގައިވާ ކާރޓިން ޔުނިވާރސިޓީގެ ޕްރޮފެސާ ޕީޓާ ނިއުމަން ސްކޫލުގެ ޕްރިންސިޕަލަށް މި ޙިޔާލު ދިނުމާއެކު މިކަމަށް ޙާއްސަ ބޯޑެއް އެކުލަވާލުމަށް ފަހު އަމަލީ މަސައްކަތް ފެށްޓެވިއެވެ.\nމި ގޮތުން ބޭއްވުނު ފުރަތަމަ ބޯޑު ބައްދަލުވުމުގައި މި ޕްރޮޖެކްޓް ހިންގުމަށް އޮފިޝަލަކު ހަމަޖައްސަވައި ކާބަން ބޭނުން ކުރާވަރު މަދުކޮށް ސްކޫލުން ހަކަތަ ބޭނުން ކުރާ މިންވަރު މަދުކުރުމަށާއި އިއާދަ ކުރެނިވި ހަކަތަ ބޭނުން ކުރަން ޙާއްސަ ޤަރާރެއް ފާސް ކުރެއްވިއެވެ.\nމިކަން ޙާސިލު ކުރުމަށްޓަކައި ދަރިވަރުންގެ ތެރޭގައި ކަރަންޓު އެންމެ އެކަށީގެންވާ ގޮތުގައި ބޭނުން ކުރުމުގެ ޕްރޮގުރާމްތައް ހިންގައި ގަސް އިންދުމުގެ ހަރާކާތް ތަކެއްވެސް ވަނީ ކުރިއަށް ގެންގޮސްފައެވެ. މިގޮތުން ސްކޫލްގެ ގޯތި ތެރޭގައި 30،000 ގަސް ވަނީ އިންދާފައެވެ.\nއަދި 2012ވަނަ އަހަރުގައި އޮސްޓްރޭލިއާ ސަރުކާރުން ރަސްމީގޮތުން މި ސްކޫލް ވަނީ އޮސްޓްރޭލިއާގެ ފުރަތަމަ %100 ކާބަން ނިއުޓްރަލް ސްކޫލުގެ ގޮތުގައި ސާރޓިފައި ކޮށްފައެވެ.\nއަރުޝީފަށް ނެގީ 08/01/2017 07:05\nއެންމެފަހުން އަޕްޑޭޓްކުރީ 08/01/2017 07:05\nމުހައްމަދު ނަސީމް5މިނެޓު ކުރިން\nމުހައްމަދު ޔާމީން9މިނެޓު ކުރިން\nމާލޭ ސިޓީގެ ފިހާރަތަކާާއި ކެފޭތަކަށް ޚިދުމަތްދެވޭ ވަގުތުތަކަށް ބޮޑެތި ބަދަލުތަކެއް!\nމުއައްލިމް އިބްރާހިމް 10 މިނެޓު ކުރިން\nކާނިވާ ސަރަހައްދުން ހަތަރު ފުރޮޅުލީ ވެހިކަލްތައް ނަގަން އަންގައިފި\nއިސްމާއިލް ރިޒާ 11 މިނެޓު ކުރިން


SunOnline: Minivan Dhuvahuge Fulhadhuburu\n6 month4week ago\nޖުލައި 27، 2019: މިނިވަންދުވަހުގެ މުނާސަބަތުގައި މާލޭގައި ބޭއްވި ފުޅަދުބުރުގެ ތެރެއިން: ސަރުކާރުގެ އެކި އޮފީސްތަކުން ވަނީ ހިތްގައިމު ފުޅަދުތަކެއް ތައްޔާރުކޮށްފައި. މި ފުޅަދުތައް ބަލާލުމުގައި ރައީސް އިބްރާޙިމް މުހައްމަދު ސޯލިހް ބައިވެރިވެވަޑައިގެންނެވި. އާންމުންގެ ބޮޑު ތަރުހީބެއް ފުޅަދުތަކަށް ލިބުނު --- ސަން ފޮޓޯ/ މުހައްމަދު މުޒައްޔިން ނާޒިމް\nޖުލައި 27، 2019: މިނިވަންދުވަހުގެ މުނާސަބަތުގައި މާލޭގައި ބޭއްވި ފުޅަދުބުރުގެ ތެރެއިން: ސަރުކާރުގެ އެކި އޮފީސްތަކުން ވަނީ ހިތްގައިމު ފުޅަދުތަކެއް ތައްޔާރުކޮށްފައި. މި ފުޅަދުތައް ބަލާލުމުގައި ރައީސް އިބްރާޙިމް މުހައްމަދު ސޯލިހް ބައިވެރިވެވަޑައިގެންނެވި. އާންމުންގެ ބޮޑު ތަރުހީބެއް ފުޅަދުތަކަށް ލިބުނު --- ސަން ފޮޓޯ/ އަހްމަދު އަވްޝަން އިލްޔާސް


Mourinho ah ithubaaru ebaoiy: Beckham | Mihaaru\nގެލެކްސީ އާއި ރެއާލް މެޑްރިޑް ކުޅުނު މެޗަކަށް ފަހު މޮރީނިއޯ (ކ) ބެކަމްގެ ބޮލުގައި ފިރުމާލަނީ.\nމޮރީނިއޯ އަށް އިތުބާރު އެބައޮތް: ބެކަމް\n01 ޑިސެމްބަރ 2016 - 11:27\nޖޮހެނެސްބާގް، ދެކުނު އެފްރިކާ (ޑިސެމްބަރު 1) – ހޯސޭ މޮރީނިއޯއާ އެކު މެންޗެސްޓާ ޔުނައިޓެޑަށް އެދެވޭ ނަތީޖާތަކެެއް ނުނެރެވުނަސް އޭނާ އަށް އިތުބާރު އެބައޮތް ކަމަށް އެ ޓީމުގެ ކުރީގެ ކެޕްޓަން ޑޭވިޑް ބެކަމް ބުނެފި އެވެ.\nބެކަމް އަކީ ޔުނައިޓެޑުގެ ކާމިޔާބު ކޯޗު އެލެކްސް ފާގަސަންގެ ދަރިވަރެކެވެ. ބެކަމް ފަދަ ޒުވާން ކުޅުންތެރިންނާ އެކު ވަރުގަދަ ޓީމެއް ބިނާކޮށް ފާގަސަން ވަނީ ޔުނައިޓެޑަށް ގިނަ ކާމިޔާބީތަކެއް ހޯދައިދީފަ އެވެ. އޭނާ 2013 ވަނަ އަހަރު އިސްތިއުފާ ދިން ފަހުން އެ ޓީމަށް ރަނގަޅު ކާމިޔާބެއް ހޯދިފައެއް ނުވެ އެވެ. ޑޭވިޑް މޮއިސް އާއި ލުއިން ވެން ހާލްއާ އެކު ކުރި ނާކާމިޔާބު ތަޖުރިބާތަކަށް ފަހު، ޔުނައިޓެޑުން މޮރީނިއޯއާ ޓީމު ހަވާލުކުރީ މި ސީޒަނުގަ އެވެ.\nބެކަމް ބުނީ އެއް ކޯޗަކާ އެކު ގިނަ ދުވަސްތަކެއް ވުމަށް ފަހު ބަދަލު އަންނައިރު ނަތީޖާ ދަށްވުމަކީ އާއްމު ކަމެއް ކަމަށެވެ.\n"އަހަރެމެންނަށް ވެސް (ފާގަސަން) އާ އެކު އުނދަގޫ އަހަރުތަކެއް ދިޔަ. އޭގެ ފަހުން އައީ ކާމިޔާބު 20 އަހަރު. އަހަރެން މޮރީނިއޯ އަށް އިތުބާރުކުރަން،" މެންޗެސްޓާ ޔުނައިޓެޑާ އެކު 1999 ވަނަ އަހަރުގެ ޗެމްޕިއަންސް ލީގު ކާމިޔާބުކުރި ބެކަމް ބުންޏެވެ.\nބެކަމް ބުނީ ފާގަސަން އަކީ ނުފޫޒު ގަދަ އަދި ކުޅުންތެރިން ކޮންޓްރޯލްކުރަން ދަންނަ ކޯޗެއް ކަމަށާއި އޭނާ ދެކެ ކުޅުންތެރިން ޖެހިލުންވާ ކަމަށެވެ. އަދި އެއީ ރަނގަޅުކަމެއް ކަމަށް އޭނާ ބުންޏެވެ.\nތޭރަ މެޗަށް ފަހު ޕްރިމިއާ ލީގުގެ ހަ ވަނައިގައި ޔުނައިޓެޑް އޮތްއިރު އެ ޓީމު އޮތީ ޔުރޮޕާ ލީގުުގެ ގްރޫޕް ސްޓޭޖުން ކެޓުމާ ގާތުގަ އެވެ.\nބެކަމް ވަނީ އިންގްލެންޑުގެ ކެރިއަރާ ބެހޭގޮތުން ވެސް ވާހަކަދައްކައިފަ އެވެ. އޭނާ ބުނީ އެންމެ ބޮޑު ހިތާމައަކީ އިންގްލެންޑާ އެކު ކާމިޔާބެއް ނުލިބުން ކަމަށާއި އެކަމަކު ހަ އަހަރު ޓީމުގެ ކެޕްޓަންކަން ކުރުމަކީ ފަހުރުވެރިވާ ކަމެއް ކަމަށެވެ.\n"ގައުމީ ޓީމު ގޮވައިގެން ވޯލްޑް ކަޕަށް ދިއުމަށް ވުރެ ވަކި ބޮޑު އުފަލެއް ނުލިބޭނެ،" އިންގްލެންޑުގެ ޖާޒީގައި 1998، 2002 އަދި 2006 ވަނަ އަހަރުގެ ވޯލްޑް ކަޕުގައި ކުޅުނު ބެކަމް ބުންޏެވެ.\nއިތުރު ލިޔުންތައް ޑޭވިޑް ބެކަމް


Coordinator Reehan lavai ge there ah\nރީހާން ފެނިގެންދާ ލަަވައިގެ މަންޒަރެއް. --\nޔޫތު މިނިސްޓްރީގެ ކޯޑިނޭޓަރަކު ލަވައެއް ކުޅުއްވައިފި ހަބަރު ލިބިއްޖެނަމަ އެންމެ ފުރަތަމަވެސް ހިތަށް އަންނާނީ ކޯޑިނޭޓަރު އަބްދުﷲ މުއާޒްގެ ނަމެވެ. މުއާ އަކީ ފިލްމީ ދާއިރާގައި ހަރަކާތްތެރިވާ ބޭފުޅަކަށްވާތީ އެވެ. އެހެން ނަމަވެސް މިފަހަރު އަމިއްލަ އަށް ލަވަ އަލްބަމެއް ޕްރޮޑިއުސްކުރައްވާ ލަވައެއް ކުޅުއްވީ މުއާ އެއް ނޫނެވެ. ޔޫތު މިނިސްޓްރީގެ ކޯޑިނޭޓަރު އަދި އެމްޑީއޭގެ ޒުވާނުންގެ ގޮފީގެ ލީޑަރު އަހްމަދު ރީހާން އެވެ.\nއަމިއްލަ ރާގުގެ އަށް ލަވައެއް ހިމެނޭ އެ އަލްބަމްގެ ދެ ލަވައިގެ ވީޑިއޯ ހެދުމަށްފަހު މިހާރު އަލްބަމް ރިލީޒްކުރަން ތައްޔާރުވަނީ އެވެ. ދެ އަހަރު ކުރިން ހަދާފައިވާ އެ އަލްބަމްގެ އެއް ލަވައިގެ ވީޑިއޯގައި ބަތަލާ ޝަހޫ އާއެކު ފެނިގެންދަނީ ރީހާން އެވެ. ރީހާން ވިދާޅުވީ މިހާރުވެސް އިތުރު ލަވައެއްގެ ވީޑިއޯ ޝޫޓިންގެ މަސައްކަތް ކުރައްވަމުން އަންނަ ކަމަށެވެ. އެލަވައިންވެސް ރީހާން ފެނިގެންދާނެ އެވެ.\n"މި ހިތުގާ" ނަމުގައި ނެރޭ އެ އަލްބަމް ދެ ހަފްތާ ފަހުން ރިލީޒް ކުރާނެ އެވެ. ހުސެން އިނާޒް އުފައްދާ އެ އަލްބަމްގެ ލަވަތައް ކިޔާފައިވަނީ އިނާޒް، ނާޝިދާ، ރާފިޔަތު ރަމީޒާ އަދި އައިޝަތު އިފާ އެވެ.\nމިއުޒިކް ހަދާފައިވަނީ މުއާވިޔަތު އަންވަރު، ސޮބާހް އަދި ކޮއްކޮ އެވެ. ސޯލޯ އަދި ޑުއެޓް ލަވަތައް ހިމެނެ އެވެ. ލަވަ ޑައިރެކްޓްކޮށްފައިވަނީ އެކްޝަނަލް މޫވީސްގެ ފަރަތުން އަހްމަދު ލަތީފް އެވެ.\nރީހާން ވިދާޅުވީ ސީނިއާ ބައެއް ތަރިންނާއެކު މުޅިން އާ ތަރިންތަކެއްވެސް ލަވަތަކުން ފެނިގެންދާނެ ކަމަށެވެ. އަލްބަމްގެ ވީޑިއޯ ލަވަތައް ނަގާފައިވަނީ އޮޅުވެލި ބީޗް ރިސޯޓުގަ އެވެ. ރީހާން ވިދާޅުވީ ކުރިއަށް އޮތްތަނުގައިވެސް ރީހާންގެ ލަވަތަކެއް ފެނުމުގެ ފުރުސަތު ބޮޑު ކަމަށެވެ. ނަމަވެސް ފިލްމަކުން ރީހާން ފެނުން ވަރަށް ދުރެވެ.\n"އަސްލު އިނާޒްގެ އެ އަލްބަލް ޕްރޮޑިއުސްކޮށް އަދި ލަވައެއް ކުޅެން ނިންމީ އަބަދުވެސް ޝައުގުވެރިކަން ހުންނަ ދާއިރާއަކަށްވީމަ. ކުރިއަށް އޮތްތަނުގައިވެސް އިތުރު ލަވަތަކުން ފެނިދާނެ، އެކަމަކު ފިލްމަކުން ނުފެންނާނެ. ލަވަޔަށް ބޮޑަށް ޝައުގުވެރިކަން ހުންނަނީ،" ރީހާން ވިދާޅުވި އެވެ.\n"އެންމެ ބޮޑު ޝުކުރެއް އަދާކޮށްލަން ބޭނުންވަނީ މަންމައަށާއި، ވައިފް އަށް، އެމްޑީއޭގެ ލީޑަރު އަހްމަދު ސިޔާމް، ކެނދިކުޅުދު ދާއިރާގެ މެންބަރު އަލީ މައުރޫފް އަދި ހަސަން މަމްދޫހު (މަންޑޭ) އަށް"


Jonas Brothersge foiy Blood November gai | Mihaaru\nޖޯނަސް ބްރަދާޒްގެ ފޮތް "ބްލަޑް" ނޮވެމްބަރުގައި\n"ޖޯނަސް ބްރަދާޒް" ގެ ތިން މެމްބަރުން.\nތިން ބެއިން ހިމެނޭ އެމެރިކާގެ މަޝްހޫރު މިއުޒިކް ބޭންޑް "ޖޯނަސް ބްރަދާޒް" ގެ ވާހަކަ ކިޔައިދޭ ފޮތް "ބްލަޑް" މި އަހަރުގެ ނޮވެމްބަރު މަހު ނެރެން ނިންމައިފި އެވެ.\nމި ފޮތް ނެރޭކަން އިއުލާންކުރީ 2019 ގަ އެވެ. "ބްލަޑް" ނެރެން މިހާރު ތާވަލުކޮށްފައި އޮތީ ނޮވެމްބަރު މަހުގެ9ގަ އެވެ. މި ފޮތް ލިޔެފައި ވަނީ ބޭންޑްގެ ތިން މެމްބަރުން އަދި އެއްބަނޑު އެއްބަފާ ތިން ބެއިން ކަމަށްވާ ނިކް، ކެވިން އަދި ޖޯ ޖޯނަސް އާއި ލިޔުންތެރިޔާ ނީލް ސްޓްރޯސް ގުޅިގެންނެވެ.\nނިކް އަކީ އިންޑިއާގެ މަޝްހޫރު ބަތަލާ ޕްރިޔަންކާ ޗޯޕްރާގެ ފިރިމީހާ އެވެ. އަދި ޖޯ އަކީ ހޮލީވުޑްގެ މަޝްހޫރު ބަތަލާ އަދި މަޝްހޫރު ސިލްސިލާ "ގޭމް އޮފް ތުރޯންސް" ގެ ރޯލެއް ކުޅުނު ސޯފީ ޓާނާގެ ފިރިމީހާ އެވެ.\nމިހާރު ޕްރީ-އޯޑަރަށް ވެސް ހުޅުވާލާފައި "ބްލަޑް" ގައި "ޖޯނަސް ބްރަދާޒް" ގެ މިއުޒިކް ކެރިއަރުގެ ވާހަކަތަކާއި އާއިލީ އަދި އެ މީހުންގެ އަމިއްލަ ދިރިއުޅުމުގެ ވާހަކަތައް ވެސް ކިޔައިދީފައި ހުންނާނެ އެވެ. "ބްލަޑް" ގެ އޯޑިއޯ ބުކް ވެސް ނެރެން ނިންމާފައިވެ އެވެ.\nތިން ބެއިން އީ! އަށް ދީފައިވާ އިންޓަވިއުއެއްގައި ވަނީ ފޮތުގައި "ޖޯނަސް ބްރަދާޒް" ކުރިން ރޫޅެން ދިމާވި ސަބަބުތަކާއި އޭގެ ސަބަބުން މެމްބަރުންގެ ތެރޭގައި ޖެހުނު ކުނިތަކާއި އެކަމަކު އަނެއްކާ ވެސް އަލުން އެންމެން އެކަތިގަނޑަކަށްވެ، ބޭންޑް އާ ފެށުމަކުން މިއުޒީ ދަތުރު ފަށައި ގަތުމުގެ ވަރަށް ޖަޒުބާތީ ވާހަކަތައް ވެސް ހިމެނޭނެ ކަމަށެވެ.\nJonas Brothers enburi aee baiverinnaa eku\n"ޖޯނަސް ބްރަދާޒް" އަކީ 2005 ގައި އުފެއްދި ބޭންޑެކެވެ. އެކަމަކު ބޭންޑް 2013 ގައި ރޫޅި އަލުން އަނެއްކާ ވެސް އެކީގައި މަސައްކަތް ފެށީ 2019 ގަ އެވެ. ބޭންޑުން މިހާތަނަށް މަގުބޫލު އެތައް ލަވައެއް ގެނެސްދީފައިވާ އިރު، ފަސް އަލްބަމް ނެރެފައިވެ އެވެ. އެންމެ ފަހުގެ އަލްބަކީ 2019 ގެ "ހެޕިނެސް ބިގިންސް" އެވެ.\n"ބްލަޑް" ގެ ނަމުގައި "ޖޯނަސް ބްރަދާޒް" ގެ ފޮތް ނެރޭ އިރު 2019 ގައި އެ މީހުންގެ ވާހަކަ ކިޔައިދިން ޑޮކިއުމަންޓަރީއެއް އެމެޒޯން ޕްރައިމް ވީޑިއޯ އިން "ޗޭޒިން ދަ ހެޕިނެސް" ގެ ނަމުގައި ގެނެސްދީފައިވެ އެވެ.\nJonas Brothers ge documentary eh\nހޮލީވުޑް ޕްރިޔަންކާ ޗޯޕްރާ އެމެރިކާ


Thin aharuge mashroouthah mihaaru aharakun nimmalevey: Azim\n"މަޝްރޫއުތައް މިހާރު އަހަރަކުން ނިންމާލެވޭ"\nއެމްޓީސީސީގެ 41 އަހަރީ ދުވަހުގެ ޖަލްސާގައި އެމްޓީސީސީގެ އެމްޑީ އާޒިމް ރައީސް ސޯލިހުއާއެކު -- ފޮޓޯ: ރައީސް އޮފީސް\nއެމްޓީސީސީގެ ޕްރޮޖެކްޓަކުގެ ސްޕީޑް އަވަސްވެ ކުރިން ތިން އަހަރުން ހިންގި ބޮޑެތި މަޝްރޫއުތައް މިހާރު އެއް އަހަރުން ނިންމާލެވޭ ކަމަށް އެ ކުންފުނީގެ މެނޭޖިން ޑިރެކްޓަރު އާދަމް އާޒިމް ވިދާޅުވެއްޖެ އެވެ.\nއާޒިމް މިހެން ވިދާަޅުވީ އެމްޓީސީސީގެ 41 އަހަރީ ދުވަހުގެ މުނާަސަބަތާ ގުޅިގެން މިރޭ ބޭއްވި ޖަލްސާގައި ވާހަކަ ދައްކަވަމުން ނެވެ.\nއާޒިމް މިރޭ ވިދާޅުވީ ކުރިން ތިން އަހަރުން ރަށެއްގެ ބަނދަރު ހޭދަވާ ކަމަށާއި ނަމަވެސް މިހާރު އެއް އަހަރުގެ ތެރޭގައި ނިިންމާލެވޭ ކަމަށެވެ. އޭގެ މިސާލެއްގެ ގޮތުގައި އޭނާ ނެންގެވީ މިދިޔަ އޮކްޓޫބަރު މަހު ހުޅުވި ހިމަންދޫ ބަނދަރެވެ.\nބަނދަރެކޭ އެއްފަދައިން އެއާޕޯޓްތައް ހެދުމުގައިވެސް އެމްޓީސީސީގެ ދުވެލި މިހާރު ވަރަށް ބޮޑަށް ހަލުވިވެގެން ގޮސްފައިވާކަމަށް އޭނާ ވިދާޅުވި އެވެ.\n"މީގެ ކުރިން އެއާަޕޯޓެއް އަޅަން ތިން އަހަރު ނަގާ. މިހާރު ބިމެއް ހިއްކައިގެން އަޅަން ނަގަނީ 18 ވަރަކަށް މަސް ދުވަސް. ހޯރަފުށީ އެއާޕޯޓަކީ އަޅުގަނޑު މި ދެންނެވި ބަހުގެ ސާފު މިސާލެއް" އާޒިމް ވިދާޅުވި އެވެ.\nއޭނާ އިތުރަށް ވިދާޅުވީ މި ސަރުކާރުން ވެފައިވާ ވައުދުތަކާ އެއްގޮތަށް ފާއިތުވި ތިން އަހަރު އެމްޓީސީން މަޝްރޫއުތައް ކެނޑިނޭޅި ހިންގަމުންދާ ކަމަށެވެ. މީގެ ތެރޭގައި ބިން ހިއްކުމާއި، މަގުހެދުމާއި، ބަނދަރު ހެދުމާއި، އެއާޕޯޓް ހެދުމާއި ގޮނޑުދޮށް ހިމާޔަތްކުރުމުގެ އިތުރުން ހޮސްޕިޓަލް އެޅުން ފަދަ އެތައް މަޝްރޫއުތަކެއް ހިމެނެއެވެ.\n"މަޝްރޫއެއް ނުހިނގާ އެންމެ އަތޮޅެއް ރަށެއްވެސް މިއަދަކު މި ރާއްޖޭގައި ނެތް. އަޅުގަނޑު ހިތަށް އަރާ މި މަޝްރޫއުތަކުގެ މޮޑެލްތަކެއް މި ދިމާލުގައި އޮންނަ ބްރިޖެއްގެ މަތީ އަތުރާލެވޭނެނަމަޔޭ. އޭރަށް ކަންނޭނގެ މި މަންޒަރު ނުފެންނަ ލޯތަކަށް ވެސް މި މަންޒަރު ފެންނާނީ. ގަބޫލުކުރެވޭނީ މިހާ ގިނަ މަޝްރޫއު ހިނގަމުންދާކަން" އާޒިމް ވިދާޅުވި އެވެ.\nއާޒިމް އިތުރަށް ވިދާޅުވީ 2018ގެ ކުރިން އެމްޓީސީސީއަށް އެއްފަހަރާ ހިންގުނީ ގާތްގަނޑަކަށް 25 އަކަށް މަޝްރޫއު ކަމަށާއި ނަމަވެސް މިހާރު އެއްފަހަރާ 94 މަޝްރޫއެއްގައު ހަރަކާތްތެެރިވެ އަދި 64 މަޝްރޫއެއް އެއްވަގުތެއްގައި ހިންގަމުންދާ ކަމަށެވެ.\nއެމްޓީސީސީ އާދަމް އާޒިމް ބަނދަރު ޕްރޮޖެކްޓް + ރީޖަނަލް އެއާޕޯޓްސް\nއެމްޓީސީސީއަށް އެންމެ ބޮޑު ފައިދާއެއް ލިބުނީ މިދިޔަ އަހަރު\nބުރިޖު އެޅޭ ކުންފުންޏަކަށް ވާނެ: އާޒިމް\nރަސްމާދޫ ބަނދަރުގެ އަޕްޑޭޓެއް ދީފި\nއެމްޓީސީސީން 55 މިލިއަން ރުފިޔާގެ ފައިދާ ހޯދައިފި


ޤާނޫނު ނަންބަރު 2013/7 (ދައުލަތުގެ ޚަރަދަށް ޒިންމާވުމުގެ ޤާނޫނު) ގެ 32 ވަނަ މާއްދާއަށް އެއް އަހަރު ދުވަހަށް އަމަލުކުރުން ހުއްޓާލުމަށް ރައްޔިތުންގެ މަޖިލީހުން ހުއްދަ ދިނުން!Mikal News\nޤާނޫނު ނަންބަރު 2013/7 (ދައުލަތުގެ ޚަރަދަށް ޒިންމާވުމުގެ ޤާނޫނު) ގެ 32 ވަނަ މާއްދާއަށް އެއް އަހަރު ދުވަހަށް އަމަލުކުރުން ހުއްޓާލުމަށް ރައްޔިތުންގެ މަޖިލީހުން ހުއްދަ ދިނުން!\n16 މެއި 2020, 15:59 |\nލިއުނީ: މުޙައްމަދު ރަޝީދު (ދޮންބެ)، ފުވައްމުލަކު އުތުރު ދާއިރާގެ މެންބަރު.\nނޯޓު: މި ލިއުމަކީ 2020 އެޕްރީލް 26 ވަނަ ދުވަހު މި އަހަރުގެ ފުރަތަމަ ދައުރުގެ 30 ވަނަ ޖަލްސާގައި ޤާނޫނު ނަންބަރު 2013/7 (ދައުލަތުގެ ޚަރަދަށް ޒިންމާވުމުގެ ޤާނޫނު) ގެ 32 ވަނަ މާއްދާއަށް އެއް އަހަރު ދުވަހަށް އަމަލުކުރުން ހުއްޓާލުމަށް ރައްޔިތުންގެ މަޖިލީހުން ދިން ހުއްދައާ ގުޅޭގޮތުން ރައްޔިތުންގެ އިންތިޚާބީ މަންދޫބެއްގެ ހައިސިއްޔަތުން ދެކޭގޮތް ހާމަކުރުމުގެ ގޮތުން ލިޔާ ލިއުމެކެވެ. ދިމާވި ޓެކުނިކަލް މައްސަލައަކާ ގުޅިގެން އެ ބަހުސްގައި އަޅުގަނޑަށް ބައިވެރި ނުވެވުމާއެކު، މިހާ މުހިންމު މައްސަލައަކާ މެދު އަޅުގަނޑު ދެކޭގޮތް އަޅުގަނޑު އިންތިޙާބުކުރި ރައްޔިތުންނަށް އެނގުމަކީ މުހިންމުކަމެއް ކަމުގައި ދެކެމެވެ.\nޖަވާބުދާރީ ކުރުވަނިވި ދައުލަތެއް އުފައްދާނޭކަމުގެ ވަޢުދަކީ އެޖެންޑާ 19 ގެ މުހިންމު ވައުދެކެވެ. 19 ވަނަ ރައްޔިތުންގެ މަޖިލީހަށް މެންބަރުން އިންތިޚާބު ވީގޮތުން (65 މެންބަރުން އެމް.ޑީ.ޕީ) ސަރުކާރު ޖަވާބުދާރީ ކުރުވުމުގެ ޒިންމާ ރައްޔިތުން ހަވާލު ކުރީ އެމް.ޑީ.ޕީ ގެ މެންބަރުންނާއެވެ.\nސަރުކާރުގެ ފަރާތުން ފިނޭންސް މިނިސްޓަރު ރައްޔިތުންގެ މަޖިލީހުގައި އެދިވަޑައިގެންނެވީ ކުރުމުއްދަތުގައި ދައުލަތުގެ ޚަރަދުތައް ފޫބެއްދުމުގެ ގޮތުން ޕަބުލިކު ބޭންކު އެކައުންޓުން އޯވަރޑުރޯ ކުރެވޭ ލިމިޓު މަތިކުރުމަށެވެ. މިގޮތުން ފިނޭންސް މިނިސްޓަރު އެދިވަޑައިގެންނެވި ކަންތައްތަކަކީ:\n1 ދައުލަތުގެ ޚަރަދަށް ޒިންމާވުމުގެ ޤާނޫނުގެ 32 ވަނަ މާއްދާގެ (ހ) އާއި (ރ) އަދި (ބ) ގައި ބަޔާން ކޮށްފައިވާ ހަމަތަކާއި އުސޫލުތަކަށް 1 އަހަރު ދުވަހުގެ އިސްތިސްނާއެއް ދިނުމަށެވެ.\n2 ޕަބުލިކު ބޭންކު އެކައުންޓުން 4.4 ބިލިއަން ރުފިޔާ 1 އަހަރު ދުވަހުގެ މުއްދަތަށް ފައިނޭންސް ކޮސްޓެއް ނުހިމެނޭ ގޮތަށް އޯވަރޑުރޯ ކުރުމުގެ ހުއްދައަކަށެވެ.\nމިފަދަ ހައްސާސީ ކަމެއް ކުރުމުގެ ހުއްދަ ދޭންވާނީ ޒިންމާދާރުކަމާއި ވިސްނުންތެރިކަމާ އެކުއެވެ. މިކަމުން ނިކުމެދާނެ މައްސަލަތަކަށް ބަލަންޖެހޭނެއެވެ. އެމައްސަލަތައް ހައްލުކުރާނެ ގޮތުގެ ތަފުސީލު ރައްޔިތުންނަށް އެނގެން ޖެހޭނެއެވެ.\nފިނޭންސް މިނިސްޓަރު އެދިވަޑައިގެންފައިވާ 4.4 ބިލިއަން ރުފިޔާއިން ދައުލަތުގެ ޚަރަދުބަރަދުތައް ހަމަޖެއްސޭނެކަމަށް (ހުށައަޅާފައިވާ ކަރުދާހުގައި) ވަނީ3މަސް ދުވަހަށެވެ.3މަސްދުވަހުގެ ފަހުން ހަދާނީ ކިހިނެއްތޯ؟. ޕަބުލިކު ބޭންކު އެކައުންޓުން އޯވަރޑުރޯ ކުރެވޭ ލިމިޓު މަތިކުރަން އަލުން ރައްޔިތުންގެ މަޖިލީހަށް ހުށައަޅާނީތޯ؟ ޕަބުލިކު ބޭންކު އެކައުންޓުން އޯވަރޑުރޯ ކުރުމާއި ފައިސާ ޗާޕުކުރުމާއި ތަފާތެއް ނެތެވެ. ޕަބުލިކު އެކައުންޓުން އޯވަރޑުރޯ ކުރުމަކީ މަރުކަޒީ ބޭންކުގައި ސަރކިއުލޭޝަނަށް ނުނެރެ ހުންނަ ފައިސާ ބާޒާރަށް (ސަރކިއުލޭޝަނަށް) ނެރުމެވެ. މިހާލަތުގައި އިންފުލޭޝަން މަތިވެ، ތަކެތީގެ އަގު އުފުލި، ޑޮލަރަށް އޮންނަ ޑިމާންޑު ބޮޑުވެ، ޑޮލަރުގެ އަގު އުފުލިގެން ދާނެއެވެ. ބޭރު ފައިސާ ރާއްޖެއަށް ނުވަންނަ ދުވަސް ވަރެއްގައި ދިވެހި ރުފިޔާ މާރކެޓުގައި އިތުރުވެގެން ދިއުމަކީ ޑޮލަރުގެ އަގު އުފުލިގެންދާނެ ކަމެކެވެ. މި ހާލަތުގައި ޑޮލަރަށް އޮންނަ ޑިމާންޑު ކުޑަކުރުމުގެ ގޮތުން ޒަރޫރީ ބޭނުންތަކަށް އެތެރެކުރާ މުދާފިޔަވައި އެހެން ބާވަތްތައް އެތެރެކުރުން މަދުކުރަން ނުވަތަ ހުއްޓާލަން ޖެހެއެވެ.\nފިނޭންސް މިނިސްޓަރު ވަނީ ރައްޔިތުންގެ މަޖިލީހަށް5ސިނާރިއޯއެއް ހުށައަޅުއްވައިފައެވެ. އެގޮތުން ފިނޭންސް މިނިސްޓަރު ލަފާ ކުރައްވައިފައިވަނީ މިއަދުގެ ހާލަތަކީ3ވަނަ ސިނާރިއޯގެ ހާލަތު ކަމަށެވެ.3ވަނަ ސިނާރިއޯގައި ފައިނޭންސްގެ ގޮތުގައި އިތުރަށް 13.2 ބިލިއަން ރުފިޔާ ހޯދަން ޖެހެއެވެ. ނަމަވެސް އަޅުގަނޑު ދެކޭގޮތުގައި އަޅުގަނޑުމެން މިދަނީ5ވަނަ ސިނާރިއޯއާ ދިމާލަށެވެ. އެގޮތުން ފައިނޭންސް ގޮތުގައި އިތުރަށް 16.9 ބިލިއަން ރުފިޔާ ހޯދަން ޖެހެއެވެ.4ވަނަ ސިނާރިއޯގައި ފައިނޭންސް ގޮތުގައި އިތުރަށް 15.2 ބިލިއަން ރުފިޔާ ހޯދަން ޖެހެއެވެ.\n3 ވަނަ ސިނާރިއޯގައި ވާގޮތުން ދައުލަތަށް އާމްދަނީގެ ގޮތުގައި އޭޕްރީލް (881.2 މިލިއަން)، މެއި (598.2 މިލިއަން)، ޖޫން (731.6 މިލިއަން)، ޖުލައި (996.00 މިލިއަން)، އޮގަސްޓު (805.4 މިލިއަން) އަދި ސެޕްޓެންބަރ (925.1 މިލިއަން) ރުފިޔާ ލިބޭނޭކަމަށް ލަފާކޮށްފައި ވެއެވެ. ފިނޭންސް މިނިސްޓަރު ހުށައަޅުއްވައިފައިވާ ކަރުދާހުގައި އެވާ އަދަދަށް (މިއަހަރު ބާކީ މިއޮތް މުއްދަތުގެ ތެރޭގައި)އާމްދަނީ ލިބިދާނެ ކަމަކަށް ނުފެނެއެވެ. އަދި މިއަހަރު ބާކީ މިއޮތް މުއްދަތުގައި ޓުވަރިސްޓުން ރާއްޖެ އަންނާނެ ކަމަކަށްވެސް ނުބެލެވެއެވެ.\nމިހާލަތުގައި ހަދާނީ ކިހިނެއްތޯ؟. ބައެއް ބޭފުޅުންގެ ހިޔާލަކީ ޕުރައިވެޓައިޒޭޝަން އަށް ހުޅުވާލުމެވެ. ޕުރައިވެޓައިޒޭޝަން އަށް ހުޅުވާލަން މިއީ އެންމެ ރަގަނޅު ވަގުތު ކަމުގައި އަޅުގަނޑު ނުދެކެމެވެ. ސަބަބަކީ މިވަގުތު އެކަށީގެންވާ ރަނގަޅު އަގެއް ލިބިދާނެކަމަށް ނުފެންނާތީއެވެ. ރަނގަޅު އަގެއް ނުލިބި އެކަން ކޮއްފި ކަމުގައިވާނަމަ ދުރު މުސްތަގުބަލުގައި އެކަމުން އިގުތިސާދަށް ކުރާ ނޭދެވޭއަސަރު ބޮޑު ވާނެއެވެ.\nމިއީ ދިވެހިރާއްޖޭގެ އިޤުތިސާދު ހަމައެކަނި ފަތުރުވެރިކަމަށް ބަރޯސާވާ ބަރޯސާވުން ނިމުމަކަށް ގެނެސް އިތުރު ސިނާޢަތްތައް ކުރިއަރުވަން ފަށަންވީ ވަގުތެވެ. އެގޮތުން މަސްވެރިކަމާއި ދަނޑުވެރިކަން ބޮޑުތަނުން ކުރިއަރުވަން ފައްޓަންވީވަގުތެވެ. ފަތުރުވެރިކަމަށް މިލިއަން ޑޮލަރުން އިންވެސްޓު ކުރުމަށް މަގުފަހި ކޮށްދިންގޮތަށް ދަނޑުވެރިކަމަށް މިލިއަން ޑޮލަރުން އިންވެސްޓު ކުރުމަށް މަގުފަހި ކޮށްދީ، ހުޅުވާލަންވީ ވަގުތެވެ. ވަކިޓާގެޓުތަކެއް ކަނޑައަޅައިގެން ވަކި ބާވަތްތަކެއް އެތެރެކުރުން ހުއްޓާލެވޭވަރަށް ދަނޑުވެރިކަމުގެ އުފެއްދުންތެރިކަން އިތުރުކުރަން އެބަޖެހެއެވެ. މިސާލަކަށް3އަހަރު ތެރޭ ކަނޑައެޅޭ 10 ބާވަތެއް މާކެޓަށް ބޭނުންވާވަރަށް އުފެއްދުމަށް އަމާޒު ހިފިދާނެއެވެ. އެއަށްފަހު އެއުފެއްދުންތަކުގެ އިންޕޯޓު ޑިއުޓީ ބޮޑުކޮށްލެވިދާނެއެވެ.\nދަނޑުވެރިކަމަށް ދޫކޮށްފައިވާ ރަށްތަކުގެ ތެރެއިން އެކަށީގެންވާ އުފެއްދުންތެރިކަން ނުނެރެވޭ ފަރާތްތަކުން އެރަށްތައް އޮންނަ އުސޫލުގެތެރެއިން އަތުލުމަށްފަހު ދަނޑުވެރިކަމަށް ސިނާޢީލެވެލެއްގައި އިންވެސްޓުކުރަން ތިބިފަރާއްތަކަށް އެރަށްތައް ލުއިގޮތެއްގައި ލިބޭނެގޮތް ހަމަޖައްސައިދޭން އެބަޖެހެއެވެ.\nކާބޯތަކެތީގެ ޔަގީންކަމަކީ ކޮންމެ ގައުމަކުންވެސް އެންމެ އިސްކަންދޭ ކަންތަކެވެ.\nދިވެހިރާއަޖެއަށް އަދި މުޅިދުނިޔެއަށް ވެސް މިވަނީ އިޤުތިސާދީ ހާއްސަހާލަތެއް ދިމާވެފައެވެ. މިހާލަތުން އަރައިގަތުމަށް ސަރުކާރުންދަނީ ގިނަގުނަ މަސައްކައްތަކެއް ކުރަމުންނެވެ. ދައުލަތަށް އާމުދަނީ ވަންނަ ހުރިހާ ދޮރުތަކެއް މިވަނީ ބަންދުވެފައެވެ.\nމިހާރު ސަރުކާރުން ޚަރަދު ކުޑަކުރުމުގެ ގޮތުން އަޅަމުންދާ ފިޔަވަޅުތަކުގެ އިތުރަށް، އިތުރު ފިޔަވަޅުތައް އަޅަން އެބަޖެހެއެވެ. އެގޮތުން ރާއްޖޭން ބޭރުގައި ހުޅުވާފައި ތިބި ބައެއް ޑިޕޮލަމެޓިކު މިޝަންތައް ވަގުތީގޮތަކަށް ބަންދު ކުރެވިދާނެއެވެ. އަދި ބާކީ ތިބި މިޝަންތަކުން މުވައްޒަފުން މަދުކުރެވިދާނެއެވެ. މިހާރުވެސް ބައެއް ތަންތާގައި މުވައްޒަފުން ގިނަކަން ފާހަގަ ކުރެވެއެވެ. ދެވަނަ ކަމެއްގެ ގޮތުގައި ސަރުކާރުގެ ކުންފުނިތަކުގެ ތެރެއިން ނަތީޖާ ނުނެރެވޭ ކުންފުނިތައް ޚަރަދު ކުޑަކުރުމުގެ ގޮތުން އުވާލެވިދާނެއެވެ.\nމިހާލަތުގައި މިކަމުން އަރައިގަތުމަށް ކުރެވެންހުރި ކަންތައްތަކަކީ ޚަރަދު ކުޑަކުރުމާއި އުފެއްދުންތެރިކަން އިތުރުކުރުމެވެ. އެގޮތުން ސިޔާސީ މަގާމަތަކާއި، މިނިވަން މުއައްސަސާތަކާއި، ސަރުކާރުގެ ކުންފުނިތަކުގެ މުސާރަ %50 ކުޑަކުރުމަކީ މުހިންމު ކަމެކެވެ. އަދި އިތުރަށް މިހާލަތު މިގޮތަށް ދިގުދެމިގެންދާނަމަ ސިވިލްސާވިސްގެ މުވައްޒަފުންގެ ތެރެއިން 15000 ރުފިޔާއިން މަތިން މުސާރަލިބޭމީހުން 15000 ރުފިޔާގައި ހިފެހެއްޓުމުގެ އިތުރަށް ސިވިލްސާވިސްގެ މުވައްޒަފުންގެ އިތުރުގަޑި އާއި އިތުރު އެލެވެންސްތައް ކަނޑާލައިގެން ނޫނީ މިހާލަތުން އަރައިގަންނަން އުނދަގޫވާނެއެވެ. މުސާރަ ކުޑަކުރުމާއެކު ދިރިއުޅޭ ތަންތަނުގެ ކުލި %50 ކުޑަކުރެވިގެން ދާނެގޮތެއް ހޯދައިދޭން ޖެހޭނެއެވެ.\nޚަރަދު ކުޑަކުރުމުގެ ޚާއްސަ އަވަސް ފިޔަވަޅުތަކެއް ނޭޅިއްޖެނަމަ، އިޤުތިސާދީގޮތުން ވަރަށްފުން ވަޅުގަނޑަކަށް މިގައުމު ވެއްޓިގެންދިއުމަކީ ދުރުކަމެއް ނޫނެވެ.\n“ނުފޯރާ ފޮތިން ފޫގަޅަން އުޅެގެން ފެންނާނީ އެހެންތަނެކެވެ.”\nއިޤުތިސާދީ މި ޚާއްސަ ހާލަތުން އަރައިގަތުމަށް ވަޒީފާގެއްލޭ ފަރާތްތަކަށް ގޮތްތަކެއް ހޯދައިދޭން އެބަޖެހެއެވެ. ރިސޯޓުތަކުގައި މަސައްކަތްކުރި ވަރަށް ގިނަފަރާތްތަކެއްގެ ވަޒީފާވަނީ ގެއްލިފައެވެ. މިވަގުތަށް ކުރެވިދާނެ އެއްކަމަކީ ސަރުކާރާއި އަމިއްލަ ކުންފުނިތަކުގައި މަސައްކަތްކުރާ ބޭރުމީހުންގެ ބަދަލުގައި ދިވެހިން އެވަޒީފާތަކަށް ނެގުމެވެ. މިސާލަކަށް އެކައުންޓެންޓެއްގެ ވަޒީފާގައި ހުރި ބޭރުމީހާގެ ބަދަލުގައި ރިސޯޓުން ވަޒީފާގެއްލުނު ދިވެހި އެކައުންޓަންޓަކަށް އެވަޒީފާ ހަމަޖެއްސިދާނެއެވެ. މިއީ ކުރަން އެހާފަސޭހަ ކަމަކަށް ނުވެދާނެއެވެ. އެކުންފުނިތަކުގައި އެތައް އަހަރުތަކެއް ވަންދެން މަސައްކަތްކުރި މީސްމީހުން ކުއްލިއަކަށް ފޮނުވާލުމަކީ ފަސޭހަކަމަކަށް ނުވެދާނެއެވެ. ނަމަވެސް ގައުމައްޓަކައި ބައެއްފަހަރު ހިތިބޭސް ބޯންވެސް ޖެހިދާނެކަން ޤަބޫލުކުރަން ޖެހެއެވެ.\nމިގޮތަށް ވެއިޓަރުންނާއި، އިންޖިނިއަރުންނާއި، ޕުރޮޖެކުޓު މެނޭޖަރުންނާއި، ސުޕަރވައިޒަރުންނާއި، ލޭބަރުންނާއި، ޕާރޗޭސިން މެނޭޖަރުންގެ އިތުރުން މިފަދަ ކިތަންމެ ވަޒީފާތަކަކަށް ދިވެހީން ހަމަޖެއްސިދާނެއެވެ.\nއަޅުގަޑުގެ މިލިއުން ނިންމާލުމުގެ ކުރިން، މިބަރަކާތްތެރި ރަމަޟާންމަހުގެ ހެޔޮއެދުމާއި ތަހުނިޔާ ދިވެހިރާއްޖޭގެ އެންމެހާ ލޮބުވެތި ރައްޔިތުންނަށް، އަދި ވަކިން ޚާއްސަކޮށް ފުވައްމުލައް ސިޓީގެ ހުރިހާ ރައްޔިތުންނަށް އަރިސްކުރަމެވެ. އަޅުގަނޑުގެ ދުޢާއަކީ ކޮރޯނާ ވައިރަސްއާ ހެދި އަޅުގަނޑުމެންގެ އިޤުތިސާދަށް ކުރިމަތިވެފައި މިވާ ޚާއްސަހާލަތުން އަރައިގަތުމަށް އަޅުގަނޑުމެން އެންމެން ކުރަމުން މިގެންދާ މަސައްކަތުގައި މާތްﷲ ބަރަކާތްލައްވައި، މިކަމުން އަރައިގަނެވޭނެ ދުވަހެއް މިންވަރު ކުރެއްވުމެވެ.


1،000 ގޮނޑި އެމްޑީޕީން ނަގާނެ: ރައީސް ނަޝީދު\nއިބްރާހިމް ޢަލީ 08 އޭޕްރިލް 2021\nކުރިއަށް އޮތް ލޯކަލް ކައުންސިލްތަކުގެ އިންތިހާބުގައި އެމްޑީޕީން 1،000 ގޮނޑި ކާމިޔާބުކުރާނެ ކަމަށް އެ ޕާޓީގެ ރައީސް މުހައްމަދު ނަޝީދު ވިދާޅުވެއްޖެ އެވެ. އަދި ހަމައެހެންމެ4ސިޓީގެ މޭޔަރުކަންވެސް ނަގާނެކަމަށް އެމަނިކުފާނު ވިދާޅުވިއެވެ.\nމިހެން ވިދާޅުވީ މިރޭ އއ. ރަސްދޫ ފަޅުތެރޭގައި ބާއްވާ "ރަށްވެހިފަތިސް އަލިވިލުން" ޖަލްސާގައި ބައިވެރިވެވަޑައިގަތުމަށް ފުރާވަޑައިގަތުގެ ކުރިން، ހުޅުމާލޭ ބަނދަރު ސަރަހައްދުގައި ވާހަކަފުޅު ދައްކަވަމުންނެވެ.\nނަޝީދު ވިދާޅުވީ މިފަހަރުގެ ކައުންސިލް އިންތިޚާބުގެ ކަންކަން ދިގުދެމިގެން ދިޔަ ގޮތުން އިންތިޚާބު ނުބޭއްވިދާނެ ކަމުގެ ކަންބޮޑުވުންތަކެއް އޮތްކަމަށެވެ. ނަމަވެސް އެމްޑީޕީއަކީ އަބަދުވެސް އިންތިޚާބާ ކުރިމަތިލާ ޕާޓީއެއް ކަމަށް ނަޝީދު ވިދާޅުވިއެވެ.\nކައުންސިލް އިންތިޚާބަށް އެމްޑީޕީން 1500ށް ވުރެ ގިނަ ކެންޑިޑޭޓުން ނިކުންނަކަން ފާހަގަކުރައްވާ ނަޝީދު ވިދާޅުވީ އެމްޑީޕީން އޭގެތެރެއިން ހާހެއްހާ ގޮނޑި ނަގާނެކަމަށެވެ.\nރައީސް ނަޝީދު ވިދާޅުވީ އެމްޑީޕީން އިންތިހާބުތައް ކާމިޔާބުކުރަނީ ވަރަށް ފުޅާ ވިސްނުމެއްގައި އަބަދުވެސް މަސައްކަތް ކުރަމުން ދާތީ ކަމަށެވެ. އަދި އެމްޑީޕީގެ ވިސްނުމާއި، އަމާޒު ދިވެހި ހުރިހާ ރައްޔިތުންނަށް ވެސް ސާފުވާތީ ކަމަށެވެ.\nއަރުޝީފަށް ނެގީ 08/04/2021 17:51\nއެންމެފަހުން އަޕްޑޭޓްކުރީ 08/04/2021 17:51\nސަޢުދީ ޢަރަބިއްޔާއާއި އީރާނުން ސިއްރުން މަޝްވަރާކޮށްފި\n22 މިނެޓު ކުރިން\nލާމަރުކަޒީ ނިޒާމާ ގުޅޭ ސުވާލާއި ޖަވާބު ހިމެނޭ ފޮތެއް ނެރެފި\nރިފާޢަތު 33 މިނެޓު ކުރިން\nއިއުލާން ނުކުރިޔަސް، އެމްޑީޕީގެ ގައުމީ މަޖިލިހުގެ އިންތިހާބުގެ ކެމްޕެއިންގެ ފޯރި ގަދަވެފައި!\nބޭރުގައި މާސްކު އަޅަންޖެހޭ ޤަވާއިދު އިސްރާއީލުގައި އުވާލައިފި


Havihtha Maithen Feney Manzar: Fuvahmulakakee amihla fudhuntheri kamige rashakaha hedhun!\nހަވިއްތަ މައްތެން ފެނޭ މަންޒަރޮ: ފުވައްމޮލޮކަކީ އަމިއްލަ ފުދުންތެރިކަމިގެ ރަށަކަހަ ހެދުން\n7 މަސް ކުރިން • ލިޔުނީ: ފަޒީލް ނަޖީބް\nއަފުން އެންމެ ކުދުވޭލައި ކަލްކަދެނަސް ފުވައްމޮލޮކަކީ ކެއުންބިއުމުގެ ގޮތެން ރާއްދޭގެ ގިނަ އެހެން ރަށްރަށޮއާ އެޑާ ބަލާނކަލް އަމިއްލަ ފުދުންތެރިކަން ބޮނޑޮ ރަށަށް ކަމުގައި ރާއްދޭ އެންމޭއަސް ގަބޫލްކެޅާޔަ. 1970 އިގެ ފަހި އަހަރޮތެއްކާ ހަމާށަ ދަނޑޮވެރިކަމަކީ ކޮންމި ގޭކި ނުވަތަ ކޮންމި ގެއަކުން ލިކަހަ ކޯ ވޭނޑުން ކަމެއް. ކޮންމި ގޭކި ލިކަހަ އެތެއު އެޅެއު އޮއް. ފަލަމަޑިއެ އެތެރެ ހިމެނޭ ކައްޓެލާސް ހެދޮވީޔަ. ދަނޑިއަލުވި، ބަރޮބޮލް، ތޮރާ، ކަހަލަ ތަރޮކާރީއާ ހިކަނދިފައް، ރާންބާފައް، މަހިލަނބޮފައް، ކޮޕީފައް، މި ނުނަސް ގިނަ އެތެއް ވައްތަރިގެ ފެހި ފައްތެއު ހެދޮވީޔަ. ބައޮނކޭލް ގެހެ ބައިވަރޮ ތިބި. ދިވެހި ރުއްތެއް ތީބީ މިޅި ރަށި އިކި ބީވާތެކެއިއާ ގޭގޭދޮރެ ހެދީފޭ. ރުކެއި އެއްވިއަސް އެއްތަކީ އެއްލާލަންނަ ޖެހޭނ އެއްތެއް ނުން. ގޮބޮޅި، މިރި، ކުރުބާ، ގަބިޅި، ކައިށި، މީ ހުސް ރުކެން ލިބޭނ، އަފުން ކާ، ބޯ ހަދާ ވޭނޑުން އެއްތެތި. އަދި މީގެ އިތިރެން ރާވޭރުން ކޮންމި ދުވަހެކި ދެ އިރެ ރުކަހަ އަރާ ކެރާނ މަސައްކަތެން ތިރިކެރާނ ރާ، ބިއުމަކަހަޔާ ހަކުރު ހަދަންނަ ބޭޱުންކެޅާޔަ. ކަންނާޔާ ކައްކަންނަ ކައިށި ބޭޱުންކެޅައުމުގެ އިތިރެން ކައިށި ތެލް ކައްކަންނާސް ބޭޱުންކެޅާޔަ. އަދި ގައި ލަންނާސް ބޭނުން ކެޅާޔަ. އިކި ވައްތަރިގެ މޭވާ ގެހެތެކަސް އެހައި ގިނައެން ހެދޮވީޔަ. މީގެ އެތެރެއި ފައްކޭލް (ދޮންވީއްމާ ދޮންކޭލް)، އަނބޮ، ކަރާ، ކޭވައް، ލިނބޮއި، ނާރިންގު، ކުންނާރަ، ދަންވައް، ހުއްކުންނާރަ، ޖުމްހޫރީމޭވާ، ފަޅޯ، ފޭރު، އުއްދަނޑި، ޒުވާރި އަދި ބައެއް ދުވަސްވަރި އަލަނާސި އަސް ހެދޮވީޔަ.\n1970 އިގެ ފަހި އަހަރޮތެކެން ފެށީގެން، ރަށަހަ ހަނޑުލް، ހަކުރު، ފިށި އަދި ތަރޮކާރީ ކަހަލަ ބާވައްތެއް އެތެރެކެންނަ ފެށުންމާ ގުޅީގެން، ރަށި މީހުންގެ ކެއުން މަޑުމަޑުން ހަނޑުލް، ހަކުރު، ފިށަހަ ބަދަލްވެގެ. ރަށި ހެދޮވީ އެއްތެތި މާލޭހާ ގިނާހޮ ވިއްކާގެން ރަށަހަ ބޭނުންވޭނ ކާނއެއްތެތީގެ ބާވައްތެއްކާ، ދިރީވޭންޱަހަ ބޭނުންވޭނ އެހެނިހެން ސާމާނު ގިނެގެން ރަށަހަ ގިނެގެއުމަކީ އާންމު ކަމަކަހަ ވެގެ. ދެން އާ އަހަރޮތެކެއި އިކި ގޮއްތޮގެން ރަށަހަ އެތެރެވޭނ އާމްދަނީ ގޭއީ އިތިރިވެމުން ރަށިގެ އާންމު ހާލަތޮ މަޑުމަޑުން ރަނގަޅަ ވެމުން. ތަރައްގީއަކީ މީ ކަމަހަ ބެލެވެންނަ ފަށާފި.\nއެކަމެކި މި ނަމޫނައި މައްތަހަ ރަށިގެ ދިރީވޭނޑުން ތަރޮތީބުވެންނަ ފެށުންމާ ގުޅީގެން ނިއެދެވޭނ ކަމެއް ވެންނަ ފެށި. އެ ކަމަކީ، ރަށިގެ ދަނޑޮވެރިކަން މަޑުމަޑުން ދަށަހަ އެންނަ ފެށުން. އެޅެތެއްކާ ބީވާތެއް ބަލާނިހިށުވެންނަ ފަށާފި. ފަލަމަޑީގެ ބާވައްތެއް ހެދޮވުން މަދޮވެގެ، ނުވަތަ ހުއްޓީގެ. ޖުމުލަކޮހޮ ބެޱާފަހެނާ، ދަނޑޮތެކެއި ހަދޮވަންނަ ޖެހޭނ ހުށިހައި އެއްތެތި ލިކަހަ ހެދޮވުން ހުއްޓީގެ. އެހެންވުމެން ދެން ލިބެމުން ގޭއީ (އަދި މިހިނދެ އަސް ލިބެމުން އެނީ) ފައްކޭލް، އަނބޮ، މިހެންވީ ތިން ހަތަރޮ ބާވަތެއް. މީގެ ނަތީޖާކީ، ރަށިމީހުން ބަނޑޮފުރާޱަ މުއްތިކެޅައުމަހަ މިހިނދެ މި ޖެހެނީ މާލޭން ގިނޭ ކާނއެއްތެއްތަހަ ވަރަހަ މައްތެ ދަރަޖާކަހަ ބުރަވެ ތިބެންނަ. މާލޭން ގިނޭ އެތިކެޑެ ލަހަވެގޭ ފަހެނާ ދަތިވޭ.\nމި ދުވަސްވަރި މިޅި ދުނިޔާށަ ވެރިވެފޭ މިވޭނ ކޯވިޑް-19 ވައިރަސްގެ ވަބާއި އެތެރެ، ރާއްދޭގެ ނިކަމެތިކަން ވަރަހަ ބޮނޑަހަ ރައްޔަތުންނަ އިހުސާސްވެމުން ތިޔައޭ. މި ކަން އެނގެނީ ނޫސްތެކެއިއާ، ރޭޑިއޯތެކެއިއާ ޓީވީތެކެއިއާ މީސްމީޑިއައި ކެރަމުންއޭނ ބަހުސްތެކެއި މި ކަމަހަ ވަރަހަ ބޮނޑޮ ސަމާލުކަމަށް ދެމުން އެންނަ ހެދީ. އެހެންވެގެން ސަރޮކާރެނަސް މި މައްސަލާޔާ ދޭތެރެ ވަރަހަ ސީރިއަސްކޮހޮ ވިސްނަމުން އެބަގިނޭނ ކަން ތިޔަ އެނގޭ. ރަށްރަށެން ހަދޮވާނ އެއްތެތި ސަރޮކާރި ކުންފުނިއަކުން ގަންނާ ލިކަހަ ރޭވުންތެއް ކުރިހާ އޭނ ވާހަކަ މިހިނދެ އެއޯތީ އިއުލާންކޯފޭ. މީ އެއްތެތި ހަދޮވަންނަ، ދަނޑޮވެރިކަން ކެރަންނަ މީހުންނަ ލިބޭނ ވަރަހަ ބޮނޑޮ ހިއްވަރަކަހަ ވެންނެން ކަންމާ މެދެއި އެއްވިއަސް ށައްކެއް ނެއް. އެކަމެކި އަދި މި ވަރެން ފުދީއެންނެންތޯ މީ އުފެދީފޭވޭނ ސުވާލެއް. ކަމިގެ މަގޮސަދަކީ ރާއްދެއަކީ މިހިނދަހަށަ ކާނއެއްތެއްތަހަ ފުދުންތެރިކަން ބޮނޑޮ ގައޮމަކަހަ ހެދުމުގެ މަގޮސަދޮ ފަހެނާ ތަންކެޑަށް ފެޅޫކޮހޮ މި ކަން ރާވާ، އިންތިޒާމޮތެއު ހަމަޖައްސަންނަ ޖެހެންނެން ކަމަހަ ފެނޭ.\nރަށި ފެންވަރި މި ކަން ރާވާ އިންތިޒާމޮކެރަންނަ އިސްނަގަންނަ ޖެހޭނ ފަރާތަކީ ސިޓީ ކައުންސިލް. މަސައްކައް ފަށާނކަލަސް ކަމިގެ ބޮނޑޮ މަގޮސަދޮ އެނގެންނަ ޖެހެންނެން. އެ މަގޮސަދަކަހަ ވެންނަ ޖެހެންނެނީ ތިން މަސްދުވަހަށަ ވޭނ ވަރަހަ ރަށިގެ ކާނއެއްތެތީގެ ފުދުންތެރިކަން ލިބޭނހައި ކާނއެއްތެތި ރަށި ހެދޮވުން. އެހެން ރަށަކުން ކާނއެއްތައް ނިލިބުނަސް ރަށި މީހުންނަ ތިންމަސްދުވަހަށަ ކާ، ބޯ ވޭނޑެވިއޭނހައި ކާނއެއްތެތި ރަށި ހެދޮވުން. މީ ނިވެންނެން ކަމެއް ނުން. އޯތީ ވިސްނުންތެރިކަންމާ، ރޭވުންތެރިކަންމާ، ކެއްތެރިކަންމާ އެކީ ގަދަ އެޑާ މަސައްކައް ކެޅައުން. ﷲގެ ވާގިފުޅުއާ އެކީ މި ކަމަކީ ވޭންނެން ކަމެއް.


Fuvahmulaku3cluster in 61 meehaku positive\nފުވައްމުލަކު ތިން ކްލަސްޓާއިން 61 މީހަކު ޕޮޒިޓިވް\nފުވައްމުލަކު ސިޓީން ފެނިފައިވާ ކޮވިޑް-19 ގެ ކޭސްތަކާއި ގުޅުމެއް ނެތް އިތުރު ކޭސްތަކެއް ފެނި ޕޮޒިޓިވްވި މީހުންގެ އަދަދު 61 އަށް އަރާފައިވާ ކަމަށް ހެލްތް އިމާޖަންސީ އޮޕަރޭޝަން ސެންޓަރު (އެޗްއީއޯސީ) އިން ބުނެފި އެވެ.\nއެ ސެންޓަރުން މިރޭ ބޭއްވި ނޫސްވެރިންގެ ބައްދަލްވުމުގައި އެޗްޕީއޭގެ ޑިރެކްޓަރު އަހުމަދު ނާސިރު ވިދާޅުވީ ފުވައްމުލަކުގައި ތިން ކްލަސްޓާއެއް އުފެދިފައިވާ ކަމަށެވެ. އެ ސިޓީން މިހާތަނަށް 61 މީހަކު ވަނީ ޕޮޒިޓިވްވެފައެވެ. ޕޮޒިޓިވް ކޭސްތަކާ ގުޅުންހުރި 959 ކޮންޓެކްޓް ވަނީ ފާހަގަކުރެވިފައެވެ. އެންމެ ފަހުން މީހަކު ޕޮޒިޓިވްވީ މިއަދު އެވެ.\n61 ޕޮޒިޓިވް ކޭސް ފެނުނު ނަމަވެސް މިހާރު އެކްޓިވް ކޭސްގެ އަދަދަކީ 19 އެވެ. އެހެން މީހުން ވަނީ ބަލިން ފަސޭހަވެއެވެ.\nއެ ސިޓީ އޮތީވެސް އެޗްޕީއޭގެ މޮނިޓަރިންގައެވެ. އަދި ރައްކާތެރިކަމަށް ގިނަ ފިޔަވަޅުތަކެއް ވަނީ އަޅާފައެވެ.\nއެ ގޮތުން ރޭގަނޑު 8 ކުން ފަތިހު 4އަށް އެއްގަމު އުޅަނދުފަހަރު ދުއްވުމާއި، މަގުމައްޗާއި އާންމު ތަންތަނަށް މީހުން ނުކުތުން މަނާވާނެ އެވެ. ޕާޓީތަކާއި ހަފްލާތަކާއި ރަސްމިއްޔާތުތައް ބޭއްވުންވެސް ވަނީ މަނާކޮށްފައެވެ. އަދި އެއްގެއިން އަނެއް ގެއަށް ޒިޔާރަތް ކުރުން ހުއްޓާލަންވެސް ވަނީ އަންގާފައެވެ.\nއެއް ފަހަރާ ތިން މީހުންނަށް ވުރެ ގިނަ މީހުން މަގުމައްޗާއި އާންމު ތަންތާގައި އެއްވެ އުޅުން މަނާކޮށް ސެލޫންތަކާއި ޖިމްތާކާއި ބޯކޮށާ ތަންތަން ބަންދު ކުރަން ވަނީ އަންގާފައެވެ. ކުޅިވަރު ހަރަކާތްތަކާއި ކަސްރަތު ހަރަކާތްތައް އަދި ޔުނިވާސިޓީތަކާއި ކޮލެޖް، ސްކޫލުތަކަށް ދަރިވަރުން ހާޒިރުވެގެން ކްލާސްތައް ކުރިޔަށް ގެންދިޔުންވެސް ވަނީ ހުއްޓާލާފައެވެ. ހޮޓާ/ކެފޭ، ރެސްޓޯރަންޓް ތަކުން ދެމުންގެންދާ ހިދުމަތްތައް ހުއްޓައިލުމަށްވެސް އަންގާފައިވެއެވެ.\nފުވައްމުލައް އެޗްޕީއޭ ކޮރޯނާ ވައިރަސް + ކޮވިޑް-19\nފުވައްމުލަކު މޮނިޓަރިން ދަމަހައްޓައިފި


ވަޒީރަކު ހަވަރަށް ދިނުމަކީ ހުތުރުކަމެއް – އިބުރާ – Mikal News\nވަޒީރަކު ހަވަރަށް ދިނުމަކީ ހުތުރުކަމެއް – އިބުރާ\nކޮމިއުނިކޭޝަން ސައިންސް އެންޑް ޓެކްނޮލޮޖީ މިނިސްޓަރު މުހައްމަދު މަލީހު ޖަމާލު ގެ އިތުބާރު ނެތްކަަމަށް ރައްޔިތުންގެ މަޖިލީހުން ނިންމި ނިންމުމާއި ގުޅިގެން އެމްޑީޕީގެ ކުރީގެ ރައީސް އިބްރާހިމް އިސްމާއީލް ފާޑު ވިދާޅުވެއްޖެއެވެ. އެނިންމުމަށް ފާޑު ވިދާޅުވަމުން އިބުރާ ބުނެފައިވަނީ ވަޒީރަކު ހަވަރަށް ދިނުމަކީ ހުތުރުކަމެއްކަމަށެވެ.\nމިހާރުގެ ގާނޫނު އަސާސީ ޑްރާފްޓުކުރި ކޮމިޓީގެ މުޤައްރިރުކަން ކުރެއްވި އިބުރާ ބުނެފައި ވަނީ ދައުލަތުގެ ވަޒީރަކު ޒިންމާ އަދާނުކުރާނަމަ، މަޤާމުން ދުރުކުރުމަކީ ރައީސުލްޖުމްހޫރިއްޔާ ކުރައްވަންޖެހޭ ކަމެއް ކަމަށެވެ. އަދި ޒިންމާ އަދާނުކުރައްވައިގެން، އެ ވަޒީރަކު މަޤާމުން ވަކިނުކުރައްވައި ރައީސުލްޖުމްހޫރިއްޔާ ހުންނަވަނިކޮށް، މަޖިލިހަށް އެކަން ފާހަގަވެގެން މަޖިލީހުން އެ ވަޒީރަކު ބޭރުކުރުމުން އެކަން ރައްދުވާނީ ރައީސަށް ކަމަށް ވެސް އިބުރާ ކުރެއްވި ޓްވީޓެއްގައި ބުނެފައިވެއެވެ.\nއެމްޑީޕީ ކޯލިޝަން ސަރުކާރުގައި ހިމެނިވަޑައިގަންނަވާ ފުވައްމުލަކަށް ނިސްބަތްވާ ހަމައެކަނި މިނިސްޓަރު މުހައްމަދު މަލީޙު ޖަމާލުގެ އިތުބާރު ނެތްކަމަށް ރައްޔިތުންގެ މަޖުލީހުން ފާސްކޮށް ފައިވަނީ މިދިޔަ ހޯމަ ދުވަހުއެވެ. މަލީހު ގެ އިތުބާރުނެތްކަމުގެ މައްސަލައާއި ގުޅިގެން މަލީހު ރައްޔިތުންގެ މަޖިލީހަށް ހާޒިރުވެ ދެއްކެވި ވާހަކަފުޅަށް ރައްޔިތުންގެ ބޮޑު ސަޕޯޓެއް ލިބިގެން ދިޔައެވެ. އަދި އެދުވަހުގެ ހުރިހާ ނޫހެއްގެ ފަލަ ސުރުޚީތަކަށް އެރުމުގެ އިތުރުން ނޫސްތަކުގެ ފުރަތަމަ ސަފުހާ އެޚަބަރުތަކުން ފުރާލިއެވެ.\nމިނިސްޓަރު މަލީހު އާއި މެދު ތުހުމަތު ކުރެވި އިތުބާރު ގެއްލިފައިވަނީ ކޮމިއުނިކޭޝަން މިނިސްޓްރީން ހަދަން ޖެހޭ އެއްވެސް ގަވައިދެއް މަލީހު މަގާމުގައި ހުންނަވާތާ ދެ އަހަރުވީ އިރު ވެސް ހަދާފައިނުވާ ކަމަށް ތުހުމަތުކޮށްގެންނާއި އިންޓަނެޓްގެ އަގުހެޔޮކުރުމަށް އަމަލީ ސިފައެއް ނުގެންނެވުމާއި، މިކަންކަމާއި ގުޅިގެން ޖަވާބުދާރީވުމަކީ މުވާސަލާތީ ހިދުމަތްތައް ތަންފީޒުކޮށް ހިންގުމުގެ މަސްއޫލިއްޔަތު އެ އިރެއްގައި ހަވާލުކޮށްފައިވާ ވުޒާރާއެއްގެ ވަޒީރުގެ ޒިންމާއެއް ކަމަށް ރާއްޖޭގެ ކޮމިއުނިކޭޝަންސް އޮތޯރިޓީ އޮފް މޯލްޑިވްސްގެ ގާނޫނުގެ ދެ ވަނަ މާއްދާގެ (ނ) ގައި ކަނޑައެޅިފައިވާ ކަމަށް ބަލައިގެންނެވެ.\nމިކަމާއި ގުޅިގެން ޖަވާބުދާރީވަމުން މަޖުލީހުގެ ތަޅުމުގައި ވެސް މަލީހު ވަނީ އެއީ ދޮގު ތުހުމަތުތަކެއް ކަމަށް ބުނެ އިންކާރުކޮށްފައެވެ. މަލީހު ވިދާޅުވެފައި ވަނީ އެއީ ހަދާފައިވާ ގަވާއިދުތަކެއް ކަމަށެވެ.


BREAKING: Reethi Beach Ah Annehkkaaves Araa Feybun Manaakohffi - Vaguthu\nރީތި ބީޗަށް އަނެއްކާވެސް އަރާ ފޭބުން މަނާކޮށްފި\nރީތި ބީޗް ރިސޯޓުން ކޮވިޑް-19 އަށް ޝައްކު ކުރެވޭ އަލާމްތްތަކެއް ހުރި ދެ މީހަކު ފެނިގެން އެ ރިސޯޓަށް އަރާ ފޭބުން އަނެއްކާވެސް މަނާކޮށްފިއެވެ.\nއެ ރިސޯޓުން ދިވެއްސަކާއި ބިދޭސީއަކު ކޮވިޑް-19 ގެ އަލާމަތްތަކެއް ފެނިގެން އެ ރިސޯޓު މޮނީޓަރިންގ ހާލަތަށް ލެވިފައިވާކަން ހާމަކޮށްފައި ވަނީ މިހާރު ކުރިއަށްގެންދާ ނޫސްވެރިންގެ ބައްދަލުވުމުގައި ރައީސް އޮފީހުގެ އަންޑާ ސެކެރެޓަރީ މަބްރޫކް އަޒީޒެވެ.\nމަބްރޫކު ވިދާޅުވީ، ރީތި ބީޗުން ބިދޭސީއަކާއި ދިވެއްސެއް ކޮވިޑް-19 ގެ އަލާމާތްތަކެއް ހުރުމުން ސާމްޕަލް ނަގައި ކޮންޓެކްޓް ޓްރޭސިން ހެދުމުގެ މަސައްކަތް ކުރަމުން އަންނަ ކަމަށެވެ.\n"ރީތި ބީޗް މިވަނީ މޮނިޓަރިންގެ ހާލަތަކަށް އަނެއްކާވެސް ގެނެވިފައި. އެރަށުގައި ބިދޭސީއަކާއި ދިވެއްސެއް ބަލީގެ އަލާމާތްތަކެއް ހުރި ކަމަށް ރިޕޯޓް ކޮށްގެން، ރެޕިޑް ރެސްޕޮންސް ޓީމުން މިހާރު ދަނީ ދަތުރު ކުރަމުން އަދި އެ ދެމީހުންގެ ސާމްޕަލް ނަގައި ކޮންޓެކްޓް ޓްރޭސިން ހެދުމުގެ މަސައްކަތް އެރަށުގައި ކުރާނެ" މަބްރޫކު ވިދާޅުވިއެވެ.\nމިދިޔަ ހަފްތާގައި ރީތި ބީޗް މޮނިޓަރިންގެ ހާލަތަށް ގެނެސްފައިވާއިރު އެ ރިސޯޓުން ނެގި ސާމްޕަލް ނައްސި ވުމުން ރިސޯޓު ވަނީ އަލުން ހުޅުވާފައެވެ.\nކޮވިޑް-19 އަށް ރާއްޖެއިން މިހާތަނަށް 13 މީހަކު ފައްސި ވެފައިވާއިރު، އޭގެ ތެރެއިން5މީހަކަށް ފަރުވާދެވި ވަނީ ބަލިން ރަނގަޅުވެފައެވެ. އަދި ބާކީ ފަރުވާ ދެމުން އަންނަ 8 މީހުންގެ ހާލަތު ރަނގަޅު ކަމަށް ސަރުކާރުން ވަނީ ހާމަ ކޮށްފައެވެ.\nމާޗް 24, 2020 15:01\nކޮންއިރަތޯ ރިޒޯޓްތަކަށް އަރާފައިބަން ހުއްދަދެއްވީ..؟\nމާޗް 24, 2020 15:14\nރިސޯޓް މުއައްޒިފުން ރިސޯޓްގަ 14 ދުވަހައް ކަރަންޓީނުކޮށްފަ އަނެއްކޮޅުން އެ ރިސޯޓަށް ގެސްޓުން ގެންގޮސް އެޅީމަ އެވަނީ ކޮންކަހަލަ ކަރަންޓީނެއްތޯ.އެދާ ގެސްޓްމީހާގެ ގައިގަ ވައިރަސް ނެއްކަމުގެ ކިހާ ގެރެންޓީއެއްތޯ އޮންނާނީ؟\nމާޗް 24, 2020 15:20\nރިސޯޓު ތަކުގައި ތިބި ހުރިހާ ދިވެހީނަށް ތިބަލި ޖައްސަން ވެގެންތަ އެހުރިހާ ޒުވާނުން ރިސޯޓުގައި ބަންދުކޮށްގެން ތިހިފަހައްޓަނީ އެމީހުން ތިތާގައި ބަންދުގައި ތިބޭއިރު ބޭރު ޤައުމު ތަކުން އަންނަ މީހުން ތިތަންތަނަށް ނާރުވަބަލަ ހެޔޮނުވާނެ މަގޭ ދަރީންތައްވެސް ތިތާގައި އެތިބީ ހައްޔަރުވެފައި ރަށަށް ނާދެވިފައި ތީދެން ކިހާދެރަކަމެއްތަ!\nމާޗް 24, 2020 15:45\nޔާމީން ދޫކޮއްލީމަ ހުރިހާ ކަމެއް ވެސް ރަންގަޅު ވާނެ އިރާދަކުރެއްވިޔާ\nމާޗް 24, 2020 15:49\nހެޔޮނުވާނެ ރާއްޖޭގެ ބޯޑަރ ބަންދު ކޮށްބަލަ.. އިޓަލީ ގެ ހާލަތަށް މިރާއްޖެ ނުދަނީސް\nތިޔަކުރަނީ ދެއުޅިއެއްނުވާ ކަންތައް. އެއްފަހަރު ޝައްކުކުރެވޭ މީހަކުފެނުމުން އެމީހާ ޓެސްޓްކޮށްފަ ނައްސިވީއޭކިޔާފަ އަނެއްދުވަހު ގެސްޓުން ގެނެސް އަޅަނީ. ހުއްޓާލިއްޔާ ކީއްވާނީ. ޑޮލަރުޙޯދަނީ ވަޅުލަންތަ؟


ބީއެސްއެސްއޭ، ތަރަހަ ސްކޮލާސް ގާލާ ނައިޓް ބާއްވައިފި! – MNUSU\nބީއެސްއެސްއޭ، ތަރަހަ ސްކޮލާސް ގާލާ ނައިޓް ބާއްވައިފި!\nin ޚަބަރު, ބީ.އެސް.އެސް.އޭ, ތަރަޙަ\n2019ވަނަ އަހަރު ފުރަތަމަ ސެމިސްޓަރއިން ފެށިގެން ސްކޮލާސް ގާލާ ނައިޓްގެ ނަމުގައި ބާއްވަމުން އަންނަ މި ޙަރަކާތް މިއަހަރު ބީއެސްއެސްއޭ އާއި ތަރަހަ ގުޅިގެން ބާއްވައިފިއެވެ.\nއެމް.އެން.ޔޫ ބިޒްނަސް ސްކޫލާއި އަދި ސެންޓަރ ފޯ ފައުންޑޭޝަން ސްޓަޑީސްގެ ކޯސްތަކަށް އަލަށް ގުޅުނު ދަރިވަރުންގެ ތެރެއިން 100އަށްވުރެ ގިނަ ދަރިވަރުން މިޙަރަކާތުގައި ބައިވެރިވިއެވެ. ފެބްރުއަރީ 8 ވީ ހޮނިހިރުދުހުރޭ އެމް.އެން.ޔޫ ބިޒްނަސް ސްކޫލްގެ އޮޑިޓޯރިއަމްގައި މިޙަރަކާތް ކުރިޔަށްގެންދިޔަ އިރު އަލަށްގުޅުނު ދަރިވަރުންގެ އިތުރުން ބީއެސްއެސްއޭ އަދި ތަރަހައިގެ ގިނަ ލީޑަރުންތަކެއް ބައިވެރިވިއެވެ. މީގެ އިތުރުން އެމް.އެން.ޔޫ.އެސް.ޔޫ ހިންގާކޮމެޓީގެ މެމްބަރުންނާއި އަދި އެމް.އެން.ޔޫ.އެސް.ޔޫގެ ކުރީގެ ރައީސް ބައިވެރިވެލެއްވިއެވެ.\nތަފާތު އެކި ގޭމްތަކާއެކު ކުރިޔަށްދިޔަ މި ޙަރަކާތް ފެށިގެންދިޔައީ އަލަށް ގުޅުނު ދަރިވަރުންނަށް ހާއްސަ ބޮޑުބެރު ލަވަޔަކުންނެވެ. އެމް.އެން.ޔޫ.އެސް.ޔޫ ބޮޑުބެރު ގްރޫޕްގެ ލަވަތަކުގެ އިތުރުން ބީ.އެސް ގޮމަ ގްރޫޕްގެ ހާއްސަ ޙަރަކާތެއްވެސް މިރޭ ފެނިގެންދިޔައެވެ. މީގެ އިތުރުން އެމް.އެން.ޔޫ.އެސް.ޔޫގެ ރައީސް އަދި ކުރީގެ ރައީސްގެ އިތުރުން އެމް.އެން.ޔޫ ކައުންސިލްގައި ދަރިވަރުން ތަމްސީލުކުރާ މެމްބަރުވަނީ ދަރިވަރުންނާ މުޙާތަބުކޮށް ވާހަކަދައްކާފައެވެ.\nއެ.މް.އެން.ޔޫ.އެސް.ޔޫގެ ކުރީގެ ރައީސް | ފޮޓޯ: ބީ.އެސް.އެސް.އޭ\n”އަޅުގަނޑުމެން ދަރިވަރުންގެ ޔުނިއަންގެ ފަރާތުން އަބަދުވެސް މަސައްކަތްކުރަނީ އެމް.އެން.ޔޫ ދަރިވަރުންގެ ކުރިއެރުމަށް. އެކުރިއެރުމަށް ދަރިވަރުންނަށް އަބަދުވެސް ފުރުޝަތު އޮންނާނެ އަދި އެފުރުޝަތުގެ ބޭނުން ހިފަން ބޭނުންވާ ދަރިވަރުންނަށް އެފުރުޝަތު އަބަދުވެސް ލިބިގެންދާނެ“\n-އެމް.އެން.ޔޫ.އެސް.ޔޫގެ ކުރީގެ ރައީސް މުހައްމަދު ޝާން އާމިރު-\nސްކޮލާސް ގާލާ ނައިޓަކީ މިއަހަރު އެމް.އެން.ޔޫ.ބީއެސް އަދި ސީ.އެފް.އެސް އާއި އަލަށް ގުޅުނު ދަރިވަރުންނާއެކު މަޖާ އުފާވެރި ވަގުތުކޮޅެއް ހޭދަކުރުމުގެ ބޭނުމުގައި ބީއެސްއެސްއޭ އަދި ތަރަހައިން އިންތިޒާމުކޮށްގެން ބޭއްވި ޙަރަކާތެކެވެ. ބީއެސްއެސްއޭ އަދި ތަރަހައިން ގުޅިގެން މިދިޔަ އަހަރު އެނުއަލް ޓްރިޕެއް ގޮސްފައިވާއިރު ސްކޮލާސް ގާލާ ނައިޓަކީ މިއަހަރު މި ދެގޮފިން ގުޅިގެން ބޭއްވި ފުރަތަމަ ޙަރަކާތެވެ.


Aharuge Furathama Hafthaagai Raajje Ah 20,000 Touristun – adduLIVE\nއަހަރުގެ ފުރަތަމަ ހަފްތާގައި ރާއްޖެއަށް 20،000 ޓޫރިސްޓުން\nJan 08, 2021, 15:45 ހަސަން ރަޝީދު\nބޯޑަރު ހުޅުވި ދުވަހު ރާއްޖެއަށް ޒިޔާރަތްކުރި ފަތުރުވެރިންތަކެއް: ފޮޓޯ / ވީއައިއޭ\nމި އަހަރުގެ ފުރަތަމަ ހަފްތާގައި ރާއްޖެއަށް 20،000 ޓޫރިސްޓުން އައިސްފައިވާ ކަމަށް ޓޫރިޒަމް މިނިސްޓްރީގެ ތަފާސް ހިސާބުތަކުން ދައްކައިފިއެވެ.\nޓޫރިޒަމް މިނިސްޓްރީގެ ތަފާސްހިސާބުތައް ދައްކާ ގޮތުން މި އަހަރުގެ ފުރަތަމަ ހަފްތާގައި ޒިޔާރަތް ކުރި ފަތުރުވެރިންގެ ޖުމްލަ އަދަދަކީ 20،612 އެވެ. އެގޮތުން ފުރަތަމަ ހަފްތާގައި ދުވާލެއްގެ މައްޗަށް ރާއްޖެ އަށް 2،000 އަށް ވުރެ ގިނަ ޓޫރިސްޓުން އައިސްފައިވެއެވެ.\nމި އަހަރުގެ ފުރަތަމަ ހަފްތާގެ ތެރޭގައި އެންމެ ގިނައިން ފަތުރުވެރިން ޒިޔާރަތް ކުރީ ރަޝިއާއިންނެވެ. އެ ގައުމުން 5،331 ފަތުރުވެރިން ޒިޔާރަތް ކުރި އެވެ. ދެވަނައަށް އެންމެ ގިނައިން ފަތުރުވެރިން ޒިޔާރަތް ކުރީ އިންޑިއާއިންނެވެ. އެ ގައުމުން 1،816 ފަތުރުވެރިން ޒިޔާރަތް ކުރި އެވެ.\nއަންނަ އަހަރުގެ އޮކްޓޫބަރުގައި ރާއްޖޭގެ ޓޫރިޒަމަށް 50 އަހަރު ފުރޭތީ އެކަމާ ގުޅޭ ހަރަކާތްތައް މިހާރު ވަނީ ފަށާފައެވެ.\nމިދިޔަ އަހަރު ނިމުނު އިރު ރާއްޖެއަށް 555213 ފަތުރުވެރިން ޒިޔާރަތްކޮށްފައިވާ ކަމަށް ޓޫރިޒަމް މިިނިސްޓްރީން ބުނެއެވެ. އެގޮތުން ބޯޑަރު ހުޅުުވާލިފަހުން ރާއްޖެއަށް ޒިޔާރަތްކޮށްފައިވަނީ 172366 ފަތުރުވެރިންނެވެ.\nތަފާސް ހިސާބުތައް ދައްކާގޮތުން މިދިޔަ މަހު ރާއްޖެއަށްވަނީ 96225 ފަތުރުވެރިން ޒިޔާރަތްކޮށްފައެވެ. މިއީ ބޯޑަރު ހުޅުވާލި ފަހުން އެއް މަސް ދުވަސްތެރޭ އެންމެ ގިނަ އަދަދަކަށް ފަތުރުވެރިން ރާއްޖެއަށް އައިސްފައިވާ މަހެވެ.


Cycle buru: Hayyaru kuri emmen Joorimanaakoh ekaku fiyava enmen dhookohlaifi\nސައިކަލުބުރު: ޖޫރިމަނާކޮށް އެކަކު ފިޔަވާ އެންމެން ދޫކޮށްލައިފި\nއިއްޔެގެ މުޒާހަރާގައި ފުލުހުންގެ ބެލުމުގެ ދަށަށް ބަޔަކު ގެންދަނީ -- ފޮޓޯ: އަހުމަދު އަޝްހާދު އަބްދުﷲ (ޖެރީ) | އަވަސް\nއިއްޔެ ބޭއްވި ސައިކަލު ބުރުގައި ބައިވެރިވި މީހުންގެ ތެރެއިން ފުލުހުންގެ ބެލުމުގެ ދަށަށް ގެންދިޔަ އެންމެން ޖޫރިމަނާކޮށް އެކަކު ފިޔަވާ ދެން ތިބި މީހުން ދޫކޮށްލައިފި އެވެ\nއިދިކޮޅު ޕާޓީތަކަށް ތާއީދުކުރާ ޒުވާނުންތަކެއް އިސްނަގައިގެެން އިއްޔެ ހަވީރުގެ ވަގުތެއްގައި ސައިކަލު ބުރެއް ބޭއްވުމަށް ވަނީ މަަސައްކަތްކޮށްފަ އެވެ. ނަމަވެސް ކޮވިޑްގެ ބަލިމަޑުކަމުގެ މި ހާލަތުގައި އެފަދަ ކަންކަމަށް ފުރުސަތު ނުދޭނެ ކަމަށް ބުނެ ފުލުހުން ވަނީ ސައިކަލު ބުރު ހުއްޓުވާފަ އެވެ. ސައިކަލު ބުރަށް ފުރުސަތު ނުދިނުމުން ބައެއް މީހުން ވަނީ ސަރުކާރާ ދެކޮޅަށް އަޑުއުފުލަމުން ހިނގާފަ އެވެ. އަދި މާލޭގެ ބައެއް ސަރަހައްދުތަކަށް އެއްވެ އަޑުއުފުލާފައިވެއެވެ. އެއްވުމުގެ ތެރެއިން ގިނަ އަދަދެއްގެ ބަޔަކު ވަނީ ހައްޔަރުކޮށްފަ އެވެ. އޭގެ ތެރޭގައި އަންހެނުންވެސް ހިމެނެ އެވެ.\nފުލުހުން މިއަދު އަވަސް އަށް މައުލޫމާތު ދިން ގޮތުގައި، ސައިކަލު ބުރުގައި ހައްޔަރު ކުރި މީހުންގެ ތެރެއިން އެކަަކު ފިޔަވާ އެންމެން މިހާރު ދޫކޮށްލައިފި އެވެ. ހައްޔަރުގައި ހުރި މީހާ އަކީ ފުލުހުންނަށް އިންޒާރު ދިނުމުން ހައްޔަރުގައި ހުރި މީހެއް ކަމަށް ބުންޏެވެ.\nއާއްމު ސިއްހީ ނުރައްކަލުގެ ހާލަތުގައި ރައްޔިތުން ނުރައްކަލުގެ ތެރެއަށް ހުށަހެޅޭ ގޮތަށް އަދި އެޗްޕީއޭގެ ގައިޑްލައިނާ ހިލާފަށް އެއްވުމުން ހައްޔަރު ކުރި 41 މީހުންވެސް ވަނީ 1،000 ރުފިޔާ އިން ޖޫރިމަނާކޮށްފަ އެވެ. ސައިކަލު ބުރުގައި ބައިވެރިވި މީހުންގެ ލައިސަންސް ހިފަހައްޓާފައި ނުވާ ކަމަށްވެސް ފުލުހުން ބުންޏެވެ.\nސަރުކާރާ ދެކޮޅަށް ބޭއްވި ހަރަކާތުގައި އިދިކޮޅު ކޯލިޝަން ޕީޕީއެމް/ޕީއެންސީގެ ބައެއް އިސްވެރިން ބައިވެރިވެވަޑައިގަތަސް އެއީ އެ ކޯލިޝަނުން ރޭވި ހަރަކާތެއް ނޫން ކަމަށް އެ ކޯލިޝަނުން ރޭ ވަނީ ބުނެފަ އެވެ. އަދި ކުރިއަށް ގެންދިޔައީ ސުލްހަވެރި ސިޔާސީ ހަރަކާތެއް ކަމަށާއި އެ ހަރަކާތް ކުރިއަށް ގެންގޮސްފައިވަނީ އެޗްޕީއޭގެ މިންގަނޑާއި އެއްގޮތަށް ކަމަށް ކޯލިޝަނުން ބުނެ އެވެ.\nޕީޕީއެމް މޯލްޑިވްސް ޕޮލިސް ސާވިސް ޒުވާނުން + ޕީޕަލްސް ނޭޝަނަލް ކޮންގްރެސް - ޕީއެންސީ\nއަބްދުއްރަހީމް ހައްޔަރު ކުރުމަށް ފަހު ދޫކޮށްލައިފި\nއަންނަ ހުކުރުގައި މުޒާހަރާ ކުރާނެ: އިދިކޮޅު


4 bowser andhai,3bowser ah gellun libunu: Police | Mihaaru\nޓީޖެޓީ ސަރަހައްދުގައި ހިނގި އަލިފާނުގެ ހާދިސާގައި އެއްކޮށް އެނދި ދެ ބައުޒަރު. އަދި އެއް ބައުޒަރު މަތީގައި ސިފައިންގެ މީހަކު ހަރަކާތްތެރިވަނީ. --- ފޮޓޯ: ނިޝާން އަލީ/ މިހާރު\nހަތަރު ބައުޒަރު އަނދައި، ތިން ބައުޒަރަށް ގެއްލުން ލިބުނު: ފުލުހުން\n01 އޮކްޓޯބަރ 2019 - 10:533comments\nޓީޖެޓީ ސަަރަހައްދުގައި ލޯންޗަކަށް ޕެޓްރޯލް އަޅަނިކޮށް އިއްޔެ ހިނގި އަލިފާނުގެ ބޮޑު ހާދިސާގައި ލޯންޗަކާ އެކު، ހަތަރު ބައުޒަރެއް އަނދައި އިތުރު ތިން ބައުޒަރަކަށް ގެއްލުން ލިބިފައިވާ ކަމަށް ފުލުހުން މިއަދު ބުނެފި އެވެ.\nއއ. އަތޮޅުގެ ބައެއް ރަށްތަކަށް ދަތުރު ކުރާ "ނެވި 3" ލޯންޗަށް ތެޔޮ އަޅަނިކޮށް ހިނގި ނުރައްކާތެރި އަލިފާނުގެ ހާދިސާގައި ހަތް ދިވެހިންނާއި ދެ ބިދޭސީއަކު ފިހުނެވެ. އެނގިފައިވާ ގޮތުގައި އެ ހާދިސާގައި ފިހުނީ ލޯންޗުގެ ތެރޭގައި ތިބި ބަޔަކާއި ބައުޒަރުތައް ކައިރީ ތިބި ބައެކެވެ.\nފުލުހުންގެ މީޑިއާ އޮފިޝަލަކު "މިހާރު" އަށް މިއަދު ވިދާޅުވީ އަލިފާނުގެ ބޮޑު ހާދިސާގައި ލޯންޗާއި ހަތަރު ބައުޒަރެއް ބޭނުން ނުކުރެވޭ ވަރަށް އަނދާފައިވާ ކަމަށެވެ. އަދި އިތުރު ތިން ބައުޒަރުގައި އަލިފާން ރޯވެ، ގެއްލުންތަކެއް ލިބިފައިވާ ކަމަށް ވެސް ފުލުހުންގެ މީޑިއާ އޮފިޝަލް ވިދާޅުވި އެވެ.\nއަލިފާނުގެ ހާދިސާގައި ގެއްލުން ލިބުނު ތެޔޮ ބައުޒަރެއް އަލިފާން ހިނގި ސަރަހައްދުން ދުރު ކުރުމުގައި ސިފައިންނާޢި ފުލުހުންނާއި އާންމުން ބައިވެރިވަނީ.---ފޮޓޯ: ނިޝާން އަލީ/މިހާރު\nމި ހާދިސާގައި ގެއްލުން ލިބުނު ތިން ބައުޒަރުގެ ކުރީކޮޅު އެއްކޮށް ވަނީ އަނދައިފަ އެވެ. އެެ ބައުޒަރުތައް އެއްކޮށް އަނދާފައި ނުވަނީ ތެޔޮ ރައްކާކޮށްފައި ހުންނަ ޓޭންކުގައި ހުޅު ހިފާފައި ނުވާތީ އެވެ. އެ ބައުޒަރުތަކުގައި އެއްކޮށް ހުޅު ނުހިފީ އަލިފާން ރޯވުމުގެ ކުރިން އެ ވެހިކަލްތައް ދުރަށް ޖެއްސުމުންނެވެ. އެކަމުގައި ސިފައިންނާއި ފުލުހުންނާއި އާންމުންގެ ބޮޑު އެއްބާރުލުމެއް ލިބުނެވެ.\nއެ ސަރަހައްދުގައި ގިނަ އިން އޮތީ ފިއުލް ސަޕްލައި މޯލްޑިވްސް (އެފްއެސްއެމް) ގެ ތެޔޮ ބައުޒަރުތަކެވެ.\nމީގެއިތުރުން މި ހާދިސާގައި ފަސް ޕިކަޕާއި ޓެކްސީ އަކަށް އަލިފާނުގެ އަސަރުކޮށްގެން ގެއްލުން ލިބިފައިވާ ކަމަށް ވެސް ފުލުހުންގެ މީޑިއާ އޮފިޝަލް ވިދާޅުވި އެވެ.\nއަލިފާން ރޯވީ ކިހިނެއް ކަމެއް ފުލުހުން އަދިވެސް ނުބުނެ އެވެ. ފުލުހުން ބުނީ މައްސަލަ ތަހުގީގު ކުރަމުން އަންނާތީ އެކަމާ ގުޅިގެން އިތުރު ތަފްސީލެއް ދެވެން ނެތް ކަމަށެވެ.\nއެކަމަކު މަންޒަރު ދުށް ބައެއް މީހުން "މިހާރު" އާ ވާހަކަ ދައްކަމުން ބުނީ އަލިފާން ރޯވީ ތެޔޮ ބައުޒަރެއް ބޭނުންކޮށްގެން ތެޔޮ އަޅަނިކޮށް މީހަކު ޖެޓީ މައްޗަށް އެއްލާލި ސިނގިރޭޓު ބުރިއެއްގެ ސަބަބުންނެވެ. އެއާ އެކު، ހުޅުގަނޑު ހިފައިގެން ގޮސް، ތެޔޮ ބައުޒަރާއި ލޯންޗުގައި ރޯވީ ކަމަށް އެ މީހުން ބުންޏެވެ. އަދި ކައިރީގައި ހުރި އިތުރު ވެހިކަލްތަކަށް ގެއްލުންވީ ކަމަށް ވެސް އެ މީހުން ބުންޏެވެ.\nއަލިފާނުގެ ހާދިސާގައި ގެއްލުން ލިބުނު ތެޔޮ ބައުޒަރުތަކެއް ކައިރީގައި ސިފައިން އިއްޔެ ހަރަކާތްތެރިވަނީ. --- ފޮޓޯ: ނިޝާން އަލީ/ މިހާރު\nމި ހާދިސާގައި ފިހުނު ބައެއް މީހުންގެ ފޮޓޯތަކުން ފެންނަ ގޮތުގައި ހަށިގަނޑުގެ އެކި ތަންތަން ވަރަށް ބޮޑަށް ފިހި ހަންތައް ނެއްޓިފައި ހުއްޓެވެ. އޭގެތެރޭގައި އަތާއި ފައިގެ އިތުރުން މޫނު ހިމެނެ އެވެ.\nއަލިފާން ރޯވި ސަރަހައްދަށް ރައީސް އިބްރާހިމް މުހައްމަދު ސޯލިހާއި ސަރުކާރުގެ ބައެއް ވަޒީރުންނާއި އެމްއެންޑީއެފާއި ފުލުހުންގެ އިސްވެރިން ވެސް ބައިވެރިވެވަޑައިގެންނެވި އެވެ. އަދި ރައީސް ވަނީ އަލިފާނުގެ ހާދިސާގައި ފިހުނު މީހުންގެ ހާލަތު ބައްލަވަން އައިޖީއެމްއެޗަށް ވަޑައިގެންފަ އެވެ.\nމާލޭގައި އަލިފާނުގެ ބޮޑު ހާދިސާއެއް މި ހިނގީ، ކެމިކަލް ގުދަނެއްގައި މީގެ ހަފުތާއެއްހާ ދުވަސް ކުރިން ރޯވެ ގިނަ އަދަދެއްގެ ގެތަކާއި ގުދަންތަކެއް އަނދައި ހުލިވެފައި ވަނިކޮށެވެ.\nއިތުރު ލިޔުންތައް އަލިފާނުގެ ހާދިސާ ޕޮލިސް އައިޖީއެމްއެޗު އެމްއެންޑީއެފް ފަޔާ އެންޑް ރެސްކިއު


BML in 75 rashehgai faisaa jamaakurumaai peymant hidhumai dheyn fashaifi BML in 75 rashehgai faisaa jamaakurumaai peymant hidhumai dheyn fashaifi\nބީ.އެމް.އެލްގެ އޭޖެންޓް ފިހާރައެއް. ފޮޓޯ:ބީ.އެމް.އެލް\nބީއެމްއެލްއިން 75 ރަށެއްގައި ފައިސާ ޖަމާކުރުމާއި ޕޭމަންޓް ޚިދުމަތް ދޭން ފަށައިފި\nއަންގާރަ 26 އޮކްޓޯބަރ 2021 | ހަމްޒާ\nބޭންކް އޮފް މޯލްޑިވްސްއިން މިއަދު ބ.މާޅޮހުގައި ކޭޝް އޭޖެންޓް ބޭންކިންގ ތައާރަފްކޮށް، 75 ރަށަކުން ފައިސާ ޖަމާކުރުމުުގެ ޚިދުމަތް ލިބޭގޮތް ހަމަޖައްސައިފިއެވެ.\nބީ.އެމް.އެލްއިން ބުނީ، އޭޖަންޓް ބޭންކިންގގެ ޚިދުމަތަކީ ބްރާންޗެއް އަދި އޭޓީއެމްއެއް ނެތް ރަށްރަށުގައި އޭޖަންޓެއް މެދުވެރިކޮށް ފައިސާ ނެގުމާއި، ޖަމާކުރުމަށް ތައާރަފްކޮށްފައިވާ ޚިދުމަތެއް ކަމަށެވެ. އަދި 2015 ވަނަ އަހަރު މި ޚިދުމަތް ފެށީ، ހަމައެކަނި ފައިސާ ނެގުމަށް ކަމުގައި ވީނަމަވެސް އޭޖަންޓުން މެދުވެރިކޮށް، އަތޮޅުތެރޭގައި އެއްވެސް ފީއަކާނުލާ މިހާރު ފައިސާ ނެގުމާއި، ޖާމާކުރުމާއި ކްރެޑިޓް ކާޑާއި، ލޯނަށް ފައިސާ ދެއްކުމުގެ ޚިދުމަތްވެސް ލިބިގެންދާނެ ކަމަށެވެ. މީގެއިތުރުން ކޭޝް އޭޖެންޓުން މެދުވެރިކޮށް ދުވާލަކު 2000 ރުފިޔާއާއި ހަމަޔަށް ފައިސާ ނެގޭނެ ކަމަށާއި، އަދި ކަސްޓަމަރަކަށް ދުވާލަކު 10،000 ރުފިޔާއާ ހަމަޔަށް ފައިސާ ޖަމާކުރެވޭނެ ކަމަށްވެސް ބީ.އެމް.އެލްއިން ބުނެއެވެ.\nމިކަމާ ގުޅޭ ގޮތުން ބީއެމްއެލް ސީއީއޯ އަދި މެނޭޖިންގ ޑައިރެކްޓަރ ޓިމް ސޯޔަރ ވިދާޅުވީ، އެބޭންކުން މިހާރު މަސައްކަތް ކުރަމުން ދަނީ ކުރިޔަށް އޮތް މަސްތަކުގައި މި ޚިދުމަތް މީހުން ދިރިއުޅޭ 100 ރަށަށް ފޯރުކޮށްދިނުމަށް ކަމަށެވެ.\n" މިއަދު މި ފާހަގަ ކުރެވެނީ އަޅުގަނޑުމެންގެ އޭޖަންޓް ބޭންކިންގ ޚިދުމަތް 75 ވަނަ ރަށަށް ތައާރަފްކުރާ މުހިންމު މުނާސަބާ. މިއީ މުޅި ރާއްޖެއަށް ބޭންކިންގ ޚިދުމަތް ފޯރުކޮށްދިނުމަށް އަޅުގަނޑުމެން ކަނޑައަޅާފައިވާ ސްޓްރެޓަޖީގެ ދަށުން ބްރާންޗެއް ނުވަތަ އޭޓީއެމް ސެންޓަރެެއް ގާއިމްކޮށްފައިވާ ރަށަކަށް ދަތުރު ކުރުމުގެ ބަދަލުގައި މީހުން ދިރިއުޅޭ ރަށްރަށުގައި ބޭންކިންގ ޚިދުމަތް ފަސޭހަކަމާއެކު ހޯދޭނެ ނިޒާމެއް. އަޅުގަނޑުމެން މަސައްކަތް މި ކުރަނީ ކުރިޔަށް އޮތް މަސްތަކުގައި މި ހިދުމަތް މީހުން ދިރިއުޅޭ 100 ރަށަށް ފޯރުކޮށްދިނުމަށް." ޓިމް ސޯޔަރ ވިދާޅުވިއެވެ.\nކޮވިޑް-19 އާ ގުޅިގެން ރަށްރަށުގައި އިއުލާން ކުރި ފިޔަވަޅުތަކާއެކުވެސް ރާއްޖޭގެ ހުރިހާ ރަށެއްގައި ކަސްޓަމަރުންނަށް މެދުނުކެނޑި ބޭންކިންގ ޚިދުމަތް ފޯރުކޮށްދިނުމަށް ބޭންކުން ދަނީ މުހިންމު މަސައްކަތްތަކެއް ކުރަމުންނެވެ.\nބީ.އެމް.އެލްއިން ބުނީ، އެކުންފުނީގެ އަމާޒަކީ އެންމެ ޒަމާނީ އޮންލައިން ބޭންކިންގ ޚިދުމަތާއެކު އަމިއްލަ ފަރުދުންނާއި، ވިޔަފާރިތަކާއި ރާއްޖޭގެ އެކި ކަންކޮޅުތަކުގައިވާ މުޖުތަމައުތަކަށް އެހީތެރިކަން ފޯރުކޮށްދިނުން ކަމަށެވެ.\nމުޅި ރާއްޖެ ހިމެނޭ ބޭންކިންގ ވިއުގަޔަކާއެކު މިހާރު 20 އަތޮޅުގައި ބީ.އެމް.އެލްގެ 35 ބްރާންޗާއި، 73 ސެލްފް ސަރވިސް ބޭންކިންގ ސެންޓަރާއި، 134 އޭޓީއެމްއާއި، 200 އަށްވުރެ ގިނަ ކޭޝް އޭޖެންޓުން ހަރަކާތްތެރިވެއެވެ.